Esitatud 30.05.2022Viljandi Linnavolikogule I lugemiseks

VILJANDI LINNA ARENGUSTRATEEGIA 2035+

VILJANDI LINNA ARENGUKAVA

2022-2028



[www.viljandi.ee](http://www.viljandi.ee)

[www.visitviljandi.ee](http://www.visitviljandi.ee/)

# SISUKORD

[**SISUKORD** 2](#_Toc104557670)

[SISSEJUHATUS 4](#_Toc104557671)

[VISIOON VILJANDI LINN 2035+ 5](#_Toc104557672)

[**VILJANDI LINNA ARENGUSTRATEEGIA 2035+** 6](#_Toc104557673)

[Kohanemine muutustega rahvastikus 6](#_Toc104557674)

[VÕIMEKAS, KAASAV JA TARK VILJANDI LINN 6](#_Toc104557675)

[Viljandi linna asjatundlik juhtimine 6](#_Toc104557676)

[SÄÄSTEV JA ROHELINE VILJANDI LINN 7](#_Toc104557677)

[Puhas ja jätkusuutlik loodus- ja elukeskkond 7](#_Toc104557678)

[HUBANE JA TURVALINE VILJANDI LINN 8](#_Toc104557679)

[Hubane ja turvaline linnaruum 8](#_Toc104557680)

[ETTEVÕTLIK JA ETTEVÕTLUST TOETAV VILJANDI LINN 9](#_Toc104557681)

[Head eeldused ettevõtluse arenguks ja kasvuks 9](#_Toc104557682)

[UNISTAV JA KUTSUV VILJANDI LINN 10](#_Toc104557683)

[Atraktiivne külastuskeskkond ja inspireerivad turismitooted 10](#_Toc104557684)

[ÕPPIV JA NOORUSLIK VILJANDI LINN 10](#_Toc104557685)

[Paindlikud ja inimese vajadusi arvestavad õppimisvõimalused kogu elu jooksul 10](#_Toc104557686)

[KULTUURILISELT MITMEKESINE JA SPORTLIK VILJANDI LINN 11](#_Toc104557687)

[Kultuuriline mitmekesisus ja traditsioonide hoidmine 11](#_Toc104557688)

[Mitmekesised tegevusvõimalused ja elamusterohke spordielu 11](#_Toc104557689)

[HOOLIV JA SOTSIAALSELT TURVALINE VILJANDI LINN 11](#_Toc104557690)

[Terve, abistatud ja hoitud viljandlane 11](#_Toc104557691)

[**VILJANDI LINNA ARENGUKAVA 2022-2028** 13](#_Toc104557692)

[Viljandi linna rahvastik 13](#_Toc104557693)

[1. VÕIMEKAS, KAASAV JA TARK VILJANDI LINN 14](#_Toc104557694)

[1.1. Lähtepositsioon 2022 14](#_Toc104557695)

[1.2. Arenguvajadused 15](#_Toc104557696)

[1.3. Arengueesmärgid 16](#_Toc104557697)

[1.4. Mõõdikud 16](#_Toc104557698)

[2. SÄÄSTEV JA ROHELINE VILJANDI LINN 17](#_Toc104557699)

[2.1. Lähtepositsioon 2022 17](#_Toc104557700)

[2.2. Arenguvajadused 17](#_Toc104557701)

[2.3. Arengueesmärgid 18](#_Toc104557702)

[2.4. Mõõdikud 18](#_Toc104557703)

[3. HUBANE JA TURVALINE VILJANDI LINN 19](#_Toc104557704)

[3.1. Lähtepositsioon 2022 19](#_Toc104557705)

[3.2. Arenguvajadused 20](#_Toc104557706)

[3.3. Arengueesmärgid 21](#_Toc104557707)

[3.4. Mõõdikud 21](#_Toc104557708)

[4. ETTEVÕTLIK JA ETTEVÕTLUST TOETAV VILJANDI LINN 22](#_Toc104557709)

[4.1. Lähtepositsioon 2022 22](#_Toc104557710)

[4.2. Arenguvajadused 23](#_Toc104557712)

[4.3. Arengueesmärgid 23](#_Toc104557713)

[4.4. Mõõdikud 23](#_Toc104557714)

[5. UNISTAV JA KUTSUV VILJANDI LINN 24](#_Toc104557715)

[5.1. Lähtepositsioon 2022 24](#_Toc104557716)

[5.2. Arenguvajadused 25](#_Toc104557717)

[5.3. Arengueesmärgid 25](#_Toc104557718)

[5.4. Mõõdikud 25](#_Toc104557719)

[6. ÕPPIV JA NOORUSLIK VILJANDI LINN 26](#_Toc104557720)

[6.1. Lähtepositsioon 2022 26](#_Toc104557721)

[6.2. Arenguvajadused 27](#_Toc104557722)

[6.3. Arengueesmärgid 27](#_Toc104557723)

[6.4. Mõõdikud 28](#_Toc104557724)

[7. KULTUURILISELT MITMEKESINE JA SPORTLIK VILJANDI LINN 29](#_Toc104557725)

[7.1. Lähtepositsioon 2022 29](#_Toc104557726)

[7.2. Arenguvajadused 30](#_Toc104557727)

[7.3. Arengueesmärgid 30](#_Toc104557728)

[7.4. Mõõdikud 30](#_Toc104557729)

[8. HOOLIV JA SOTSIAALSELT TURVALINE VILJANDI LINN 31](#_Toc104557730)

[8.1. Lähtepositsioon 2022 31](#_Toc104557731)

[8.2. Arenguvajadused 32](#_Toc104557732)

[8.3. Arengueesmärgid 33](#_Toc104557733)

[8.4. Mõõdikud 33](#_Toc104557734)

[**VILJANDI LINNA ARENGUKAVA 2022-2028 TEGEVUSKAVA/ VILJANDI LINNA ARENGUSTRATEEGIA 2035+ KAVA** 34](#_Toc104557735)

[Lisa 1. Rahvaküsitluse kokkuvõte 64](#_Toc104557736)

[Lisa 2. Rahvakohtumiste kokkuvõte 66](#_Toc104557737)

# SISSEJUHATUS

Kohaliku omavalitsuse korralduse seaduse kohaselt peab igal vallal ja linnal olema arengukava, mis on aluseks eri eluvaldkondade arengu integreerimisele ja koordineerimisele. Arengukavas esitatakse majandusliku, sotsiaalse ja kultuurilise keskkonna ning looduskeskkonna arengu pikaajalised suundumused ja vajadused, probleemide ja võimaluste hetkeolukorra analüüs tegevusvaldkondade lõikes, tegevusvaldkondade strateegilised eesmärgid koos taotletava mõjuga arengukava perioodi lõpuni ning strateegiliste eesmärkide täitmiseks vajalikud tegevused arengukava perioodi lõpuni.

Viljandi Linnavolikogu algatas 27.01.2022 Viljandi linna arengustrateegia 2035+ ning Viljandi linna arengukava ja eelarvestrateegia aastateks 2022–2028 koostamise ning moodustas uute arengudokumentide koostamiseks ajutise komisjoni. Komisjoni juhiks valiti linnavolikogu eelarve- ja arengukomisjoni esimees Helmut Hallemaa.

Viljandi linna arengustrateegia 2035+ ning Viljandi linna arengukava aastateks 2022–2028 on jaotatud 8-ks teemaplokiks:

* Võimekas, kaasav ja tark Viljandi linn
* Säästev ja roheline Viljandi linn
* Hubane ja turvaline Viljandi linn
* Ettevõtlik ja ettevõtlust toetav Viljandi linn
* Unistav ja kutsuv Viljandi linn
* Õppiv ja nooruslik Viljandi linn
* Kultuuriliselt mitmekesine ja sportlik Viljandi linn
* Hooliv ning sotsiaalselt turvaline Viljandi linn

Arengudokumentide koostamist juhtinud ajutine komisjon korraldas teemaplokkide arutelu, otsustas võimalike olulisemate muutuste üle ning kooskõlastas arengudokumentide eelnõude terviktekstid. Teemaplokkides on kirjeldatud valdkondade hetkeolukord ning lähtepositsioon, sõnastatud arenguvajadused ja arengueesmärgid ning määratud mõõdikud eesmärkide täitmise hindamiseks. Eraldi peatüki moodustab tegevuskava valdkondade kaupa, mis hõlmab tegevusi Viljandi linna arengustrateegia 2035+ ja Viljandi linna arengukava 2022–2028 perioodiks. Kaasamise sammude tulemusena on dokumendi lisadeks Viljandi linna elanike küsitluse ja rahvakohtumiste kokkuvõte.

Lähtuvalt arengudokumentide koostamise aja keerulisest ja uudsest olukorrast kogu maailma majanduses on prognooside tegemine äärmiselt raske. Tegevuskava aastateks 2022–2028 kajastab 2022. a maikuu prognoosi linna tulude, kulude ja võimalike investeeringuobjektide kohta.

Arengudokumendid on koostatud kahe eraldi dokumendina. Nendeks on käesolev Viljandi linna arengustrateegia 2035+ ja Viljandi linna arengukava aastateks 2022–2028 ning Viljandi linna eelarvestrateegia aastateks 2022–2028. Dokumendid on omavahel seotud ning on aluseks linna eelarve koostamisel, kohustuste võtmisel, varaga tehingute tegemisel, tegevuste ja investeeringute kavandamisel ning tegevusteks ja investeeringuteks toetuste taotlemisel.

# VISIOON VILJANDI LINN 2035+



Joonisel on toodud visioon Viljandi linn 2035+ ning Viljandi linna arengustrateegia 2035+ ja arengukava 2022–2028 peaeesmärgid.

# **VILJANDI LINNA ARENGUSTRATEEGIA 2035+**

Arengustrateegia 2035+ peatükk kirjeldab üldiseid väljakutseid, millega strateegia perioodil peab arvestama ning toob välja peamised eesmärgid, milleni lähiaastate arengutes on soov jõuda. Strateegilised tegevused kajastuvad valdkondade kaupa tegevuskava peatükis.

# Kohanemine muutustega rahvastikus

Viljandi linna rahvaarv on vähenenud alates 1990. aastate esimesest poolest. Arenguid kavandades tuleb tegeleda rahvaarvu vähenemise aeglustamise nimel ning püüelda rahvaarvu kasvamise suunas.

Viljandi linna rahvastikuarengu strateegiliseks eesmärgiks on Viljandi linnas elavate inimeste elukvaliteedi tõstmine ja rahvastiku vähenemise peatamine.

Rahvaarvu muutumist mõjutavad neli näitajat: sündide, surmade, sisse- ja väljarännanute arv. Samuti on oluline roll rahvastiku struktuuril.

Omavalitsuse valmisolek kohanemiseks muutustega rahvastikus peab olema võimalikult mitmekülgne. Viljandi linnas väheneb rahvaarv negatiivsest rändest tingituna rohkem kui negatiivse loomuliku iibe tõttu. Rände osas peaks see hõlmama väljarände vähendamist ja tagasirände toetamist, kõrgelt kvalifitseeritud ja lõimumisvalmis sisserändajate eelistamist. Samuti peaks omavalitsus kavandama tegevusi elanike pikema tööelu eelduseks oleva hea tervise säilitamiseks, soodustama elukestvat õpet ja õppimist, järjekindlalt panustama sündimust soodustavasse perepoliitikasse ning lapse- ja peresõbralikkuse suurendamisse. Kuna elukoha valikul eelistatakse atraktiivseid tiheasustusalasid looduskaunites kohtades, on oluline panustada elukeskkonna parendamisesse. Atraktiivne ja vajadustele vastav linnaruum ning looduse lähedus on sama tähtis kui teenuste kättesaadavus ning head ja kiired transpordiühendused suuremate keskustega. Tugev haridusasutuste võrk, mitmekesine kultuurielu, head vaba aja veetmise ja spordiga tegelemise võimalused tõstavad linna kui elukoha väärtust veelgi.

Rahvastiku vähenemine ja vananemine on olulised sotsiaalsüsteemi jätkusuutlikkuse kontekstis. Kui iga tööeas inimese kohta tuleb edaspidi järjest rohkem tööeast väljas olevaid elanikke, siis tähendab see, et iga tööealine peab edaspidi loovutama järjest suurema osa oma töö tulemusest tööeast väljas olevate inimeste vajaduste rahuldamiseks. Seetõttu on oluline toetada kõrget lisandväärtust tootvate ja teadmistemahukate ettevõtete rajamist Viljandisse, mis soodustab kõrgelt kvalifitseeritud tööjõu linna tööle ja elama asumist. Samuti on oluline arendada teenuseid ja luua võimalusi kaugtöö tegemiseks, mis võimaldab inimestel Viljandisse elama asuda ka siin töökohta omamata. Oluline on soodustada elanike ettevõtlikkust ning tunnustada ka kohalikul tasandil opereerivate väikeettevõtete loomist, mis oma tegevusega toetavad elusa ja tegusa väikelinna kuvandit ning pakuvad elanikele vajalikke teenuseid.

Edukas rahvastikumuutustega kohanemine eeldab nii elamufondi uuenemist, elukeskkonna parendamist ja atraktiivsuse tõstmist kui ka ettevõtluskeskkonna arendamist ning ettevõtete konkurentsivõime ja tootlikkuse suurenemist.

# VÕIMEKAS, KAASAV JA TARK VILJANDI LINN

# Viljandi linna asjatundlik juhtimine

Omavalitsuse tark juhtimine tagab tugeva kogukondliku identiteedi ja kogukonna jätkusuutliku arengu. Teadmistepõhine ja inimkeskne planeerimine, avatud, kaasav ja eesmärkide saavutamisele pühendunud juhtimine, asjatundlik ja korrektne asjaajamine, efektiivne töökorraldus ja avalike teenuste hea tase ning kättesaadavus on eelduseks, et Viljandi linn on meelepärane ja hästitoimiv koht elamiseks ja pere loomiseks, ettevõtlusega tegelemiseks ja töötamiseks ning ka õppimiseks ja puhkamiseks.

E-teenuste arendamine ja uute lahenduste väljatöötamine teenuste osutamisel tõhustab halduskoormust, vähendab bürokraatiat ning tõstab teenuste kvaliteeti. Lisaks muudab see sujuvamaks nende inimeste teenindamise, kelle jaoks e-teenuste kasutamine on raskendatud või välistatud. Uute ja tarkade lahenduste elluviimisel on olulisel kohal koostöö naaberomavalitsuste ja erinevate organisatsioonidega. Kvaliteetse avaliku teenuse pakkumisel on oluline roll omavalitsuse personalipoliitikal, mille aluseks on infovahetus, töökorraldus, teenuse pakkujate kvalifikatsioon, motiveeritus ja töötingimused.

Paraneb linnaelanike teavitamine ja kaasamine oluliste küsimuste otsustusprotsessi. Kohtumised elanikega ja küsitluste läbiviimine annavad väärtuslikku infot linna arendamiseks ja probleemidele lahenduste leidmisel.

Linna edukaks juhtimiseks on oluline, et otsuseid võetakse vastu strateegilistest eesmärkidest lähtuvalt ja teadmistepõhiselt. Otsustusprotsess on asjatundlik, läbipaistev ja kaasav ning avalike teenuste arendamisel ja pakkumisel lähtutakse targa, inimkeskse ja jätkusuutliku linna põhimõtetest.

# SÄÄSTEV JA ROHELINE VILJANDI LINN

# Puhas ja jätkusuutlik loodus- ja elukeskkond

Viljandi linn asub looduslikult mitmekesise maastiku ja rikkaliku loodusega alal. Rohevõrgustik on väärtuslik elukeskkonna osa, mis tasakaalustab ehitatud linnakeskkonna mõju ning see on olulisel kohal linnaruumi ja miljöö kujundamisel. Viljandis on kolm suurt rohekoridori, mis asuvad Valuoja ja Uueveski orgudes ning Viljandi järve ürgorus. Linna pargid, puiesteed ja veekogud loovad ühtse terviku ning koos Viljandi järve äärse metsaga moodustavad linna haljasvööndi.

Linna rohealad on avalik ruum puhkamiseks ja vaba aja veetmiseks. Looduskeskkonna eksponeerimiseks ja nautimiseks on oluline avada looduskauneid vaateid ja hoida olemasolevaid kinni kasvamast. Rohealade kasutusvõimaluste mitmekesistamiseks on kavandatud neile maastikulisi elemente, vaba aja veetmise ja õuesõppe läbiviimise kohti ning sportimisvõimalusi. Viljandi järve rannaala arendatakse eesmärgiga pakkuda võimalikult meeldivat ja mitmekülgset ajaveetmisvõimalust samal ajal säilitades ja hoides ka loodust.

Haljastuse planeerimisel ja arendamisel on eesmärgiks tagada esteetiline ja liigirikas elukeskkond ning looduse lähedus ja kättesaadavus elanikkonnale. Kahjulike mõjude vähendamiseks ja elukeskkonna kvaliteedi tõstmiseks eraldatakse üksteisest tootmishoonete maad ja elamumaad nii kõrg- kui madalhaljastusega. Kavandatakse puiesteede ja ribaparkide rajamist ning mõnede alleede uuendamist või taastamist. Ribapark on planeeritud Järveotsa linnaossa ning Männimäe tee teekoridori elamute ja tööstuspiirkonna vahelise ala eraldajana.

Viljandi linna eesmärgiks on liikuda kliimaneutraalsuse suunas ning soodustada säästlikumat ning keskkonnateadlikumat käitumist ja loodushoidu. Eelkõige eeldab keskkonnakoormuse vähendamine inimeste keskkonnateadlikkuse suurendamist, kuid oluline on ka vajaliku infrastruktuuri ja teenuste kättesaadavus ning nende asjakohasus.

Tervise toetamiseks, õhusaaste ja müra vähendamiseks on oluline vähendada autostumist ning soodustada mittemotoriseeritud liikumisviiside kasutamist, luues kvaliteetseid ja turvalisi jalg- ja jalgrattateid koos mitmekesise linnasisese haljastusega. Linnaloodus ning kõikidele elanikkonna gruppidele igapäevase aktiivse jalgsi või rattaga liikumise võimaldamine toetab inimeste vaimset ja füüsilist tervist ning tõstab tervelt ja iseseisvalt elatud aastate hulka.

Targalt planeeritud ja mitmekesine linnaloodus vähendab inimtegevusest kui ka ilmastikust tulenevat negatiivset mõju elukeskkonnale ja inimese tervisele ning võimaldab energiasäästu, väiksemaid hoolduskulusid ning pikemas perspektiivis kokkuhoidu ka tervishoiu- ja sotsiaalhoolekandeteenustelt.

Energia säästmiseks on oluline toetada hoonete energiatõhusamaks muutmist ning kogukonnaenergeetika arengut. Samuti on tähtis ettevõtete toetamine ja tunnustamine ringmajanduse arendamisel ning ettevõtlussümbiooside loomisel. Jäätmemajanduse valdkonnas on eesmärgiks vähendada jäätmete tekkimist ning suunata tekkivad jäätmed maksimaalselt taaskasutusse.

# HUBANE JA TURVALINE VILJANDI LINN

# Hubane ja turvaline linnaruum

Linnaruum ja tehniline taristu peavad rahuldama elanikke ja ettevõtteid. Läbivaks peab saama säästev areng, mis hõlmab ressursside säästvat kasutamist, keskkonnasõbralike lahenduste rakendamist ja inimesekeskse linnaruumi loomist. Linnaruum peab olema turvaline, hästitoimiv, atraktiivne ning kõrge arhitektuurse kvaliteediga.

Lähiaastate linnaplaneerimisealaste otsuste tegemisel, hoonestamisel ning tehnovõrkude ja teede planeerimisel on üheks suunaks planeerimise ökonoomiliste seisukohtade järgimine. Arendamisel on eelistatud projektid, mis paiknevad juba hoonestatud piirkondades, toetavad infrastruktuuri piisava ja jätkusuutliku kasutusega arengut. Hoonestamisel on uute maa-alade hõivamisele eelistatud olemasolevate linnakvartalite tühjalt seisvate osade täisehitamine, mille korral juba välja ehitatud infrastruktuuriga liitub enam tarbijaid. Ühiskondlike hoonete paigutamisel kesklinna on lisaks hoonestuse tihendamisele eeliseks ka teenuste kättesaadavus. Järveotsa arendusala toob kaasa elamuehituse hoogustumise ning loob eeldused elanike arvu suurenemisele.

Sarnaselt vanalinnale vajavad ka muud hoonestuse ning linnaruumi elementide iseloomu poolest eristuvad linna piirkonnad selget reeglistikku, mille alusel piirkonda arendada, seal asuvaid hooneid renoveerida või uusi hooneid ehitada. Linnaliste koosluste hoonestamise põhimõtete läbiarutamine ja kehtestamine on linna arengus vajalik, kuna annab edaspidi kindlama tunde nii omanikule kui otsustajale. Nimetatud tegevus on lähiaastatel kavandatud läbi viia Viljandi linna üldplaneeringu koostamise käigus.

Vajalik on jätkata senist restaureerimistoetuste süsteemi, mis tagab nii mõnegi ajaloolise hoone või linnaruumis nähtava väärtusliku detaili säilimise või restaureerimise. Olulise tähtsusega on muinsuskaitse alal ja sihtkaitsevööndis asuvate hoonete omanike tunnustamine kultuuriväärtuste säilitamisel. Vajalik on jätkuv muinsuskaitsealane selgitustöö ning kinnistuomanikele suunatud koolituste korraldamine. Väga olulise tähendusega on lossivaremete konserveerimise, vanalinna tänavate uuendamise ning linnamüüri konserveerimise, eksponeerimise ja markeerimise jätkamine.

Viljandi linna atraktiivsuse tõstmiseks ning elanikkonnale paremakvaliteedilise elukeskkonna loomisel on aluseks linna terviklik kujunduskontseptsioon ning tänavate ja avaliku ruumi planeerimise (tänavadisaini) põhimõtted, mis tuginevad inimesekeskse, 15 minuti linna ja targa linna kontseptsioonidele.

Tänavate uuendamisel on eesmärgiks saavutada kõrgeim turvalisus (null-visioon ehk mitte ühtegi surmaga või tõsise, jäädava vigastusega lõppevat liiklusõnnetust), tagada ligipääsetavus ja hea kasutajakogemus kõigile, sh liikumisraskusega liiklejatele, jaotades tänavaruumi ühtlasemalt erinevate liikumisviiside eelistajate vahel ning arvestades erinevate elanikkonna gruppide vajadustega. Linnatänavate rajamisel ja rekonstrueerimisel on oluline arvestada keskkonnamõjudega inimese tervisele ja heaolule ning on oluline planeerida õhusaastest, mürast ja ilmastikust tingitud kahjulike mõjude vähendamine. Tänavate ja avaliku ruumi planeerimisel ja ehitamisel tuleb arvestada ka ressursside säästmise vajadusega ning luua nutikaid ja kauakestvaid väikese hooldusmahuga lahendusi.

Oluline on luua atraktiivne linnaruum, mis soodustab tänava mitmekülgset kasutamist ning tänaval viibimist. Tänav ei ole vaid ühendustee erinevate sihtkohtade vahel, vaid oluline sotsialiseerumise koht. Meeldiva ja kasutajasõbralik avaliku ruumi kujundamisega saame kaasa aidata erinevate ühiskonnagruppide läbikäimisele ja ühiskonna sidususe loomisele, suurendades inimeste heaolu ja turvatunnet. Atraktiivne linnaruum ja elav tänavaelu soodustab kaubanduse, toitlustuse ja turismi arengut.

Olulisele kohale on tõusnud jalg- ja jalgrattateede võrgustiku arendamine, mis aitab vähendada autostumist ning sellest tulenevaid negatiivseid keskkonnamõjusid, hoida kokku kulusid kui ka aidata kaasa rahvatervise edendamisele. Tervikliku jalgrattateede võrgustiku olemasolu võimaldab rattaga liikuda kiiresti, mugavalt ja turvaliselt, pakkudes argiliikumisteks tõsiseltvõetavat alternatiivi motoriseeritud transpordile. Oluline on parandada kõnniteede olukorda ning tagada vajadustele vastav jalgsi liikumise võimalus ka liikumisraskusega inimestele, eakatele ja lastele. Väiksem autoliiklus vähendab tänavate kulumist ja hooldusvajadust ning loob puhtamat ja müravabamat elukeskkonda. Võimalusel planeeritakse jalg- ja jalgrattateed läbi haljasalade ja parkide pakkudes meeldivamat ja tervislikumat teekonda. Aktiivne liikumine ja looduses viibimine tõstab inimeste tervelt elatud aastate hulka ja parandab elukvaliteeti, mis omakorda tähendab tervemaid ja töökamaid töölisi ettevõtjatele ning väiksemaid tervishoiu ja sotsiaalhoolekande kulusid.

Tänavatel on oluline tagada kõikide liiklejate turvalisus ja võimalikult sujuv liikumine, mida aitab korraldada asjakohane tänavadisain ja hooldus. Korras ja hooldatud tänavakatted, loogiline ja erinevate liiklejate vajadusi arvestav tänavaruum ja liikluskorraldus, tänava võrdsem ruumijaotus eri liiklejagruppide vahel, liikumise sujuvus ja lühikesed ooteajad reguleeritud ristmikel, õiged liikumiskiirused, lihtne ja selge liiklusmärgistus — need on olulised tegurid, mis tagavad liiklejatele teineteisega arvestamise ja üldise liiklusturvalisuse. Eesmärgiks on igal aastal vähemalt ühe tänava renoveerimine rakendades eeltoodud põhimõtteid.

Eesmärgiks on tagada kõikidele elanikkonna gruppidele nende poolt valitud liikumisviisil turvaline, sujuv, mugav ja terviklik teekond linna eri piirkondade, suuremate kaubandus-, teenindus- ja sotsiaalhoonete vahel ning ligipääs rohe- ja puhkealadele.

# ETTEVÕTLIK JA ETTEVÕTLUST TOETAV VILJANDI LINN

# Head eeldused ettevõtluse arenguks ja kasvuks

Eesmärgiks on Viljandi linna arendamine tervikliku, atraktiivse ja inimesekeskse elukeskkonnana, mis loob eeldused, et haritud ja ettevõtlikud tööealised inimesed eelistaksid Viljandit elu- ja töökohana. Kasvav elukeskkonna kvaliteet soodustab sisserännet ja tagasirännet ning ettevõtluse kasvu ja kõrgema lisandväärtusega töökohtade loomist.

Hästi toimiv ettevõtlussektor tagab linnale kvaliteetsete avalike teenuste pakkumiseks ja ettevõtlustingimuste pidevaks arendamiseks vajaliku tulubaasi ning loob uusi ja kõrgema sissetulekuga töökohti.

Kohanemiseks muutuva majanduskeskkonnaga ja tagamaks turunõudlusele vastavat kvalifikatsiooni rakendatakse koostöös riigi-, era- ja kolmanda sektoriga meetmeid tööealise elanikkonna ümber- ja täiendõppeks.

Kohalik omavalitsus saab ettevõtluse edendamisele kaudselt kaasa aidata oma tegevusvaldkondade kaudu:

1) kasvatus-, haridus-ja kultuuritöö ning elukestva õppe- ja ümberõppe võimalused valmistavad inimese ette iseseisvaks eluks ning kindlustavad ettevõtluse arenguks vajaliku kvaliteetse töötajaskonna ning ettevõtjad;

2) spordirajatiste, liikumisharrastust soodustava linnakeskkonna ning puhkealade arendamine ja loodusliku keskkonna kättesaadavus aitab hoida töötajate tervist ning vähendab seeläbi ettenägematuid kulutusi tööjõule. Hea tervisega inimeste sooritusvõime on parem ning hõive tööturul pikemaaegsem;

3) sotsiaalabi ja turvalisuse tagamine vähendab töömoraali madaldavaid sotsiaalseid ja psühholoogilisi pingeid;

4) planeerimis- ja ehitustegevuse kaudu tagatakse vajalik infrastruktuur ning linnaruumi atraktiivsus ettevõtluse arenguks;

5) läbipaistev, selge ja kiire menetlusprotsess tagab sujuva asjaajamise ning toetab ettevõtete, kohaliku omavalitsuse ja riigi koostööd.

Linna eestvedamisel jätkub tööstusalade väljaarendamine eesmärgiga uute ettevõtete ja uute töökohtade loomise võimaldamiseks. Ettevõtlusalade infrastruktuur, linna hea maine ning tõhus koostöö omavalitsuste, riigi ja rahvusvahelisel tasandil soodustab ettevõtete arengut. Targa linna põhimõtete rakendamine, innovatsiooni, ringmajanduse ja ettevõtete ning organisatsioonide vaheliste sümbiooside loomise soodustamine ja tunnustamine toetab koostööd ning tõstab linna atraktiivsust ettevõtjatele ning investoritele.

Atraktiivne linnaruum, mitmekülgne kultuuri-ja spordielu, vajalike teenuste kättesaadavus, head ühendused teiste linnadega tõstavad linna kui elukoha väärtust ning soodustavad spetsialistide ja töötajaskonna paikseks jäämist ning pikaajaliste, stabiilsete töösuhete loomist. Samuti on need olulised tingimused turismisektori arenguks.

Kõrgema lisandväärtusega töökohtade loomist soodustab inseneriharidusega tööjõu olemasolu. Et tekitada noortes huvi inseneriteadustes kõrghariduse omandamise vastu, tuleb panustada noorte suuremasse kaasatusse tehnoloogia-, loodus- ja täppisteaduste valdkonda nii hariduse, noorsootöö kui huvitegevuse kaudu. Omavalitsus peab vajalikuks ja toetab kõikides haridusasutustes ettevõtlikkuse õppe arendamist.

# UNISTAV JA KUTSUV VILJANDI LINN

# Atraktiivne külastuskeskkond ja inspireerivad turismitooted

Turismivaldkonna eesmärgiks on pakkuda Viljandi linnas terviklikku külastuselamust. Turismitooted ja -teenused on kvaliteetsed, inspireerivad ja kooskõlas säästva arengu põhimõtetega.

Turismitoodete arendamise juhtimise eesmärgiks on turismisektori konkurentsivõime kasvatamine eristumise ja külastaja vajadustele vastavate turismitoodete ja -teenuste väljaarendamise läbi. Turismitoote kvaliteedi kujundab külastaja teekonna terviklik arendamine. Külastuselamus kujuneb kogu külastaja teekonna vältel erinevaid teenuseid ning tooteid tarbides. Turismitoodete arendamine on suunatud peamiste teemavaldkondade arendamisele koostöövõrgustike arendamise kaudu, turismitoodete ja -teenuste kvaliteedi, teeninduskvaliteedi ja turismikompetentsuse tõstmisele. Koostöövõrgustike eesmärgiks on tugevdada koostööd ja ühistegevusi piirkondlike sihtkohtade arendajate ning ettevõtjate vahel ja suurendada turismitoodete turunduslikku potentsiaali.

Rikkalik ajaloo- ja kultuuripärand loob unikaalsed võimalused kultuuriturismi arendamiseks. Viljandis toimub palju kultuuri- ja spordisündmusi, mis toovad linna arvukalt külastajaid aastaringselt. Huvipakkuvad sündmused köidavad turiste sõltumata aastaajast ja ilmastikutingimustest.

# ÕPPIV JA NOORUSLIK VILJANDI LINN

# Paindlikud ja inimese vajadusi arvestavad õppimisvõimalused kogu elu jooksul

Haridusvaldkonna tähtsamad eesmärgid on kaasaegse, mitmekülgse ja kvaliteetse hariduse võimaldamine munitsipaalkoolides ning alushariduse andmise ja laste päevahoiuteenuse tagamine. Tähtis on samuti mitmekesise huvihariduse ja huvitegevuse võimaldamine ja huvialade arendamine.

Paindlik ja inimese vajadusi arvestav haridusvõrk annab õppijatele ettevalmistuse elus toimetulekuks ning tööoskused ja -harjumused. Viljandi võimaldab tunnustatud haridust alusharidusest kõrghariduseni. Tugev alus- ja põhihariduse baas annab õppijatele hea ettevalmistuse haridustee jätkamiseks gümnaasiumides, kutseharidusasutustes ja kõrgkoolides.

Alushariduse andmise ja päevahoiuteenuse osutamisega kodude lähedal on loodud tingimused laste eakohase arengu toetamiseks ning sellega soodustatakse lapsevanemate töötamist ning perede toimetulekut. Eesmärgiks on koolieelsete lasteasutuste ajakohastamine ja arendamine, olles paindlik lähtuvalt nõudlusest uute rühmade avamiseks ning lähtudes muu hulgas ka piirkondadest, kus on suurim nõudlus kodulähedasele päevahoiuteenusele tagamaks lapsevanematele ja lastele mugav ja optimaalne liiklustrajektoor.

Kvaliteetse põhihariduse aluseks on tugevad põhikoolid, mis rakendavad uudseid metoodikaid ja tagavad igale õppijale nüüdisaegse, turvalise ning tema võimeid, vajadusi ja individuaalseid valikuid arvestava õpikeskkonna. Oluline on, et haridusasutustes töötab motiveeritud ja professionaalne personal ning vajalik on panustada õpetajate ja noortega tegelevate spetsialistide teadmiste ja oskuste ajakohastamisse.

Huvihariduse, huvitegevuse ja noorsootöö võimalused pakuvad mitmekesiseid eneseteostuse ja vaba aja veetmise viise, et noor saaks lähtuvalt oma tugevustest individuaalselt areneda. Täiskasvanute täiend- ja ümberõpe on osa elukestvast õppest, et tagada inimeste parem toimetulek ja suurem võimekus edukalt toime tulla uute väljakutsetega.

# KULTUURILISELT MITMEKESINE JA SPORTLIK VILJANDI LINN

# Kultuuriline mitmekesisus ja traditsioonide hoidmine

Olles avatud ja arenev, eripalgelise ning traditsioonidega kultuurieluga linn, kus on tagatud võimalused kultuuri loomiseks, tarbimiseks ja edasikandmiseks, on kultuurivaldkonna eesmärgiks kultuurilise mitmekesisuse ja traditsioonide hoidmine. Viljandi linn hindab professionaalse kultuuri arengut linnas ning tagab kultuurilise huvitegevuse võimalused ning toetused kodanikuühendustele.

Jätkatakse kultuuri-, mälu- ja vabaajaasutuste ja nende hoonete arendamist tagamaks paremad võimalused kultuuri loomiseks ja tarbimiseks, rakendades innovaatilisi lahendusi ning tuginedes traditsioonidele ja kogemustele. Asutuste tegevus peab toimuma selgelt kokku lepitud alustel vältimaks dubleerimist, toetudes koostööle ning soodustades pidevat arengut vastavalt sihtrühmade muutuvatele vajadustele. Teenuste arendamisel on tähtis lähtumine turunõudlusest ja valitsevatest trendidest.

Olulise tähtsusega on eesti keele ja kultuuri väärtustamine. Kultuurielu elavdamise ja rikastamise eelduseks on kogukonna aktiivusus, rahvusvaheline suhtlus, kultuurivahetus ja kogemuste vahetamine.

Rahvastiku vähenemise peatamisel on oluline toetada ja tunnustada ühiskondlikult aktiivseid ja arengut vedavaid noori, kelle edaspidiseid valikuid kuhu elama asuda, kodu luua ja kus lapsi kasvatada, saab suunata tervikliku, atraktiivse ja inimesekeskse elukeskkonna loomisega. Noorte kaasamine planeerimis- ja otsustamisprotsessides ning noorte algatuste toetamine ja noorte panuse tunnustamine kasvatab noorte kogukonnatunnet ja sidusust Viljandiga.

Mitmekülgne kultuurielu toetab nii Viljandi kui kultuurikuurorti ja kui UNESCO loovlinna mainet.

# Mitmekesised tegevusvõimalused ja elamusterohke spordielu

Viljandi linna eesmärgiks on elanike hea tervise ning liikumisaktiivsuse säilitamine, tänapäevaste võimaluste pakkumine elamusterohketest spordisündmustest osasaamiseks ja liikumisharrastusega tegelemiseks.

Viljandi on sportlik ja tervislik linn. Sportlikud eluviisid panustavad rahvatervise edendamisse ja seeläbi tervena elatud aastate pikendamisse. Oluline on soodustada nii laste kui täiskasvanute jalgsi või rattaga liikumist igapäevastel teekondadel ning suurendada isetekkelist liikumisaktiivsust.

Prioriteediks on noortespordi toetamine ja liikumisvõimaluste soodustamine koolides ja lasteaedades. Olulisemateks väljakutseteks on koolistaadionide ja spordiväljakute korrastamine, saavutussportlaste toetamine, tervisespordi edendamine ning spordibaaside ja terviseradade kvaliteedi säilitamine ja parandamine.

Sportimispaikade arendamise jätkamine loob paremad tingimused nii tipptasemel treeningute läbiviimiseks kui ka liikumisharrastusega tegelejatele. Sporditaristu arendamine koostöös erasektoriga mitmekesistab sportimisvõimalusi. Head sportimisvõimalused ja traditsioonilised spordiüritused tugevdavad ka Viljandi kui spordikuurorti mainet.

# HOOLIV JA SOTSIAALSELT TURVALINE VILJANDI LINN

# Terve, abistatud ja hoitud viljandlane

Viljandi linna prioriteet on rahva hea tervis, elanikkonna võimalikult kõrge tervelt elatud aastate hulk, inimeste pikaajaline töövõime säilimine ja iseseisev toimetulek, heaolu ning turvatunde tagamine.

Sotsiaalhoolekande peamisteks sihtrühmadeks on lastega pered, eakad, erivajaduste ja toimetulekuraskustega inimesed. Peamised tegevused sotsiaalse toimetuleku tagamiseks on ennetus- ja teavitustöö ning sotsiaaltoetuste ja -teenuste arendamine. Teenuste ja toetuste arendamisel on oluline arvestada sihtgrupi individuaalseid vajadusi ning olla paindlik. Sotsiaalteenused on kvaliteetsed ja kõigile abivajajatele kättesaadavad. Sotsiaalvaldkonna arendamise eesmärgiks on inimeste elukvaliteedi ja iseseisva toimetuleku parandamine.

Rahvatervise valdkonna eesmärgiks on tõsta elanike tervelt elatud aastate hulka. Oluline on panustada ennetus- ja teavitustöösse, et suurendada inimeste terviseteadlikkust, mõjutada eluviisi ning vähendada riskikäitumist. Linna eesmärgiks on tervist toetava ja aktiivset liikumist soodustava elukeskkonna loomine ning tervislike eluviiside soodustamine kõikide elanikkonna rühmade seas. Eriti oluline on laste tervisliku ja turvalise arengu tagamine.

Lastega perede iseseisvaks toimetulekuks arendab linn lastele ja peredele vajalikke ja kättesaadavaid teenuseid. Sotsiaalsete probleemide ennetamiseks suurendatakse koostööd laste ja noortega tegelevate asutuste vahel. Eakate hoolekande valdkonnas on peamiseks eesmärgiks aidata inimestel võimalikult kaua elada oma kodus ning elada täisväärtuslikku elu. Erivajadustega inimeste iseseisva toimetuleku tagamiseks osutatakse erinevaid teenuseid.

# **VILJANDI LINNA ARENGUKAVA 2022-2028**

Viljandi linna arengukava 2022-2028 koosneb rahvastiku suundumuste ülevaatest ja peatükkidest valdkondade kaupa. Igas peatükis on toodud valdkonna lähtepositsioon 2022, arenguvajadused, arengueesmärgid ja mõõdikud eesmärkide täitmiseks.

# Viljandi linna rahvastik

Elanike arvu poolest on Viljandi linn suuruselt kuues linn Eestis.

Kogu Eesti üheks suurimaks väljakutseks on kohanemine rahvastiku vähenemise ja vananemisega. Nagu enamikes Eesti piirkondades, on elanike arv langenud ka Viljandi linnas. Võrreldes 2006. aastaga on Viljandi linna rahvaarv vähenenud 3559 inimese võrra.

Viljandi linna elanike arv rahvastikuregistri andmetel 01.01. seisuga:

Sündide ja surmade arv 2015-2020 Statistikaameti andmetel:



Viljandi linna rahvastikuarengu strateegiliseks eesmärgiks on Viljandi linnas elavate inimeste elukvaliteedi tõstmine ja rahvastiku vähenemise peatamine. Rahvastiku vähenemise peatumiseks loovad uusi eeldusi kaugtöövõimaluste loomine, noorte perede toetamine, inimeste tervisekäitumise arendamine, Viljandisse tagasituleku soodustamine. Olulisemaks peab saama, et Viljandi linn oleks pärast õpinguid suurema hulga siia püsivalt asujate sihtkoht.

# 1. VÕIMEKAS, KAASAV JA TARK VILJANDI LINN

Peatükis käsitletakse linna juhtimise, planeerimise, kriisireguleerimise, kaasamise, vabaühenduste ja linnaelanike nii seadusloomes kui arendustegevuses osalemise, innovatsiooni ja targa linna põhimõtete rakendamise ning kodanikuühiskonna suundumusi ja arenguvajadusi.

# 1.1. Lähtepositsioon 2022

Kohaliku omavalitsuse korralduse seaduse alusel korraldab kohalik omavalitsus Viljandi linnas sotsiaalteenuste osutamist, sotsiaaltoetuste ja muu sotsiaalabi andmist, eakate hoolekannet, kultuuri- spordi- ja noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, linnasisest ühistransporti ja linna tänavate ehitamist ja korrashoidu ning tagab linna omanduses olevate koolieelsete lasteasutuste, põhikoolide ja huvikoolide, raamatukogude, spordibaaside, turva- ja hooldekodude ning teiste kohalike asutuste ülalpidamise.

Viljandi linn on investeerinud eelnevatel arengukava perioodidel linnaeelarve ning Euroopa Liidu vahendeid ühisveevärgi- ja kanalisatsioonisüsteemide arendamiseks, keskkonnakaitse ning jäätmekäitluse tingimuste parandamiseks, haridus-, spordi- ja kultuuri- ning sotsiaalteenuste pakkumise tingimuste parandamiseks. Arendatud on ettevõtluspiirkondi, et tagada soodsamad tingimused piirkonnas tegutsevatele ettevõtjatele ja soodustada uute töökohtade loomist.

Viljandi linna elanike esinduskogu, Viljandi Linnavolikogu on 27-liikmeline. Kohaliku elu küsimuste arutamiseks on moodustatud 6 alatist komisjoni: revisjonikomisjon, eelarve- ja arengukomisjon, hariduskomisjon, kultuurikomisjon, majandus- ja keskkonnakomisjon ning sotsiaalkomisjon. Linnavolikogu ajutiste komisjonidena tegutsevad Viljandi Noortevolikogu ja Viljandi Seenioride Nõukoda.

Viljandi Linnavalitsus on 8-liikmeline: linnapea, 2 abilinnapead ja 5 linnavalitsuse liiget. Linnavalitsuse liikmete tööjaotuse kohaselt esindab iga liige linnavalitsust linna erinevates piirkondades. Linnavalitsus on moodustanud erinevate valdkondade töö korraldamiseks komisjone, sh liikluskomisjon, laste ja perede komisjon, haljastuskomisjon.

Viljandi linna hallatavate asutuste ja struktuuriüksuste koosseisudes on 2022. aastal kokku 846 ametikohta (koos volikogu ja komisjonide liikmetega), mida täidavad 1056 isikut. 01.04.2022. aasta seisuga töötab Viljandi linna ametiasutuses linnapea, 2 abilinnapead, 46 ametnikku ja 14 töötajat.

Linnavalitsus on meedia ja üldsusega suhtlemisel avatud. Üks kord kuus ilmub Linnaleht. Kuku raadio saade „Linnatund“ on eetris üks kord nädalas neljapäeviti ning kajastab Viljandi Linnavolikogu, Linnavalitsuse, ametite ja allasutuste tegevust. Kasutusel on linna ühtne dokumendihaldussüsteem Amphora, iseteeninduskeskkond Spoku. Linnavalitsuse hallata on linna koduleht ja sotsiaalmeedia kontod. Linnaelanikel on võimalik kasutada mitmeid e-teenuseid.

Alates 2015. aastast toimub kaasava eelarve protsess. Selle eesmärkideks on parandada kogukonna arusaama linnaeelarvest, tõsta kogukondade algatusvõimet ja koostööd ning viia ellu uusi ideid ja leida lahendusi olulistele valupunktidele linnas.

Viljandi linnas on Äriregistri andmetel 13.04.2022 seisuga registreeritud 38 aktsiaseltsi, 2167 osaühingut, 397 füüsilisest isikust ettevõtjat, 74 usaldusühingut, 13 tulundusühistut, 8 täisühingut, 11 sihtasutust, 304 mittetulundusühingut ning 471 korteriühistut.

# 1.2. Arenguvajadused

* Viljandi linna strateegilise planeerimise ja juhtimise tõhustamine. Eesmärgipärase, teadmistepõhise ja kaasava otsustusprotsessi loomine ja juurutamine, tegevuste tulemuste analüüs ning kommunikatsioon.
* Avaliku teenuse tööprotsesside tõhustamine, e-teenuste osakaalu suurendamine halduskoormuse ja bürokraatia vähendamiseks ning uuenduslike lahenduste kasutuselevõtt avalike teenuste kvaliteedi ja kättesaadavuse tõstmiseks.
* Linna kommunikatsiooni tõhustamine linnaelanike teavitamiseks ja kaasamiseks otsustusprotsessidesse.
* Kodanikuühiskonna arengu toetamine, koostöö suurendamine vabaühendustega linna arengusse panustamisel ning teenuste pakkumisel ja arendamisel.
* Tõhus koostöö teiste Viljandimaa omavalitsustega, sh teenuste osutamisel ja arendustegevuses.
* Koostöö tegemine riigiasutustega, sh erinevate ennetusprogrammide rakendamisel ning elutähtsate teenusete osutamisel ja arendamisel.
* Linna positiivse kuvandi parem ärakasutamine kohanemisel muutustega rahvastikus. Seniste linna arengutega on loodud lapsesõbraliku linna ning hea elamis- ja töötamiskoha kuvand, mida on vaja veelgi enam rõhutada. Viljandi linna kui [inimkeskse](https://www.transformative-mobility.org/assets/publications/TUMI_The-15-Minute-City_2021-07.pdf) ja [rohelise](https://link.springer.com/chapter/10.1007/978-3-030-37716-8_1), jätkusuutliku ja [targa](https://ec.europa.eu/info/eu-regional-and-urban-development/topics/cities-and-urban-development/city-initiatives/smart-cities_en) [15 minuti linna](https://www.transformative-mobility.org/assets/publications/TUMI_The-15-Minute-City_2021-07.pdf), kultuuri-ja spordikuurorti ning pärandilinna kuvandi hoidmine ja jätkuv arendamine.
* Jätkusuutlike, keskkonnasõbralike, heakorda ja haljastuse olukorda parendavate algatuste ja ettevõtmiste tunnustamine.
* Mõjusam teavitustöö ja järelevalve, sh heakorraeeskirjade ning parkimiskorralduse täitmise parem jälgimine.

# 1.3. Arengueesmärgid

* Viljandi linn on jätkusuutlik ja koostööaldis omavalitsusüksus, mida juhitakse teadmistepõhiselt ja kompetentselt, olles inimesekeskne ja avatud.
* Targa linna põhimõtete rakendamine erinevates linnaelu valdkondades.
* Toimiva koostöö tihendamine ning maakonnakeskuse rolli täitmine.
* Linnaelanike parem informeeritus ja suurem kaasatus otsustusprotsessides ning linnaelanike suurem aktiivsus linnaelu edendamisel.
* Kodanikuühiskond ja vabaühendused on tugevnenud, on iseseisvamad, kasvanud on vabaühenduste võimekus, koostöö nendega on laienenud, süvenenud ning see on toimiv ja igati konstruktiivne.
* Viljandi linna kui kultuuri-ja spordikuurorti ning UNESCO loovlinna positiivse kuvandi säilitamine ja arendamine.
* Tagatud on Viljandi linna säästev areng. Linnaruumi on inimkeskne, 15 minuti ja rohelise linna kontseptsioonidele tuginev.
* Toimib tõhus kriisireguleerimine ja terviklikum ning igaühe panusel põhinev ennetustöö turvalisuse tagamiseks.
* Toimuvad heakorrakonkursid ja tunnustamised.
* Elanikkond on teadlik ja täidab kehtivate eeskirjade nõudeid.

# 1.4. Mõõdikud

| Näitaja | 2018 | 2019 | 2020 | 2021 | 2022 | 2028 | 2035 + |
| --- | --- | --- | --- | --- | --- | --- | --- |
| Rahvaarv2 | 17758 | 17602 | 17092 | 16899 | 16651 | säilib | kasvab |
| Loomulik iive1 | -49 | -63 | -84 |  |  | posi-tiivne | posi-tiivne |
| Sisseränne1 | 709 | 665 | 561 |  |  | kasvab | kasvab |
| Väljaränne1 | 776 | 907 | 709 |  |  | väheneb | väheneb |
| 0-18 aastaste osakaal rahvastikust %2 | 20,34 | 20,45  | 20,61  | 20,80 | 20,95 | >22 | >23 |
| Demograafiline tööturusurve- indeks1 | 0,90 | 0,91 | 0,90 | 0,91 |  | 1 | 1 |
| Kandidaatide arv ühele volikogu liikme kohale KOV volikogu valimistel | - | - | - | 6,26 | - | kasvab | kasvab |
| Valimisaktiivsus KOV volikogu valimistel % | - | - | - | 53,6  | - | kasvab | 60 |
| Kaasava eelarve maht € | 30 000 | 30 000 | 30 000 | 30 000 | 30 000 | 60 000 | kasvab |
| Kaasava eelarve menetluses esitatud ettepanekute arv | 23 | 34 | 25 | 15 |  | kasvab | kasvab |
| Kaasava eelarve hääletamisel osalenute arv  | 904 | 1297 | 450 | 891 |  | kasvab | kasvab |
| Elanike rahulolu linna juhtimisega3  | - | 3,050 | - | - |  | kasvab | kasvab |
| Elanike rahulolu avalikkuse informeerimisega3  | - | 3,297 | - | - |  | kasvab | kasvab |
| Elanike rahulolu avalikkuse kaasamisega otsustusprotsessidesse3  | - | 2,906 | - | - |  | kasvab | kasvab |
| Elanike rahulolu vabaühenduste tegevusega3  | - | 3,431 | - | - |  | kasvab | kasvab |
| Elanike rahulolu linnaosade arenguga3  | - | 3,000 | - | - |  | kasvab | kasvab |
| Elanike rahulolu kogukondadega ja kogukondliku arenguga3 | - | 3,244 | - | - |  | kasvab | kasvab |
| Vabaühenduste poolt linna eelarvest taotletud jatoetuse saanud projektitoetuste arv | 149114 | 163139 | 132112 | 113110 |  | kasvabkasvab | kasvabkasvab |
| Väljastatud avaliku ürituse korraldamise lubade arv | 93 | 102 | 55 | 95 |  | kasvab | kasvab |
| Maksumaksjate arv | 7 825 | 7 886 | 7 672 | 7 649 | 7 600 | kasvab | kasvab |
| Sissetulek inimese kohta kuus | 1 143 | 1 207 | 1 239 | 1 322 | 1400 | säilib | kasvab |

1 Statistikaameti andmed

2 Rahvastikuregistri andmed

3 Viljandi linna rahuloluküsitlus

# 2. SÄÄSTEV JA ROHELINE VILJANDI LINN

Peatükis käsitletakse looduskeskkonna suundumusi ja arenguvajadusi. Valdkondlikult kajastatakse jäätmekäitluse, saaste vähenemise, bioloogilise mitmekesisuse ja maastiku kaitse, haljastuse ning energiatõhususe teemasid.

# 2.1. Lähtepositsioon 2022

Viljandi linn on looduslikult mitmekesise maastiku ja rikkaliku loodusega ala. Viljandi linna loodusliku keskkonna hetkeseis on hea. Probleemidena on arengukava töörühma poolt ja elanike küsitluses välja toodud veekogude olukord, õhusaaste ja jäätmete liigiti kogumise vähesed võimalused.

Viljandi linn asub Sakala kõrgustiku põhjaosal ning linna territooriumi suuruseks on 14,65 km2.

Viljandi lõunapiiriks on Viljandi järv. Viljandi järve suubuvad Uueveski oja ja Valuoja oja ning arvukalt allikaid. Valuoja oja läbib Viljandi linna, oja paisutamise tulemusel on tekkinud Paala paisjärv ja mitmed väiksemad tiigid, mis ilmestavad Valuoja orgu. Järve edelapoolselt küljelt voolab välja Pärnu jõgikonda kuuluv Raudna jõgi. Viljandi järv kuulub Euroopa Liidu Natura loodusalade nimestikku Viljandi loodusalana, mille kaitse-eesmärk on looduslike elupaikade ning loodusliku taimestiku ja loomastiku kaitse. Viljandi järv ja selle kaldad on elupaigaks mitmetele looduskaitsealustele liikidele.

Looduslikult mitmekesise maastiku, kompensatsioonialade ja haruldaste liikide elu- ja kasvupaikade kaitseks on moodustatud Viljandi järve, Viljandi järve kaldaid ja Viljandi Lossiparki hõlmav Viljandi maastikukaitseala.

Viljandi linna haljastu arendamise eesmärgid ja tegevussuunad aastani 2030 on määratletud [Viljandi linna haljastu arengukavas 2019-2030](https://www.riigiteataja.ee/akt/421032019005). Viljandi linnas on avalikke haljasalasid 417,9 ha, millest 204,8 ha on regulaarselt hooldatavad ja 86,5 ha on linnametsade all. Elamukvartalites asub 70,9 ha haljasalasid. Viljandi linna pindalast moodustavad haljasalad 29%. Linna territooriumil on 5 kalmistut: Metsakalmistu, Toome kalmistu, Hiie kalmistu, Pauluse koguduse kalmistu ja Vana kalmistu.

Jäätmehoolduse arendamist käsitleb [Viljandi linna jäätmekava 2021-2026](https://www.riigiteataja.ee/akt/405022021017). Olmejäätmete vedu linnas toimub korraldatud jäätmeveona. Perioodil 01.04.2022-31.03.2025 teostab korraldatud olmejäätmevedu Eesti Keskkonnateenused AS. Korraldatud jäätmeveoga hõlmatud jäätmeliikideks on segaolmejäätmed, paber ja kartongijäätmed, biolagunevad köögi- ja sööklajäätmed ning pakendijäätmed.

Jäätmete taaskasutamise korraldamine linna territooriumil on pidev protsess ning sõltub Euroopa Liidu nõuetest, mille kohaselt aastaks 2025 on eesmärgiks suunata 55% olmejäätmeid ringlusse, aastal 2030 60% ja aastal 2035 vähemalt 65%.

# 2.2. Arenguvajadused

* Viljandi kolme suure rohekoridori – Viljandi järve, Valuoja ja Uueveski oja oru – säilitamine koos oma mitmekesise maastiku ja ökosüsteemidega. Elukeskkonna kujundamisel arvestamine olemasolevate väärtustega, nende säilitamine ja lisaväärtuste loomine uute lahenduste väljatöötamisel. Prioriteediks on ökoloogiliselt toimiva, liigilise mitmekesisuse säilitamine ning rohevõrgustiku sidususe tagamine ja uute rohealade loomine.
* Linnaruumi rikastamine mitmekesise haljastusega, uute rohealade, parkide loomine ning rohealade omavahelise sidususe suurendamine.
* Linnalooduse kättesaadavamaks tegemine, st elamukvartalite ümbrustesse ja igapäevaste liikumistrajektooridele mitmekülgse haljastuse rajamine.
* Olemasoleva rohe- ja puhkealade võrgustiku säilitamine ja parendamine, ligipääsetavuse suurendamine ja lisandväärtuse loomine lähtudes erinevate sihtgruppide vajadustest.
* Olemasoleva kõrghaljastuse ja põõsastike säilitamine ning uute loomine, nende pidev hooldamine jätkusuutlikkuse, hea tervisliku seisundi ja ohutuse tagamiseks.
* Veekogude avatumaks ja ligipääsetavaks muutmine. Nende üldise hea olukorra säilitamiseks on vajalik jätkata veetaimestiku niitmise, põhjasetetest puhastamise ja kaldaalade korrastamisega. Veekogude rannaaladel korrashoiu tagamine ja nende laiendamine, tagades eluslooduse jaoks vajalik elukeskkond sh. kevadine pesitsusrahu.
* Õhu kvaliteedi parandamine, õhusaaste, müra ja autostumise vähendamine sh säästlike liikumisviiside osakaalu tõstmise.
* Autostumise vähendamine ja mittemotoriseeritud liikumisvõimaluste arendamine (jalgratta ja kõnniteede ehitamine ning ratta laenutus-ja hoiustamissüsteemide arendamine, pargi- ja sõida süsteemide arendamine linnaühistranspordisõlmedes).
* Jäätmete liigiti kogumiseks võimaluste mitmekesistamine ja elanike keskkonnateadlikkuse tõstmine.
* Taastuvenergia suurem kasutamine linnale kuuluvates hoonetes ning elanikkonna teavitamine taastuvenergia kasutuselevõtu võimalustest.
* Hoonete energiatõhususe suurendamine.

# 2.3. Arengueesmärgid

* Säilib puhas, mitmekesine ja liigirikas looduskeskkond ning tagatud on selle jätkusuutlik ja arukas majandamine.
* Hooldatud, mitmekesine, ligipääsetav rohe- ja puhkealade võrgustik.
* Väheneb jäätmeteke ja suureneb jäätmeringlus. Toimivad ringmajanduse põhimõtted ja elanikkonna keskkonnateadlikkus on tõusnud.
* Suureneb säästlike liikumisviiside kasutuselevõtt. Soositud on keskkonnasäästliku transpordi kasutuselevõtt, väheneb autostumine ja rakendunud on pargi ja reisi võimalused.
* Taastuvenergia laiem kasutamine ja energiasäästu põhimõtete rakendamine.

# 2.4. Mõõdikud

| Näitaja | 2018 | 2019 | 2020 | 2021 | 2022 | 2028 | 2035+ |
| --- | --- | --- | --- | --- | --- | --- | --- |
| Avalike haljasalade pindala ha |  |  |  |  |  | säilib | säilib |
| Avalike haljasalade pindala linna pindalasse % |  |  |  |  |  | säilib | säilib |
| Rahulolu rohealade piisavusele ja ligipääsetavusele | - | - | 4,15 | - |  | kasvab | kasvab |
| Istutatud puude ja maha võetud suhe  |  |  |  |  |  | Üle 1 | Üle 1 |
| Avalike pakendikonteinerite arv:* segapakend
* paber ja papp
* klaaspakend
* tekstiil
 |  |  | 612621 | 632741 |  | kasvab | kasvab |
| Elanike rahulolu jäätmekäitluse valdkonnaga3 | - | 3,491 | - | - |  | kasvab | Kasvab |
| Kogutud olmejäätmete hulk tonni aastas  | 7789 | 8944 |  |  |  | Vähe-neb | Vähe-neb |
| Olmejäätmete teke elaniku kohta aastas kg |  | 477,8 |  |  |  | Vähe-neb | Vähe-neb |
| Rahulolu jalgsi-ja rattaga liikumise võimalustega4 | - | - | 3,73 | - |  | kasvab | kasvab |
| Rahulolu välisõhu kvaliteediga4 | - | - | 3,54 | - |  | kasvab | kasvab |
| Rahulolu müratasemega4 | - | - | 3,89 | - |  | kasvab | kasvab |

3 Viljandi linna rahuloluküsitlus

4 minuomavalitsus.ee rahulolutöölaud

# 3. HUBANE JA TURVALINE VILJANDI LINN

Peatükis käsitletakse ehitatud keskkonna suundumusi ja arenguvajadusi. Valdkondlikult kajastatakse avaliku korra ja turvalisuse, tänavate, kõnniteede, kergliiklusteede, ühisveevärgi ja -kanalisatsiooni, tänavavalgustuse, elamu- ja kommunaalmajanduse, kinnisvara, planeeringute teemasid.

# 3.1. Lähtepositsioon 2022

Ehitatud keskkond. Viljandi linn on hästi ja selgepiiriliselt tsoneeritud linn, kus äri- ja tootmishoonete maa-alad, korruselamupiirkonnad ning väikeelamupiirkonnad on eraldatud. Linna tsoneerimist ja sihtotstarvete konflikti tekkimise vältimist toetab looduslik omapära, reljeef ja rekreatsioonialade rohkus.

Viljandi vanalinn võlub inimliku mõõtkavaga ning linnaruumiliste ja ajalooliste väärtustega. Tänu vanalinnale tuntakse Viljandit hansalinnana, keskaegse kaubanduskeskusena. Vanalinn võeti muinsuskaitse alla 1977. aastal (kinnismälestis 27010) ning muinsuskaitseala kaitserežiim ja kaitse eesmärgid on kinnitatud Vabariigi Valitsuse 17.06.2004 määrusega nr 219 [Viljandi vanalinna muinsuskaitseala põhimäärus](https://www.riigiteataja.ee/akt/773307). Viljandi vanalinna muinsuskaitseala haarab keskaegse linnasarase ja osa selle ümber kujunenud nn Viljandi vanalinna uuslinnast. Viljandi ajaloolise linnastruktuuri ja hoonestuse kaitsmiseks väärtustatakse ja hinnatakse enne II maailmasõda püsinud kruntide struktuuri ning püstitatud hoonete arhitektuurset väljanägemist. Uute hoonete püstitamisel on rakendatavaks põhimõtteks ajaloolise ja kaasaegse arhitektuuri teineteist täiendav ja rikastav sümbioos.

Viljandi linna üldplaneering on määratlenud linnas paiknevate väärtuslike alade säilitamiseks ja alade iseloomu tugevdamiseks hoonestatud miljööväärtuslike aladena 6 piirkonda: Vaksali tänava, Kantreküla, Tallinna tänava nn Ridaküla, Tartu tn – Carl Robert Jakobsoni tn piirkonna, Lina tänava, Uus-Peetrimõisa miljööväärtuslikud hoonestusalad. Lisaks miljööväärtuslikele hoonestusaladele käsitleb üldplaneering miljööväärtusliku alana Viljandi linna rohekoridori, mille moodustavad Valuoja ja Uueveski orud ja Viljandi järve ürgorg.

Linnas on palju kõrgel kunstilisel tasemel linnaskulptuure, mis avavad nii linlastele kui ka külalistele linna ajalugu ning on tähelepanu- ja austusavalduseks mainekatele linlastele. Linna endiste juhtide mälestuse jäädvustamiseks on Viljandi raekoja ümbruses asuvatele istepinkidele paigaldatud metalltahvlid enne teist maailmasõda ametis olnud linnapeade nimedega.

Avalikke mänguväljakuid on linna territooriumil 11: Ida tn, Lastepargi, ranna, Paala järve, Valuoja oru, Riia mnt 30, Riia mnt 17a, Toome 29, Riia mnt 67a, Riia mnt 83a mänguväljak ja rulapark.

Alustatud on linnaplaneerimise seisukohalt oluliste arendusprojektide elluviimist. Viljandi uue maakonnahaigla ja tervisekeskuse Tervikumi hoone ehitamisega kesklinna parandatakse teenuste kättesaadavust ning luuakse uus kvaliteet tervishoiuteenuste pakkumisel. Järveotsa arendusala eramukruntidel on valminud esimesed eramud. Veekeskuse planeerimine ja ehitamine Viljandi järve äärde annab väljundi hoonestamata ala ja suurenevate liikumisvoogude kavandamisele ning loob eeldused teenuste kättesaadavuse parandamisele.

Kinnisvara. Viljandi linna haldusalas on ca 74 tuhat m² hooneid. Omandisse kuuluvad haridus-, laste-, spordi- ja kultuuriasutuste hooned ning korterid.

Tänavad. Viljandis on kokku 183 tänavat. Viljandi sõiduteede kogupikkus on 98,6 kilomeetrit, millest 2,2 kilomeetrit on kruusakattega ja kõnniteede kogupikkus 108,3 km. Parkimine on avalikel aladel aastast 2013 tasuta. Peamised parkimisalad paiknevad kaubanduskeskuste läheduses. Parendamist vajab parkimiskorraldus ja järelevalve. Viljandi linnasiseseid vahemaid arvestades on argiliikumised töökoha, kooli ja kodu vahel võimalik sooritada ka jalgsi või rattaga. Jalgsi käimise ja jalgrattasõidu soodustamiseks vajab arendamist ja parendamist jalg- ja jalgrattateede võrgustik.

Linna tänavate rekonstrueerimise aluseks on Viljandi Linnavolikogu 26. märtsi 2020 otsus nr 175 “[Viljandi linna tänavate sõidu- ja kõnniteede ehitustööde kava aastateks 2020-2025.](https://atp.amphora.ee/viljandilv/index.aspx?o=767&o2=12565&u=-1&hdr=hp&f=10022&dschex=1&sbr=all&tbs=all&dt=&sbrq=linna%20t%C3%A4navate%20s%C3%B5idu-%20ja%20&itm=687238&pageSize=20&page=1)“ Tänavate hooldust teostatakse hoolduslepingu alusel. Tänavate seisukorda parandatakse igal aastal pindamise ja tänavate rekonstrueerimisega. Esmajärjekorras vajavad rekonstrueerimist peatänavad. Linna territooriumil on 3 fooridega ristmikku ja 2 foorikomplekti otsesuunaga tänaval.

Välisvalgustus. Tänavavalgustussüsteeme haldab, hooldab ja uuendab [aktsiaselts Viljandi Veevärk](http://www.viljandivesi.ee/).

Ühisveevärk ja -kanalisatsioon. Ühisveevärki ja -kanalisatsiooni arendatakse [Viljandi linna ühisveevärgi ja - kanalisatsiooni arendamise kava aastateks 2020–2031](https://www.riigiteataja.ee/akt/405062020022%26leiakehtiv) alusel. Viljandi linna ühisveevarustuses on kasutusel põhjavesi Siluri-Ordoviitsiumi põhjaveekogumist Devoni kihtide all Lääne-Eesti vesikonnas. Kahest reservkaevust on võimalik võtta põhjavett ka Ordoviitsiumi-Kambriumi põhjaveekogumist Lääne-Eesti vesikonnas. Põhjaveekogumite seisund on hea. Teenuse osutamisega tegeleb [aktsiaselts Viljandi Veevärk](http://www.viljandivesi.ee/). Viljandi linna ühisveevärgi ja -kanalisatsioonisüsteemis on 12 puurkaev-pumplat, 1 veetöötlusjaam, 113 km ühisveevärgi torustikke, 1 reoveepuhasti, 1 purgimissõlm, 14 reoveepumplat, 7 km ühiskanalisatsiooni survetorustikke ja 106 km isevoolutorustikke. Sademevee isevoolutorustikke on 29 km. Tuletõrjeveega varustamine toimub 335 tänavahüdrantide kaudu.

Kaugküte. [Viljandi linna energeetika arengukava](https://www.riigiteataja.ee/akt/413112012028) aastast 2000 määratleb energeetika põhisuunad ja arendustegevuse. Kaugkütteteenust osutab [aktsiaselts ESRO](http://www.esro.ee/). Ettevõttele kuuluvad katlamajad ja soojustorustikud. Kaugküttetorustikke on Viljandi linnas umbes 39 km. Kaugküttepiirkonnad on Paalalinn, Kesklinn ja Männimäe.

Gaasivarustus. Viljandi linna varustamiseks maagaasiga on rajatud Viljandi valda Vardi külla gaasijaotusjaam, mille läbilaskevõime on kuni 10 000 nm3/h ning jaamast väljuva gaasi rõhk kuni 3 baari. Kantreküla linnaosas on välja kujunenud lokaalse gaaskütte piirkond.

Elektrivarustus.Viljandit varustatakse elektriga Viljandi alajaama (110/35/15/6 kV) kaudu, mis saab toite ülekandevõrgust kolme 110 kV elektriliini kaudu. Elektrienergia jaotamine toimub pingetel 6 ja 0,4 kV. 6 kV jaotusvõrk saab toite kolmest punktist, lisaks ülalmainitule Valuoja ja Reinu 35/6 kV toitealajaamast. Linnas olevad tootmisalad on vajalike võimsustega tagatud ning varustuskindlus on samuti piisav.

Raudtee. Linna ulatub Tallinn–Viljandi raudtee. Raudtee infrastruktuuri haldab Edelaraudtee, sõiduteenust pakub Eesti Liinirongide AS Elron.

Ühistransport. Viljandi maakonnas, sh Viljandi linnas korraldab ühistransporti [mittetulundusühing Viljandimaa Ühistranspordikeskus](http://transport.viljandimaa.ee/).

Viljandi Linnahooldus. Viljandi Linnavalitsuse hallatav asutus Viljandi Linnahooldus korraldab või teostab Viljandi linna avalike üldkasutatavate territooriumide (teede, parkide, kalmistute, kergliiklusteede, haljas- ja märgalade, mängu- ja spordiväljakute, supluskohtade ning bussiootepaviljonide) heakorra- ja hooldustöid, avalikus ruumis olevate taristute (truubid, paisud, sillad), purskkaevude, monumentide, mälestusmärkide ja lipumastide hooldustöid ning avalikus kasutuses oleva inventari ja väikevormide paigaldamis- ning hooldustöid.

# 3.2. Arenguvajadused

* Linnaruumi atraktiivsuse tõstmine.
* Linnatänavate turvalisuse, ligipääsetavuse, kasutatavuse tõstmine ja hea kasutajakogemuse loomine erinevate liikumisviiside eelistajatele.
* Tänavaruumi ühtlasem jaotus eri liikumisviiside eelistajate ja tänavaruumi eraldamine liikumisega mitteseotud tegevustele.
* Tänavate ja ristmike, sh peatänavate rekonstrueerimine ja remont.
* Ülekäiguradade ja -kohtade seisukordade parandamine ning silmatorkavam märgistus.
* Aastaringse jalgsi käimise ja jalgrattasõidu soodustamine, milleks on vajalik tagada katkematute hooldatud ja turvaliste kõnniteede, jalgrattateede ja matkaradade olemasolu.
* Liikluse rahustamine elamu-, kesklinna ja lasteasutuste piirkondades.
* Kõnniteede rekonstrueerimine ja hoolduse kvaliteedi parandamine.
* Viljandi puhastusseadme reoveesette haisu probleemi lahendamine.
* Sademeveetrasside planeerimine ja väljaehitamine.
* Linnale kuuluvate üüripindade võõrandamine ja sotsiaaleluruumide võrgustiku arendamine (Leola 12a eluruumid sotsiaalselt vähekindlustatud sihtgrupile).
* Kinnisvara rekonstrueerimisel ja haldamisel energiasäästlike lahenduste kasutamine ning energiasäästu müük.
* Kesklinna hoone mudeli väljatöötamine - ärid, parkimiskorrus, elamispinnad.
* Teadlikkuse tõstmine ajaloolise hoonestuse väärtustest ning sobilikest hooldus- ja renoveerimisviisidest hoonete korrastamisel.

# 3.3. Arengueesmärgid

* Puhas, turvaline, atraktiivne ja hubane avalik ruum. Viljandi linna pargid ja haljasalad on hooldatud. Linnaruumis on piisavalt puhkevõimalusi, mänguväljakuid, dekoratiivhaljastust. Linna vaatamisväärsused on eksponeeritud ja korras. Toimuvad heakorrakonkursid ja tunnustamised. Tõusnud on elanikkonna teadlikkus heakorra tagamisel ja hoonete korrastamisel.
* Mõistlik ja jätkusuutlik taristu arendamine. Viljandi linna taristu arendamine arvestab vajadusi ning loob võimalused linnas kui piirkonna tõmbekeskuses elanike arvu suurenemiseks, kvaliteetsete teenuste pakkumiseks ning innovaatiliste ideede rakendamisele. Taristu arendamisel on olulisel kohal energiasääst ja taastuvenergia kasutamine. Nõudlik järelevalve tagab taristule pika eluea.
* Linnaruumis toimivad koos ja tasakaalus erinevad liikumisvõimalused kõigile liiklejatele. Viljandi linna tänavad ja kõnniteed on heas korras, tolmuvabad, valgustatud, turvalised ning ligipääsetavad. Linna läbivate peamagistraalide rekonstrueerimise rahastamisel on tagatud riiklik tugi. Linnaosasid ühendab kergliiklusteede võrgustik. Mugav ja terviklik jalgrattasõidu võimalus linna eri piirkondade, suuremate kaubandus-, teenindus- ja sotsiaalhoonete vahel ning side puhkealadega. Kesklinna piirkonnas on mugavad parkimisalad ja jalakäijatele autovabad alad, tagatud on turvaline liikluskorraldus. Autovabad alad on kohandatud vabaõhuürituste ja –kaubanduse vajadustele. Liiklusohutuse tagamiseks on vanalinnas ja elamupiirkondades vähendatud suurimat lubatud sõidukiirust.
* Vähem inimkannatanutega õnnetusi. Turvalisem avalik ruum. Kaitstum vara, ohutum keskkond.

# 3.4. Mõõdikud

|  |  |  |  |  |  |  |  |
| --- | --- | --- | --- | --- | --- | --- | --- |
| Näitaja | 2018 | 2019 | 2020 | 2021 | 2022 | 2028 | 2035+ |
| Tänavate rekonstrueerimine km aastas | 1,4 | 1 | 2,5 | 1,65 |  | 3  | 3  |
| Tänavate ehitamine km aastas |  |  |  |  |  |  |  |
| Tänavate pikkus kokku km |  |  |  |  | 98,6 |  |  |
| Kõnniteede rekonstrueerimine km aastas | 2,0 | 1,0 | 4,3 | 2,4 |  | 5  | 5  |
| Kõnniteede ehitamine km aastas |  |  |  |  |  |  |  |
| Kõnniteede pikkus kokku km |  |  |  |  | 108,3 |  |  |
| Jalg- ja jalgrattateedeehitamine km aastas | 1,315 | 0,2 | 0 | 2,3 |  | 0,5 | 1 |
| Jalg- ja jalgrattateede pikkus kokku km |  |  |  |  |  |  |  |
| Elamukruntide hoonestusõiguse seadmine | 5 | 9 | 21 | 22 |  | 60 | 40 |
| Inimkannatanuga liiklusõnnetuste arv5 | 17 | 15 | 8 | 14 |  | kahaneb | kahaneb |
| Tulekahjude arv6 | 39 | 29 | 20 | 29 | 6 | kahaneb | kahaneb |
| Väljastatud ehituslubade arv, kasutuslubade arv, projekteerimistingimuste arv | 65362 | 514111 | 79327 | 823511 |  | säilibsäilibsäilib | säilibsäilibsäilib |
| Elanike rahulolu Viljandi kui elukohaga3  | - | 4,392 | - | - |  | kasvab | kasvab |
| Elanike rahulolu tänavate olukorraga3  | - | 2,476 | - | - |  | kasvab | kasvab |
| Elanike rahulolu kõnniteede olukorraga3  | - | 2,225 | - | - |  | kasvab | kasvab |
| Elanike rahulolu avaliku ruumiga3 | - | - | - | - |  | kasvab | kasvab |
| Rahulolu avalike aladega4  | - | - | 3,79 | - |  | kasvab | kasvab |
| Rahulolu jalgsi ja rattaga liikumise võimalustega4 | - | - | 3,73 | - |  | kasvab | kasvab |
| Rahulolu ühistranspordiga4 | - | - | 3,49 | - |  | kasvab | kasvab |

3 Viljandi linna rahuloluküsitlus

4 minuomavalitsus.ee rahulolutöölaud
5 Transpordiameti andmed
6 Päästeameti andmed

# 4. ETTEVÕTLIK JA ETTEVÕTLUST TOETAV VILJANDI LINN

Peatükk hõlmab majanduskeskkonna arengu suundumusi ja arenguvajadusi, kajastatud on ettevõtlusalad, tingimused ettevõtluskeskkonna arenguks, töökohad ja tööhõive.

# 4.1. Lähtepositsioon 2022

Tegutsevate ettevõtete edukus on linna kuvandi üheks oluliseks mõjutajaks. Ettevõtlust iseloomustavad tegevusvaldkondade mitmekesisus ja suuremate ettevõtete jätkusuutlikkus ning investeerimisvõimekus toodangu mahu ja tootlikkuse suurendamiseks.

Viljandi linnas on Äriregistri andmetel 13.04.2022 seisuga registreeritud 38 aktsiaseltsi, 2167 osaühingut, 397 füüsilisest isikust ettevõtjat, 74 usaldusühingut, 13 tulundusühistut, 8 täisühingut, 11 sihtasutust, 471 korteriühistut ning 304 mittetulundusühingut.

## Ettevõtete arv põhitegevusala (EMTAK 2008) järgi

| Põhitegevusala | 2019 I kvartal | 2020 I kvartal | 2022 I kvartal |
| --- | --- | --- | --- |
| Põllumajandus, metsamajandus ja kalapüük | 113  | 128 | 129 |
| Mäetööstus | 3  | 3 | 6 |
| Töötlev tööstus | 165  | 181 | 182 |
| Elektrienergia, gaasi, auru ja konditsioneeritud õhuga varustamine | 6  | 17 | 40 |
| Veevarustus, kanalisatsioon, jäätme- ja saastekäitlus | 3  | 4 | 3 |
| Ehitus | 275  | 311 | 339 |
| Hulgi- ja jaekaubandus, mootorsõidukite ja mootorrataste remont | 411 | 386 | 427 |
| Veondus ja laondus | 95 | 103 | 107 |
| Majutus ja toitlustus | 72 | 76 | 94 |
| Info ja side | 96 | 103 | 96 |
| Finants- ja kindlustustegevus | 44 | 50 | 64 |
| Kinnisvaraalane tegevus | 331 | 363 | 396 |
| Kutse-, teadus- ja tehnikaalane tegevus | 294 | 308 | 341 |
| Haldus- ja abitegevused | 153 | 141 | 159 |
| Haridus | 73 | 74 | 80 |
| Tervishoid ja sotsiaalhoolekanne | 69 | 77 | 81 |
| Kunst, meelelahutus ja vaba aeg | 256 | 267 | 290 |
| Muud teenindavad tegevused | 281 | 321 | 336 |

Hankiva tööstuse sektoris tegutseb 4,8 % ettevõtetest, töötleva tööstuse sektoris 18,8 % ettevõtetest, teenindussektoris 76,4 % ettevõtetest, sellest teenindus 45 %, kaubandus 24 % ja muu 31 %. Teenindussektori arengut toetab Viljandi hea maine turismisihtkohana ning turismi- ja puhkemajandusettevõtete areng.

Tööhõives on võrdsel positsioonil nii tööpuudus kui ka kvalifitseeritud tööjõu puudus. Viljandi tootmisettevõtete suurimaks probleemiks on jätkuvalt kvalifitseeritud tööjõu puudus. Tööjõuturgu mõjutab jätkuvalt negatiivne siserände saldo ja tööjõu liikumine Eestist kõrgema töötasuga riikidesse.

Viljandis on välja arendatud kolm tööstuspiirkonda: Rohelise tänava, Kantremaa ja Männimäe tööstuspiirkond.

# 4.2. Arenguvajadused

* Tööealise elanikkonna vähenemise peatumine.
* Ettevõtlusaktiivsuse tõstmine.
* Töökohtade mitmekesistamine.
* Kõrgema lisandväärtusega töökohtade loomise soodustamine.
* Ettevõtluskeskkonna atraktiivsuse suurendamine ja kaugtöö soosimine
* Ettevõtlusega seotud infrastruktuuri ja toetava keskkonna arendamine.
* Ettevõtete toetamine koolituste ja nõustamise kaudu.
* Erinevate ettevõtluskeskkonna osaliste omavahelise koostöö soodustamine.
* Ettevõtluspiirkondade arendamine.

# 4.3. Arengueesmärgid

* Viljandi on mõõdukalt kahaneva elanike arvuga ettevõtlik linn. Sotsiaalse ja tehnilise taristu teenuste pakkujate poolt on tagatud hea kvaliteediga ning konkurentsivõimelise hinnaga teenused, mis motiveerivad tegutsevaid ettevõtteid ja uusi investoreid, et tagada linnale kvaliteetsete avalike teenuste pakkumiseks ja ettevõtlustingimuste pidevaks arendamiseks vajalik tulubaas ning luua uusi ja kõrgema sissetulekuga töökohti.
* Viljandi on hea koht investeerimiseks. Viljandi linna ettevõtlusalade infrastruktuur, linna hea maine ning koostöö omavalitsuste, riigi ja rahvusvahelisel tasandil soodustab ettevõtete arengut.
* Viljandi tegutsevad rahvusvaheliselt tuntud suure ekspordivõimekusega ettevõtteid, mis kasutavad kaasaegseid tehnoloogiaid ning mille töötajad on motiveeritud.
* Ettevõtted edendavad koostööd linna haridusasutustega karjäärinõustamise, ettevõtlikkus- ja ettevõtlusõppe valdkonnas.
* Alustava ja innovatiivse ettevõtluse jaoks töötab ettevõtlusinkubaator, mis aitab luua uusi ettevõtteid ja hoiab noori Viljandis. Loodud ettevõtetele annab see võimaluse mentorite toel jõuda kiiremini rahvusvahelistele turgudele.
* Atraktiivne linnaruum, rikkalik loodus ning mitmekesine kultuuri-ja spordiprogramm toetavad linna turismisektori arengut ning tõstavad linna atraktiivsust elukohana, sh soodustavad tööealise elanikkonna linna kolimist.

# 4.4. Mõõdikud

|  |  |  |  |  |  |  |  |
| --- | --- | --- | --- | --- | --- | --- | --- |
| Näitaja | 2018 | 2019 | 2020 | 2021 | 2022 | 2028 | 2035+ |
| Viljandi maakonna sisemajanduse koguprodukti (SKP) osatähtsus riigi SKP-st %1 | 2 | 2,2 | 2,1 |  |  | kasvab | kasvab |
| Viljandi maakonna SKP elaniku kohta eurot 1 | 13 131 | 13 038 | 12 387 |  |  | kasvab | kasvab |
| Viljandi maakonna SKP elaniku kohta % Eesti keskmisest1 | 67 | 62,4 | 61,4 |  |  | kasvab | kasvab |
| Palgatöötaja kuu keskmine brutotulu1 | 1110 | 1195 | 1238 |  |  | kasvab | kasvab |
| Brutotulu saajad keskmiselt kuus1 | 6987 | 6983 | 6683 |  |  | kasvab | kasvab |
| Brutotulu suhe Eesti keskmisse | 0,899 | 0,907 | 0,898 |  |  | kasvab | kasvab |
| Tööhõive määr1Viljandi maakond: Eesti: | 63,668,1 | 63,168,4 | 61,566,7 | 62,866,7 |  | säilib | säilib |
| Statistilisse profiili kuuluvate ettevõtete arv1 | 1488 | 1526 | 1571 | 1588 |  | kasvab | kasvab |
| Elanike rahulolu töökohtade ja tööhõivega3 | - | 3,278 | - | - |  | kasvab | kasvab |

1 Statistikaameti andmed

3 Viljandi linna rahuloluküsitlus

# 5. UNISTAV JA KUTSUV VILJANDI LINN

Peatükis käsitletakse turismivaldkonna suundumusi ja arenguvajadusi. Valdkondlikult kajastatakse mainekujundust, turismiteenuseid, vaatamisväärsusi, suurüritusi ja rahvusvahelist koostööd.

# 5.1. Lähtepositsioon 2022

Viljandi on igal aastaajal elamusi pakkuv 15 minuti jalutuslinn ning kultuuri- ja spordikuurort. Turismiteenused, kultuuriasutused ja aktiivse puhkuse võimalused on linna külastajatele kättesaadavad.

Tänast Viljandit iseloomustab enim ühepäevakülastajate linnas viibimine ning turismi kõrghooaeg on suvel. Viljandi linna turismitaristu on heal tasemel, kuid enam tähelepanu vajab ligipääsetavus. Peamised turismiobjektid on korrastatud ja viidastatud.

Viljandi on Eestis omanäoline ja ainulaadne kultuurimeka, mis on tuntud mitmete kultuurisündmuste ja -asutuste poolest. Ugala teatri repertuaarist leiab lavastusi igale maitsele. Teatrikülastus on üks peamisi Viljandi külastuspõhjusi ning Ugala teatri käekäik mõjutab kogu linna turismiettevõtluse olukorda. Vanas pastoraadihoones asub autsaider- ja professionaalse kunstiga tegelev Kondase Keskus, kus on eksponeeritud maalide kollektsioon ühelt tuntumalt eesti naivistilt Paul Kondaselt. Kunstigaleriidest tegutsevad Viljandi Linnagalerii, Rüki galerii, Enn Põldroosi eramuuseum ja Galerii Imagi.

Eesti Pärimusmuusika Keskus pakub mitmekesist kontsertprogrammi aasta läbi ning on Viljandi pärimusmuusika festivali korraldaja. Festivali toimumisaeg on ka Viljandi turismiaasta kõrghetk, sest korraga saabub linna väga suur hulk külalisi. Lisaks toimub aasta jooksul mitmeid linnale olulisi festivale, mis kõik linna külastamiseks põhjust annavad.

2019. aastast kuulub Viljandi UNESCO loovlinnade võrgustikku, mis teeb linnast olulise sihtkoha käsitööst ja pärandkultuurist huvitatud külalistele. Kultuuripärandi väärtustamine on tähtsal kohal uute turismiteenuste arendamisel.

Viljandi kui turismisihtkoha muudab unikaalseks linna ja looduse ühtepõimumine. Ümber Viljandi järve kulgeb matkarada, kust avanevad kaunid vaated linnale ja ümbritsevale maastikule. Maaliline järveümbrus on loodud pikkadeks jalutuskäikudeks ning soodustab tervisespordi harrastamist.
Viljandi on tuntud ja armastatud spordilinn, mis on koduks paljudele rahvaspordisündmustele, eesotsas Suurjooksuga ümber Viljandi järve, ning pakub rikkalikult võimalusi aktiivseks puhkuseks. Viljandi järve rannaalal on mitmeid palliplatse, hüppetorn ja sõudepaatide laenutus. Laste jaoks on kaldaäärsel mänguväljakul kiiged, liurennid, ronimisredelid jpm.

Viljandis on erinevas suuruses stiilseid ja hubaseid majutusvõimalusi, kuid kitsaskohaks on suurema mahutavusega ja spaaga hotelli puudumine.

Hästi arenenud eksportiv tööstus soodustab äriturismi arengut, mille osakaal linna turismimajanduses on märkimisväärne.

Linlasi ja külalisi võluvad kohvikud ja restoranid ning omapärased kohaliku käsitööga kauplevad poed.

# 5.2. Arenguvajadused

* Viljandi kui kultuuri- ja spordikuurorti hea maine kujundamine ja hoidmine.
* Viljandi kui külastuskoha tuntuse suurendamine.
* Terviklike turismitoodete väljaarendamine, mis toetuksid olemasolevate külastusobjektide ja uute tegevuste sünergiale.
* Linna erinevate kultuuriasutuste ja külastusobjektide sidumine ühtseks marsruudiks läbi kultuuripromenaadi.
* Hooajaväliste sündmuste soodustamine ja külastuste suurendamine.
* Muutumine ühe päeva külastuspaigast pikemaks kohalolekuks põhjust andvaks sihtkohaks, sh koostöös ümbritsevate Sakalamaa, Soomaa, Võrtsjärve ja Mulgimaa piirkondadega.
* Koostöö suurenemine turismiettevõtjate, vabaühenduste ja piirkondade (Lõuna-Eesti, Viljandi linna osad) vahel.
* Veekeskuse ja spaa ehitamine.
* Pärandit tutvustava ja jätkusuutlikku elustiili edendava turismi edendamine UNESCO loovlinn Viljandi töögrupi eestvedamisel.

# 5.3. Arengueesmärgid

* Viljandi linnal on hea maine elu-, töö-, õppimis- ja külastuskohana.
* Viljandi linn on reisisihina tuntud, hästi ligipääsetav. Aastaringse turismisihtkohana toimimine toob majanduslikku kasu, toetab jätkusuutlikku elustiili ning pakub elamusi kogukonnale ja huvitatud osapooltele.
* Linnas pakutavad turismitooted ja -teenused on rahvusvaheliselt konkurentsivõimelised, sh vastavad jätkusuutlikkuse põhimõtetele.
* Viljandi linn on hinnatud kultuuri- ja spordikuurort Eestis ja kogu maailmas.
* Linnas asuvad kultuuri- ja spordiasutused ning toimuvad kultuuri- ja spordisuurüritused toetavad kohalikku ettevõtlust ja toimivad Viljandi linna mainekujundusprojektidena.
* Roheline linnaruum ja 15 minuti linna kontseptsiooni rakendamine toetab Viljandi linna mainet.
* UNESCO loovlinna Viljandi väärtused ja tegevused kajastuvad linna toetatavates ja korraldatavates tegevustes.
* Euroopa Kultuuripealinna Tartu 2024 koostööpartneriks olemine suurendab Viljandi linna rahvusvahelist nähtavust.

# 5.4. Mõõdikud

|  |  |  |  |  |  |  |  |
| --- | --- | --- | --- | --- | --- | --- | --- |
| Näitaja | 2018 | 2019 | 2020 | 2021 | 2022 | 2028 | 2035+ |
| Majutuskohtade arv Viljandi linnas | 16 | 16 | 15 | 13 |  | kasvab | kasvab |
| Voodikohtade arv Viljandi linna majutusettevõtetes | 720 | 720 | 700 | 688 |  | kasvab | kasvab |
| Voodikohtade arv majutusettevõtetes jaanuar ja juuli (Viljandi maakond)1 | 11531947 | 12521747 | 12442069 | 12101716 | 1170- | kasvab | kasvab |
| Tubade täituvus % jaanuar ja juuli (Viljandi maakond)1 | 1938 | 1846 | 1737 | 1942 | 23 | kasvab | kasvab |
| Veedetud ööde arv Viljandi maakonna majutusasutustes aastas (majutatud/ majutatute ööbimised)1 | 47995/92231 | 52237/99499 | 42020/79095 | 50472/89239 |  | kasvabkasvab | kasvabkasvab |
| Viljandi linna ametlike sotsiaalmeedia kanalite jälgijate arv  | 14438 | 15800 | 16200 | 16900 | 17800 | kasvab | kasvab |

1 Statistikaameti andmed

# 6. ÕPPIV JA NOORUSLIK VILJANDI LINN

Peatükis käsitletakse järgmisi teemasid: hariduskeskkonna arengu suundumused ja arenguvajadused, lasteaiad, põhikoolid, gümnaasium, kutseõppeasutused, kõrgkoolid, täiskasvanute täiendkoolitus, huviharidus ja huvitegevus, koolitransport, hariduse tugiteenused ja noorsootöö.

# 6.1. Lähtepositsioon 2022

Viljandi linn on lapse jaoks hea koht, kus kasvada ja areneda. Viljandis hoolitsetakse selle eest, et siin kasvavatel lastel ja noortel on turvaline ning õnnelik lapsepõlv, millesse panustavad oma ametit südamega tegevad õpetajad ja tugispetsialistid. Viljandi linna mitmekülgne, õppurite arenguvajadusi arvestav ning rakendav, terviklik ja jätkusuutlik haridusvõrk tagab hea hariduse. Haridusasutustel on oluline koht rahvuskultuuri, keskkonda ja säästvat arengut toetavate väärtushinnangute kujundamisel.

Viljandi linnas saab haridust omandada alates alusharidusest kuni kõrghariduseni.

Alusharidus. Viljandi linnas on neli munitsipaallasteaeda: [Viljandi Lasteaed Krõllipesa](http://www.krollipesa.ee/), mis tegutseb [Mängupesa](http://www.krollipesa.ee/maja-2) ja [Krõlli](http://www.krollipesa.ee/lasteaed-kroll) õppehoones, [Viljandi Lasteaed Männimäe](http://www.mannimae.ee/), [Viljandi Lasteaed Karlsson](http://www.lasteaedkarlsson.ee/), [Viljandi Kesklinna Lasteaed](https://www.kesklinnalasteaed.ee/), mis tegutseb [Mesimummi](https://www.kesklinnalasteaed.ee/) ja [Midrimaa](https://www.kesklinnalasteaed.ee/) õppehoones, ning üks eralasteaed: [Viljandi Vaba Waldorfkooli lasteaed](https://viljandiwaldorf.ee/). Lapsehoiuteenuseid osutavad: OÜ Lapsehoiuteenused lastehoid [Kukeräädsik](http://www.kukeraadsik.ee/), 17 kevadet OÜ [Rõõmupalli lastehoid](http://www.roomupall.ee/?id=8) ja EELK Viljandi Jaani koguduse [Jaani Lastemaja](http://jaanilastemaja.eelk.ee/).

Põhiharidus. Jätkusuutlike koolidena tegutsevad Viljandi linnas neli munitsipaalpõhikooli: [Viljandi Jakobsoni Kool](http://www.vjk.vil.ee/), [Viljandi Kesklinna Kool](https://www.klk.vil.ee/), [Viljandi Paalalinna Kool](https://paalalinna.ee/) ja hariduslike erivajadustega laste õppele suunatud [Viljandi Kaare Kool](http://www.vkk.vil.ee/) ning üks erakool - [Viljandi Vaba Waldorfkool](https://viljandiwaldorf.ee/).

Gümnaasiumiharidus. Viljandi linnas töötab üks gümnaasiumiklassidega riigigümnaasium – [Viljandi Gümnaasium](https://www.viljandigymnaasium.edu.ee/) ja üks erakool – [Viljandi Vaba Waldorfkool](https://viljandiwaldorf.ee/). Viljandi linna munitsipaalkoolis [Viljandi Täiskasvanute Gümnaasiumis](https://www.vtg.vil.ee/) saab omandada põhi- ja gümnaasiumiharidust.

Kõrgharidus. Viljandi linnas töötab [Tartu Ülikooli Viljandi kultuuriakadeemia](https://www.kultuur.ut.ee/et), mille tegevusvaldkondadeks on kõrgharidusega kultuuri- ja haridustöötajate ettevalmistamine rakenduskõrgharidusõppe ja magistriõppe õppekavade alusel. Cleveroni Akadeemias saab robootikatarkvara arenduse õppekaval omandada bakalaureusekraadi. Tartu Tervishoiu Kõrgkool, koostöös Viljandi Haiglaga koolitab välja hooldustöötajaid

Kutseharidus. Viljandi vallas Vana-Võidus asuv [Viljandi Kutseõppekeskus](https://www.vikk.ee/et) korraldab taseme- ja täiendusõpet. Põhja-Sakala vallas asuv [Olustvere Teenindus- ja Maamajanduskool](https://www.olustvere.edu.ee/) pakub põhikooli- ja gümnaasiumijärgset kutseõpet ning täiendusõpet täiskasvanutele.

Huviharidus ja huvitegevus. Huvihariduse võimalusi pakuvad munitsipaalhuvikoolid: [Viljandi Spordikool](http://spordikool.viljandi.ee/),[Viljandi Muusikakool](http://www.viljandimuusikakool.ee/), [Viljandi Huvikool](http://www.huvikool.ee/uldinfo), [Viljandi Kunstikool](https://viljandikunstikool.ee/) ning erahuvikoolid: sh [Ott Ahoneni Tennisekool](https://www.viljanditennis.ee/kool/), [Taibukate Teaduskool](http://taibukad.ee/), [Viljandi Jalgpallikool Tulevik](https://jktulevik.ee/) jt.

Huviringid töötavad linna kõikides üldhariduskoolides. Huvitegevuse võimalused on loodud [Viljandi Avatud Noortetoas (VANT)](http://www.sakalakeskus.ee/asukoht/viljandi-vana-lennukitehas/). Mittetulundusühingud pakuvad samuti huvitegevuse teenust – sh [Viljandi Rattaklubi](http://www.rattaklubi.ee/), [Taibukate Teaduskool](http://taibukad.ee/) jt.

Maakonnakeskusena pakuvad Viljandi linna huvikoolid huvihariduse teenust ka ümberkaudsete valdade elanikele.

Haridusvaldkonna tugiteenused. Viljandi Päevakeskuse juures asuvasse [laste ja perede tugikeskusesse](http://www.paevakeskus.ee/laste-ja-perede-osakond) on koondunud haridusvaldkonna tugiteenuste osutamine. Osakonna spetsialistid pakuvad lastele, noortele ja lastevanematele ning nendega tegelevatele spetsialistidele kvaliteetseid ja mitmekülgseid nõustamisteenuseid: psühholoogiline, eripedagoogiline, logopeediline ja sotsiaalpedagoogiline nõustamine. Vajaduspõhiselt on osakond partneriks sotsiaalvaldkonna spetsialistidele juhtumipõhiste nõustamiste korraldamisel.

Noorsootöö. Avatud noorsootööga tegeleb Sakala Keskuse allüksusena [Viljandi Avatud Noortetuba (VANT)](http://www.sakalakeskus.ee/asukoht/viljandi-vana-lennukitehas/). VANT-i eesmärk on pakkuda Viljandi linna kõigile 7-26-aastastele noortele erinevaid noorsootöö teenuseid ja korraldada vaba aja sisustamist. Noortel on võimalik osaleda arendavates aktiivsetes tegevustes sise-*skate*pargis ja mängudesaalis. VANT toetab noorte omaalgatust ning kaasab noori aktiivselt tegevuste algatamisse ja läbiviimisesse, toetab noorte omavahelist suhtlemist, pakub võimalusi mitteformaalseks ja informaalseks õppimiseks. Noortetuba planeerib ja viib läbi noorteprojekte ja -programme ning osaleb koostöös noortega linnaüleste noorteürituste korraldamises ning rahvusvahelistest projektides. Noorsootöö hulka kuuluvad ka üldhariduskooli huviringid, huvikoolid, noorteorganisatsioonid, õpilasesindused jm. noorte arengut toetavad institutsioonid.

Viljandi Linnavolikogu ajutise komisjonina töötab Viljandi Noortevolikogu, mis annab noortele võimaluse osaleda otsustusprotsessides. Üldhariduskoolide juures tegutsevad õpilasesindused.

# 6.2. Arenguvajadused

* Õpetaja ja noorsootöö valdkonna töötaja rolli väärtustamine ja järelkasvu motiveerimine läbi tugisüsteemide ja palgatõusu.
* Haridusvõrk ei ole suletud süsteem ühe omavalitsuse piires. Keskendumine koostööle naaberomavalitsuste ja haridusvaldkonna teenuse osutajatega.
* Haridusasutuste füüsilise keskkonna kaasajastamine ning territooriumide kujundamine turvaliseks ja arendavaks.
* Hariduslike erivajadustega õpilastele ja lastele õppe- ja kasvatustöös arenguks sobivate tingimuste loomine.
* Hariduse valdkonda toetavate kompetentsikeskuste arendamine.
* Ettevõtlikkusõppe süsteemne arendamine haridusasutustes. Noorte üldpädevuste, sh ettevõtlikkuse väljakujunemise toetamine
* Turvaliste kooliteekondade loomine, soodustamaks laste iseseisvat ja aktiivset linnas liikumist.
* Noorte kaasamine linna arenguprotsessidesse ja otsuste vastuvõtmisesse.
* Koostöös ettevõtjatega õpilaste suvise tööhõive võimaluste otsimine.
* Elukestva õppe võimaluste mitmekesistamine.

# 6.3. Arengueesmärgid

* Haridusasutustes töötab motiveeritud ja professionaalne personal, kes juhindub nüüdisaegse õpikäsituse põhimõtetest.
* On välja töötatud kaasaegne õpetajate tööaja ja palgakorralduse mudel.
* Viljandis tööd alustavale õpetajale on loodud toetusmeetmed linna elama asumiseks.
* Toimib koostöö naaberomavalitsuste ning kutseharidust, kõrgharidust ja täiskasvanute täiendusõpet pakkuvate asutustega.
* Viljandi linnas on igale lapsele tagatud lasteaia- või hoiukoht. Lasteaiahooned on kaasaegsed ja ökonoomsed ning mugava ja tervisliku keskkonnaga. Tagatud on arengut toetav õpikeskkond.
* Koolides on loodud võimalused kaasaegse, kvaliteetse ja konkurentsivõimelise hariduse omandamiseks, mis võimaldab noortel edasi õppida soovitud koolis. Haridusasutuste füüsiline keskkond on kaasaegne, turvaline ning õppija arengut toetav.
* Jätkub Viljandi Kaare Kooli tegevus sobivates ja nõuetele vastavates ruumides.
* Hariduslike erivajadustega õpilastele ja lastele on tagatud Viljandi linnas vajalikud tugiteenused.
* Haridusvaldkonna tugiteenused loovad tingimused kvaliteetse ja õigeaegse abi saamiseks. Varane märkamine sh lasteaias on eelduseks, et abivajajale õigel ajal vajalikku abi ja tuge pakkuda.
* Haridusasutused toetavad süsteemselt laste- ja noorte üldpädevuste, sh ettevõtlikkuse väljakujunemist läbi formaalse ja mitteformaalse õppetöö.
* Õpilaste töömalevate kohtade arv on suurenenud.
* Huvihariduse omandamise võimalused on mitmekülgsed ja tagatud kõigile soovijatele.
* Üldharidus- ja huvikoolides on loodud mitmekesised võimalused elukestvaks õppeks.
* Toimib mitmekülgseid võimalusi loov süsteemne ja innovaatiline noorsootöö.

# 6.4. Mõõdikud

| Näitaja | 2018 | 2019 | 2020 | 2021 | 2022 | 2028 | 2035+ |
| --- | --- | --- | --- | --- | --- | --- | --- |
| Lasteaia või -hoiukoha saanute arv soovijatest, sõimekohtade soovijatest % | 100 99  | 100 100  | 100 100  | 100 100  | 100 100  | 100 100  | 100 100  |
| Kvalifikatsioonile vastavate õpetajate osakaal alushariduses % | 96  | 97  | 98  | 98  |  | 99  | 100  |
| Kvalifikatsioonile vastavate õpetajate osakaal põhihariduses % | 95  | 98  | 99  | 99  |  | 99  | 100  |
| Huvihariduses ja -tegevuses osalevate õpilaste osakaal põhikooli õpilaste arvust % | 86,1  | 87  | 87  |  |  | 90  | 90 |
| Huvihariduse õppekavade arv7 | 62 | 76 | 77 | 77 | 77 | säilib | säilib |
| Alushariduses osalevate laste osakaal (vanuses 1,5 aastat kuni koolini) |  |  |  |  |  |  |  |
| Noorte (kuni 30-aastaste) õpetajate osakaal lasteaedades, üldhariduskoolides7 | 33 | 30 | 27 | 20 |  | kasvab | kasvab |
| Lasteaedade ja huvikoolide õpetajate keskmise töötasu osakaal üldhariduskooli õpetaja töötasu alammäärast % | -- | -- | -- | -- | 94,2294,11 | kasvab | kasvab |
| Tugispetsialistide keskmise töötasu osakaal õpetaja töötasu alammäärast % |  |  |  |  | 100 | säilib | säilib |
| Elanike rahulolu lasteaedadega3 | - | 3,798 | - | - |  | kasvab | kasvab |
| Elanike rahulolu põhikoolidega3 | - | 4,082 | - | - |  | kasvab | kasvab |
| Elanike rahulolu huvihariduse ja -tegevusega3 | - | 3,991 | - | - |  | kasvab | kasvab |

3 Viljandi linna rahuloluküsitlus

7 Haridussilm.ee

# 7. KULTUURILISELT MITMEKESINE JA SPORTLIK VILJANDI LINN

Peatükk käsitleb kultuurilise keskkonna suundumusi ja arenguvajadusi. Kajastatud on spordivaldkond, vaba aja tegevused, raamatukogud, rahvakultuur, muuseumid, teatrid, religiooni- ja muud ühiskonnategevused.

# 7.1. Lähtepositsioon 2022

Kultuurilinn. Viljandi on loomiseks loodud linn, mille traditsioonid ning kultuuriloomet toetav ja arendav keskkond pakub laialdasi võimalusi erinevatele elanikkonnagruppidele kultuuriga tegelemiseks.

Viljandi linn korraldab kultuuri koostöös erakultuuritegijatega, kaasates neid Viljandi linna poolt korraldatavate sündmuste korraldusse ning toetades neid ja nende kultuurilist tegevust tegevus- ja projektitoetuste kaudu. Viljandi linna loomeisikutel on võimalus loominguga tegelemiseks taotleda linnalt loomestipendiumit.

Viljandi linna tuntakse nii Eestis kui ka väljaspool Eestit kultuurikantsina, mille ilmet kujundavad nii Viljandi linnas tegutsevad [Eesti Pärimusmuusika Keskus](https://www.folk.ee/), [Tartu Ülikooli Viljandi Kultuuriakadeemia](https://www.kultuur.ut.ee/et), [Ugala teater](https://www.ugala.ee/), [Rahvakultuuri Keskus](http://www.rahvakultuur.ee/) kui ka tuntud ja traditsioonilised kultuurisündmused nagu igasuvine Viljandi pärimusmuusika festival, Viljandi hansapäevad, Viljandi vanamuusika festival, Viljandi kitarrifestival, rahvusvaheline nukuteatrite festival Teater Kohvris, Notafe festival jt.

Viljandi linna munitsipaalkultuuriasutused on: [Viljandi Linnaraamatukogu](http://raamatukogu.viljandi.ee/), [Viljandi Nukuteater](http://www.viljandinukuteater.ee/) ja [Sakala Keskus](http://www.sakalakeskus.ee/). Sakala keskuse allüksustena tegutsevad üle-eestilise ja rahvusvahelise tuntusega autsaiderkunsti keskus [Kondase Keskus](https://www.kondas.ee/) ja [Viljandi Avatud Noortetuba (VANT)](http://www.sakalakeskus.ee/asukoht/viljandi-vana-lennukitehas/).

[Viljandi muuseumi](http://muuseum.viljandimaa.ee/www/) püsinäitus kajastab Viljandimaa ajalugu kuni 20. sajandi keskpaigani. Kunstigaleriidest tegutsevad Viljandi Linnagalerii, Rüki galerii, Enn Põldroosi eramuuseum ja Galerii Imagi.

Viljandis on aktiivne kogukond, mis rikastab oma projektidega linna kultuuri-ja kunstielu, pakkudes nii kvaliteetkino, ajutisi näitusi ja ettevõtmisi linnaruumis ning korraldades kogukonna ühisüritusi nagu Kohvikuteöö ja Pikalauapidu.

Pärimusmuusika Aidas tegutsev [Eesti Pärimusmuusika Keskus](http://www.folk.ee/) on üleriigiliselt pärimusmuusikaalast huviharidust toetav ja korraldav ning pärimusmuusika elavat esitust levitav organisatsioon. Lisaks kontserttegevusele ja Viljandi pärimusmuusika festivali korraldamisele toimub aktiivne pärimusmuusika õpetamine ja talletamine August Pulsti Õpistu kaudu.

Arvukad laste ja täiskasvanute kultuurikollektiivid annavad tooni erinevatel konkurssidel, maakonna laulu- ja tantsupeol ning rohkearvuline on osavõtt vabariiklikest laulu- ja tantsupidudest. Viljandis tegutseb palju pikkade traditsioonidega kultuurikollektiive ja seetõttu on tegevustoetuste, soodsate prooviruumide ning esinemisväljundi tagamisega oluline nende elujõulisusele kaasaaitamine.

Viljandis tegutseb seitse erinevat kogudust. Lisaks kogudusetööle toimub nii Viljandi Jaani kirikus kui Viljandi Pauluse kirikus ja Viljandi Baptistide kirikus palju kontserte. Kirikud on olulised kultuuritemplid ja linna kultuuriväärtuslike objektide seas hindamatu väärtusega, mis kannavad endas sajandite kultuuripärandit. Kirik panustab otseselt kohalike kultuuritraditsioonide kestmisse kultuurisündmuste kaudu. Koguduseliikmete kogukondlik töö on olulise tähtsusega.

Viljandile omistati 2019. aastal UNESCO käsitöö ja rahvakunsti loovlinna staatus. Loovlinnaks olemine võimaldab näidata laiemale avalikkusele meie pärandis peituvaid väärtusi ja tutvustada viise, kuidas need saaks aidata kaasa igapäevase elu rikastamisele nii kultuurilises, sotsiaalses kui ka majanduslikus vaates. Loovlinna tegevuste rakendamine toimub siinsete kultuuriorganisatsioonide, haridusasutuste ja linnavalitsuse koostöös. TÜ Viljandi Kultuuriakadeemia on pärandilinn Viljandi UNESCO Loovlinnade võrgustiku liikme tegevuste eestvedajaks.

Viljandi linn osaleb koostööpartnerina [Euroopa kultuuripealinna Tartu 2024](https://tartu2024.ee/et) tegevuste rahastamisel ja tegevuste läbiviimisel.

Spordilinn. Viljandi linna prioriteetideks on füüsiliselt aktiivne ja hea tervisega elanikkond ning sporditaristu arendamine ja noortespordi toetamine.

Viljandi linn korraldab sporti koostöös erategijatega, toetades neid ja nende korraldatavat sporditegevust tegevus- ja projektitoetuste kaudu. Viljandi linna sportlastel on võimalus spordiga tegelemiseks taotleda linnalt spordistipendiumit.

Viljandi linnale kuuluvaid sportimispaiku haldavad munitsipaalasutus [Viljandi Spordikeskus](https://www.viljandispordikeskus.ee/) ja põhikoolid. Tähtsamad sportimispaigad on: spordihoone, linnastaadion, Paalalinna viilhall, korvpalliväljak, sõudebaas, sõudeelling, jalgpalli kunstmuruväljak, Viljandi Männimäe jalgpallihall, Viljandi Jakobsoni Kooli staadionil olev tehiskattega korvpalli- ja võrkpalliväljak, korvpalliväljak Viljandi järve ranna piirkonnas, Viljandi järve rannaala koos ranna pallimängude väljakutega, ümber Viljandi järve kulgev terviserada, Viljandi jäähall, Viljandi tennisehall ja järveäärsed tenniseväljakud, Viljandi Lumepark Huntaugumäel, Rotary discgolfi väljakud Männimäel ja Valuoja orus, Pumtrack Lastepargis jt.

Noortesporti korraldab peamiselt [Viljandi Spordikool](http://spordikool.viljandi.ee/), kus noored saavad osaleda 14 spordiala treeningutel: aerutamine, akadeemiline sõudmine, ilu- ja rühmvõimlemine, judo, kergejõustik, korvpall, käsipall, laskmine, lauatennis, maadlus, suusatamine, vibulaskmine ja võrkpall. Erahuvikoolides või klubilises tegevuses osalevad noored jalgpalli, tennise, iluuisutamise, jäähoki, jalgrattaspordi ja heitealade ning erinevate tantsustiilide treeningutel.

Viljandi Spordikeskuse ja spordiklubide koostööna toimub Viljandis suur hulk rahvaspordiüritusi ja spordivõistlusi: alaliitude võistluskalendrisse kuuluvad võistlused, rahvaspordiürituste sarjad ning mitmed väga pika traditsiooniga võistlused. Huntaugu piirkond on üheks osaks Viljandi järve äärsest tervisesporditaristust, mis on Viljandimaa prioriteetne, väljaarendamist ja kaasajastamist vajav regionaalne tervisespordikeskuses.

# 7.2. Arenguvajadused

* Kultuurilise mitmekesisuse hoidmine.
* Võimaluste avardamine rahvakultuuriga tegelemiseks.
* Kultuuri- ja spordivaldkonna töötajate väärtustamine ja järelkasvu motiveerimine.
* Koostöö tihendamine teenuse osutajate, naaberomavalitsuste ja riiklike institutsioonidega.
* Kultuuriasutuste füüsilise taristu parendamine ja kaasajastamine ning sündmuste läbiviimiseks uute eriilmeliste kohtade leidmine linnaruumis.
* Sakala Keskuse rolli taasmõtestamine..
* Viljandi Spordihoone, mitmete spordirajatiste, koolide staadionide, spordiruumide ning -rajatiste kaasajastamine.

# 7.3. Arengueesmärgid

* Viljandi linn on avatud ja areneva, traditsioonidega ning eripalgelise kultuurieluga linn, kus on tagatud võimalused kultuuri loomiseks, tarbimiseks ja edasikandmiseks.
* Sportimispaikade arendamisega paremate tingimuste loomine nii tipptasemel treeningute läbiviimiseks kui ka liikumisharrastusega tegelemiseks.
* Linna kui kultuuri ja -spordikuurorti positiivse maine tugevdamine ja arendamine, kodanikualgatuste toetamine ja linnaelanike kaasamine ürituste korraldamisse.
* Kultuuri- ja spordivaldkonna töötajate töö on väärtustatud ja järelkasv motiveeritud.
* Mitmekülgsed võimalused rahvakultuuriga tegelemiseks.
* Mitmekesise programmiga aastaringselt toimiv kultuurielu.

# 7.4. Mõõdikud

|  |  |  |  |  |  |  |  |
| --- | --- | --- | --- | --- | --- | --- | --- |
| Näitaja | 2018 | 2019 | 2020 | 2021 | 2022 | 2028 | 2035+ |
| Loomestipendiumide kasv | 5 % aastas  | 5 % aastas  | 5 % aastas  | fikseeritud | fikseeritud | 5 % aastas  | 5 % aastas  |
| Kultuurivaldkonna tegevustoetuste kasv | 5 % aastas  | 5 % aastas  | 5 % aastas  | fikseeritud | fikseeritud | 5 % aastas  | 5 % aastas  |
| Kultuurivaldkonna projektitoetuste kasv | 5 % aastas  | 5 % aastas  | 5 % aastas  | fikseeritud | fikseeritud | 5 % aastas  | 5 % aastas  |
| Spordistipendiumide kasv | 5 % aastas | 5 % aastas | 5 % aastas | fikseeritud | fikseeritud | 5 % aastas | 5 % aastas |
| Spordivaldkonna tegevustoetuste kasv | 5 % aastas | 5 % aastas | 5 % aastas | fikseeritud | fikseeritud | 5 % aastas | 5 % aastas |
| Spordivaldkonna projektitoetuste kasv | 5 % aastas | 5 % aastas | 5 % aastas | fikseeritud | fikseeritud | 5 % aastas | 5 % aastas |
| Viljandi Linnaraamatukogus registreeritud lugejate arvkülastuste arvvirtuaalkülastuste arv1 | 62949498459795 | 63938919256614 | 64267197371585 |  |  | kasvabkasvabkasvab | kasvabkasvabkasvab |
| Spordiobjektide arv8 | 38 | 40 | 42 | 46 | 46 | säilib | kasvab |
| Harrastajate arv spordiklubides8 | 3814 | 3069 | 4238 | 3185 | 3198 | kasvab | kasvab |
| Osalejate arv ümber Viljandi järve jooksul | 4375 | 4432 | 1522 | 1952 | 2442 |  |  |
| Viljandi Pärimusmuusika festivali külastajate arv |  |  |  |  |  |  |  |
| Kondase Keskuse külastuste arv | 10 087 | 10 102 | 7 358 | 7 013 |  | 12 000 | 14 000 |
| Ugala teatri etenduste külastajate arv kokku ja külastajate arv Viljandis | 80 90758 074 | 8853463792 | 6007441872 | 4236033434 |  |  |  |
| Viljandi Muuseumi külastajate arv | 6526 | 5594 | 1842 | 2262 |  | 10 000 |  |

1 Statistikaameti andmed

8 Eesti spordiregister

# 8. HOOLIV JA SOTSIAALSELT TURVALINE VILJANDI LINN

Peatükis käsitletakse sotsiaalse keskkonna ja rahvastiku tervise suundumusi ja arenguvajadusi. Valdkondlikult kajastatakse puuetega inimeste, eakate, laste ja noorte sotsiaalhoolekande asutusi ja sotsiaalset kaitset, töötute sotsiaalset kaitset, eluasemeteenuseid ja sotsiaalset kaitset riskirühmadele.

# 8.1. Lähtepositsioon 2022

Viljandi linna sotsiaalhoolekandelise tegevuse eesmärgiks on jõuda kõigi abivajajateni õigel ajal, mis eeldab kogu süsteemis kvalitatiivset muutust probleemide tagajärgede likvideerimisest probleemide ennetamisele. Sotsiaalhoolekande peamised sihtgrupid on lastega pered, eakad, erivajadustega ja toimetulekuraskustes inimesed. Omavalitsus tagab kõik seadustest tulenevad teenused ja toetused.

Sotsiaalhoolekandesüsteemi moodustavad linnavalitsuse [sotsiaalamet](http://www.viljandi.ee/sotsiaaltoo-ja-tervishoid), linnavalitsuse hallatavad asutused [Viljandi Päevakeskus](http://www.paevakeskus.ee/) ja Viljandi Hoolekandekeskus. Viljandi linn väärtustab sotsiaalhoolekande valdkonnas tegutsevaid ja koostööpartneriteks olevaid mittetulundusühinguid ning toetab nende potentsiaali igakülgset rakendamist iga-aastaste tegevus- ja projektitoetustega ning võimalusel ruumide ülalpidamiskulude katmisega.

Sotsiaalamet osutab abi Viljandi linnas elavatele inimestele toimetulekuraskuste ennetamiseks ja kõrvaldamiseks, määrab ja maksab riiklikke (toimetulekutoetus) ja kohalikke (sünnitoetus, lasteaia kohamaksu toetus, lasteaia toitlustamise toetus, toimetulekutoetust saanud perede lastele koolimineku ja koolilõpetamise toetus, üliõpilastoetus jne) sotsiaaltoetusi, korraldab alaealiste ja täisealiste piiratud teovõimega isikute eestkostet, korraldab sotsiaalteenuste ja muu abi andmist.

Ukraina sõjapõgenike vastuvõtmise korraldamiseks võeti 2022. aasta märtsi ametisse kriisikoordinaator. Põgenikele sotsiaalhoolekandelise ja muu abi osutamisega tegelevad kõik ametid.

Viljandi linn teeb koostööd erinevate sotsiaalvaldkonna asutuste ja spetsialistidega, teiste kohalike omavalitsuste üksustega ning riigiasutustega. Koostööpartnerid erinevate teenuste ja tegevuste pakkumisel ja korraldamisel on [MTÜ Singel Kodu](http://www.singelkodu.ee/), [MTÜ Viljandimaa Singel](http://www.viljandimaasingel.eu/yhingust), MTÜ Vinger, [MTÜ Töötoad](http://www.workshops.ee/), [Viljandimaa Puuetega Inimeste Nõukoda](https://viljandipin.eu/), kogudused jt.

Teenused ja teenuse pakkujad erinevat liiki puudega ja psüühikahäiretega lastele: erivajadustega laste lapsehoiu osutaja [SA Perekodu](http://www.perekodu.eu/), tugiisikuteenuse osutaja SA Perekodu, rehabilitatsiooniteenuste osutajad SA Perekodu ja [SA Viljandi Haigla](http://www.vmh.ee/), erivajadustega laste lasteaiateenuse osutajad SA Perekodu ja [Viljandi Lasteaed Männimäe](http://www.mannimae.ee) (rühmad erivajadustega lastele), erivajadustega laste koolid SA Perekodu [Jaagu Lasteaed-Põhikool](https://www.jaagu.ee/) ja [Viljandi Kaare Kool](http://www.vkk.vil.ee/), nõustamisteenust pakutakse koostöös Viljandi Päevakeskuse laste ja perede tugikeskuse, [Rajaleidja Keskuse](https://rajaleidja.innove.ee/keskused/#Parnuraplaviljandi) jt teenuse pakkujatega. SA Perekodu pakub ka asenduskoduteenust.

[Viljandi Päevakeskus](http://www.paevakeskus.ee/) osutab eakatele ja puuetega inimestele sotsiaalteenuseid, sealhulgas koduhooldusteenuseid, sooja toidu kojuviimist, sotsiaaltranspordi- ja saunateenust. Leola 12a ruumides pakub Viljandi Päevakeskus laste turvakodu, täiskasvanute varjupaiga ja turvakodu-teenust ning teostab sotsiaaleluruumides elavate isikute üle järelevalvet. Päevakeskus korraldab eakatele ja puuetega inimestele huvialast tegevust ja viib läbi erinevaid üritusi.

Viljandi Päevakeskuse [laste ja perede tugikeskusesse](https://www.paevakeskus.ee/laste-ja-perede-tugikeskus) on koondunud haridusvaldkonna tugiteenuste osutamine. Osakonna spetsialistid pakuvad lastele, noortele ja lastevanematele ning nendega tegelevatele spetsialistidele kvaliteetseid ja mitmekülgseid nõustamisteenuseid: psühholoogiline, eripedagoogiline, logopeediline ja sotsiaalpedagoogiline nõustamine. Viljandi laste ja perede tugikeskuse ülesanne on ka sotsiaalvaldkonna tugiteenuste pakkumine ning nii hariduse- kui ka sotsiaalvaldkonnaga seonduva ennetustööga tegelemine. Päevakeskuse koosseisus tegutseb [Viljandi Perepesa](https://www.perepesa.ee/viljandi-perepesa), mis toetab laste arengut ning vanemaid laste arendamisel ja kasvatamisel, toetab perekondi kogukonda lõimumisel, tagab lastele, noortele ja lastevanematele kvaliteetsete ning mitmekülgsete nõustamisteenuste ja teraapiate elluviimise.

[Viljandi Hoolekandekeskus](https://www.hoolekandekeskus.ee/) asub Viiratsi alevikus ja pakub ööpäevaringset hoolekandeteenust 68-le eakale ning puudega inimesele. [Viljandi Linnaraamatukogu](http://raamatukogu.viljandi.ee/uldinfo) korraldab elanikele, kes tervisliku seisundi tõttu ei ole võimelised raamatukogu külastama, nende soovil tasuta koduteeninduse.

Tervishoid. Tervishoiuteenuseid osutavad [Sihtasutus Viljandi Haigla](http://www.vmh.ee/), [OÜ Viljandi Tervisekeskus](https://tervisekeskused.ee/) ja teised pere-, eri- ja hambaarstikeskused. Esmatasandi tervishoiuteenuseid osutab 16 perearsti.

[Sihtasutus Viljandi Haigla](http://www.vmh.ee/) on Eesti suurim üldhaigla, mille koosseisu kuuluvad ambulatoorse ravi ja diagnostika kliinik, kirurgiakliinik, sisekliinik, taastusravikliinik, psühhiaatriakliinik, õendus-hoolduskeskus ning sõltuvushaigete ravi- ja rehabilitatsioonikeskus. Viljandi linn teeb koostööd SA-ga Viljandi Haigla uue haigla ja tervisekeskuse Tervikumi hoone rajamiseks Viljandi kesklinna ning osaleb paikkondlikus tervishoiu- ja sotsiaalteenuste integreerimise pilootprojektis.

# 8.2. Arenguvajadused

* Teenused eakatele ja erivajadustega inimestele, mis võimaldaksid neil maksimaalselt kaua ja kvaliteetselt oma kodus elada, sh linnaruumi planeerimine nende vajadustest lähtuvalt, toetades nende vaimset ja füüsilist tervist ning iseseisvat hakkamasaamist ning seeläbi vähendada kulusid sotsiaalteenustele.
* Omastehooldajate nõustamine ja toetamine.
* Viljandi Päevakeskuse laste ja perede tugikeskuse sh Perepesa teenuste arendamine.
* Linnakodanikele suunatud teenuste valiku laiendamine vajaduspõhiselt. Sotsiaalvaldkonna töötajate ja linnakodanike vaimse tervise toetamine.
* Sotsiaalameti ruumipuuduse lahendamine, mobiilset töötegemist võimaldavate töövahendite tagamine.
* Sotsiaalvaldkonna personaliga seotud teemad: töötajate läbipõlemise ennetamine, valdkonna töötajate madalad palgad (ei vasta töö keerukusele ja pingelisusele, kutsestandardiga seatud ootustele jne) ja raskused sobivate töötajate leidmisel.
* Üldhooldusteenuse kohtade ja teenusmajade vajadus.
* Koostöö suurendamise vajadus esmatasandi tervishoiuteenuse osutajatega.
* Tervislike eluviiside ja terviseteadlikkuse tõstmine igas vanusegrupis.
* Sotsiaalvaldkonna valmidus kriisidega toimetulemiseks: Covid-19 haigusest tulenev, sõjapõgenikega tegelemine, kriisinõustamine jne.

# 8.3. Arengueesmärgid

* Sotsiaalprobleemide süsteemne ja pidev ennetamine ja sotsiaalhoolekande süsteemi arendamine. Tõhus võrgustikutöö ja varane märkamine ennetavad raskemaid probleeme. Liikumine projektipõhiselt ennetustegevuselt süsteemsele ennetustegevusele.
* Sotsiaaltoetuste ja -teenuste kättesaadavuse parandamine ning nende pidev arendamine ja uute vajalike teenuste loomine. Teenused ja toetused on paindlikud ja igale abi vajavale inimesele on tagatud tema isikupäraseid vajadusi arvestav tugi, mis võimaldab tal maksimaalselt iseseisvalt toime tulla.
* Linnaruum ja üldkasutatavad hooned on ligipääsetavad, sh liikumis-, nägemis- ja kuulmispuudega inimestele ning kõik avalikud teenused on võrdselt kättesaadavad.
* Linnaruumi kujundamine ja planeerimine laste ja liikumisraskusega inimeste vajadustele vastavalt, säilitamaks iseseisvavat liikumisvõimet ning toetades vaimset kui füüsilise heaolu ning tervist.
* Sotsiaalteenuste osutamiseks vajaliku tööjõu tagamine ja taristu parendamine.
* Tervislike eluviiside ja tervise väärtustamine ning terviseteadlikkuse tõstmine. Inimeste tervena elatud eluaastate suurendamine tervisekäitumise parandamise abil.
* Hea koostöö tervishoiu valdkonna arendamisel.
* Haridus-, sotsiaal- ja tervishoiuvaldkonna üleste integreeritud teenuste pakkumine.

# 8.4. Mõõdikud

| Näitaja | 2018 | 2019 | 2020 | 2021 | 2022 | 2028 | 2035+ |
| --- | --- | --- | --- | --- | --- | --- | --- |
| Toimetulekutoetust saavate leibkondade arv | 686 | 541 | 452 | 430 |  | kasvab | kahaneb |
| Väljamakstud keskmine toimetulekutoetuse summa € | - | 260 | 245 | 256 |  | kasvab | kasvab |
| Sünnimomendil tervena elada jäänud aastate arv naised/mehed (Viljandi maakond)1 | 54,30/48,68 | 52,56/48,17 | 53,83/51,02 |  |  | kasvab | kasvab |
| Puuetega laste arv 0-16 a8 | 207 | 166 | 152 | 145 |  |  |  |
| Tööealiste puuetega inimeste arv8  | 825 | 838 | 759 | 658 |  |  |  |
| 65+ puuetega inimeste arv8 | 1304 | 1238 | 1229 | 1118 |  |  |  |
| 65+ aasta vanuste % elanike arvust2 | 22,56 | 22,34 | 22,66 | 23,88 | 24,38 | kasvab | kasvab |
| Töötuna registreeritud inimeste arv9 | - | 286 | 339 | 501 | 401 | väheneb | väheneb |

1 Statistikaamet

2 Rahvastikuregister

8 Sotsiaalkindlustusamet 9 Töötukassa

# **VILJANDI LINNA ARENGUKAVA 2022-2028 TEGEVUSKAVA/ VILJANDI LINNA ARENGUSTRATEEGIA 2035+ KAVA**

Peatükis on kajastatud arengukava 2022-2028 tegevused, mille elluviimise ajaks on märgitud aasta/pidev ja arengustrateegia 2035+ tegevusi, mille elluviimise ajaks on märgitud *perspektiivne* (märgitud *kursiivis hallil taustal*).

|  | Objekt, tegevus | Objekti, tegevuse teostamine | Elluviimise aeg |
| --- | --- | --- | --- |
| **1. VÕIMEKAS, KAASAV JA TARK VILJANDI LINN** |
| **Meede 1 Jätkusuutlik, teadmistepõhine ja kompetentne linna juhtimine** |
| 1.1. | Hea ja vajaliku avaliku teenuse pakkumine. „Ühe ukse poliitika“ põhimõtte rakendamine kodanike ja linnavalitsuse vahelisel suhtlusel  | Avalik teenus on inimesekeskne, usaldusväärne, erapooletu, läbipaistev ja arusaadav ning asjaajamine korrektne, sõbralik ja mugav. | Pidev |
| Tõhustatakse linnavalitsuse ametitevahelist koostööd.  | 2022-2028 |
| 1.2. | Ametnike ja töötajate kompetentside tõstmine  | Tagatakse süsteemne ja eesmärgipärane ametnike ja töötajate koolitus- ja arendustegevus.  | Pidev |
| 1.3. | Ametikohtade analüüsi läbiviimine | Viiakse läbi ametiasutuse töökorralduse ja ametikohtade analüüs.  | Pidev |
| Koostatud analüüsi alusel korrastatakse ametiasutuste töökorraldus ja ametikohtade struktuur lähtuvalt töö spetsiifikast ja eesmärkidest. | 2022-2028 |
| 1.4.  | Järelevalve tõhustamine | Tõhustatakse järelevalvet heakorraeeskirjade täitmise üle. | Pidev |
| Tõhustatakse järelevalvet parkimiskorralduse nõuete järgmise üle. | Pidev |
| Võetakse tööle järelevalvetöötaja Viljandi Linnavalitsuse struktuuris ülesannetega kontrollida parkimiskorraldust ja selle järgimist. | 2022 |
| 1.5.  | Linna arengu strateegiline planeerimine ja juhtimine | Uuendatakse linna arengudokumente. | Pidev |
| Viiakse läbi vajalikke uuringuid, analüüse ja seiramist püstitatud eesmärkide täitmiseks, teadmistepõhiseks planeerimiseks ja otsuste langetamiseks ning tulemuste hindamiseks.  | 2022-2028 |
| **Meede 2 Targa linna põhimõtete rakendamine, kaasaegse IT taristu arendamine ja kasutajasõbralike e-teenuste pakkumine** |
| 2.1. | Targa linna põhimõtete arvestamine ning Viljandi targa linna arendamise kontseptsiooni väljatöötamine ja rakendamine | Töötatakse välja Viljandi targa linna arendamise kontseptsioon koostöös erasektori ning Eesti ja rahvusvaheliste ekspertidega. | 2022-2024 |
| Rakendatakse Viljandi targa linna arendamise kontseptsiooni koostöös era- ja kolmanda sektoriga. | 2025-2028 |
| Rakendatakse targa linna põhimõtteid ja viiakse ellu projekte koostöös Kesk-Eesti Ettevõtlusinkubaatori ja teiste koostööpartneritega. | 2022-2028 |
| Osaletakse Tarkade Linnade Klubi tegevuses ja koostöös. | Pidev |
| 2.2. | IT kompetentside tõstmine | Linna asutuste IT vahendeid soetatakse ühtsete põhimõtete alusel. | 2022-2028 |
| Toetatakse linna töötajate IT kompetentside tõstmist. | 2022-2028 |
| Toetatakse linlaste IT kompetentside tõstmist. | 2022-2028 |
| 2.3. | E-teenuste arendamine | Võetakse kasutusele parimaid praktikaid. | 2022-2028 |
| Töötatakse välja kasutajate vajadustele vastavad e-teenused elanikkonnale teenuste pakkumiseks ja toimingute läbiviimiseks. | 2022-2028 |
| 2.4. | Andmekogude arendamine, aktualiseerimine ja ühildamine ning kasutatavuse suurendamine | Arendatakse andekogusid neid aktualiseerides ja ühildades ning suurendatakse andmekogude kasutatavust. | Pidev |
| *2.5.* | Iga-aastased ajurünnakud uute lahenduste leidmiseks | Korraldatakse ajurünnakuid eesmärgiga leida parimaid lahendusi teenuste pakkumiseks, linna turundamiseks ja uute e-teenuste leidmiseks.  | Pidev |
| *2.6.* | *5 G võrgu arendamisele kaasaaitamine* | *Otsitakse võimalusi kogu linna katva 5 G võrgu arendamisele ja rakendamisele kaasaaitamiseks.* | *Perspektiivne* |
| 2.7. | Wifi-alade arendamine | Arendatakse Wifi-alasid. | Pidev |
| 2.8. | Kiire interneti võrgu väljaarendamise toetamine | Tehakse koostööd kiire interneti võrgu väljaarendamisel. | 2022-2028 |
| **Meede 3 Viljandi linna säästva arengu kavandamine ja linnaruumi planeerimine** |
| 3.1. | Viljandi linna üldplaneeringu koostamine | Koostatakse Viljandi linna uus üldplaneering, mille eesmärgiks on kogu linna territooriumi ruumilise arengu põhimõtete ja suundumuste määratlemine.  | 2023-2028 |
| 3.2. | Viljandi linna liikuvusstrateegia väljatöötamine ja rakendamine | Töötatakse välja Viljandi linna liikuvusstrateegia  | 2022 |
| Rakendatakse Viljandi linna liikuvusstrateegiat ja selle põhimõtteid | 2023-2028 |
| 3.3. | Viljandi järve piirkonna terviklik arendamine ja tervikliku arendamise kava koostamine  | Koostatakse Viljandi järve piirkonna tervikliku arendamise kava.  | 2023-2025 |
| Rakendatakse Viljandi järve piirkonna tervikliku arendamise kava. | 2026-2028 |
| Uuendatakse Viljandi järve piirkonna kasutamise head tava. | 2023-2024 |
| Koostatakse ajakohane Viljandi järve kasutamise kord. | 2023-2024 |
| 3.4. | Viljandi linna avaliku ruumi kujunduskontseptsiooni koostamine  | Koostatakse Viljandi linna avaliku ruumi kujunduskontseptsioon, mis sisaldab ka tänavadisaini põhimõtted. | 2023-2025 |
| Rakendatakse Viljandi linna avaliku ruumi kujunduskontseptsiooni ja selle põhimõtteid. | 2026-2028 |
| Vaadatakse üle ja ajakohastatakse vanalinna kujunduskontseptsioon. | 2023-2025 |
| *3.5.* | *Kultuuripromenaadi loomine* | *Töötakse läbi, mõtestatakse ja sisustatakse Viljandi linna avalikus ruumis kultuuripromenaadi idee ning koostakse selle kontseptsioon. Vt punkt 31.4.*  | *Perspektiivne* |
| *Kontseptsiooni alusel realiseeritakse Viljandi linna avalikus ruumis kultuuripromenaadi idee.* | *Perspektiivne* |
|  |  |  |  |
| **Meede 4 Kriisideks valmistumine, valmisolek ja nendega toimetulek** |
| 4.1. | Elanike teadlikkuse tõstmine | Rakendatakse abinõusid elanike teadlikkuse tõstmiseks avalikus kohas käitumisest, ennetus- ja kaitseabinõude kasutamisest ning turva- ja ohutusnõuetest ja oskusest neid järgida, et ennetada ohtusid ning kujundada tervist ja elu säästev käitumine.  | Pidev |
| Luuakse senisest paremad eeldused elanike hakkamasaamiseks kriisiolukordades. | Pidev |
| Tehakse koostööd riigiasutustega erinevate ennetusprogrammide rakendamisel. | Pidev |
| 4.2. | Tõhusa ennetus- ja koostöö tagamine valdkondade vahel | Tehakse koostööd riigiasutuste ja teenusepakkujatega, et koostöö eri asutuste ja ühingute vahel paremini toimiks. Suurem koostöö vastutusalade kokkuleppimisel. | Pidev |
| Luuakse kohalikul tasandil koostöö- ja ennetusvõrgustikke, kuhu kuuluvad kõigi nende esindajad, kelle töö mõjutab piirkonna inimeste heaolu. | Pidev |
| Luuakse senisest mitmekesisemaid võimalusi vabatahtlikuna osalemiseks ennetustöös või muul moel vabatahtlike töösse panustamiseks. | Pidev |
| 4.3 | Abinõude rakendamine erinevateks kriisideks valmisoleku tagamiseks ja nendega toimetulekuks | Parandatakse omavalitsuse ja elutähtsa teenuse osutajate teadlikkust võimalikest ohtudest. Parandatakse elutähtsate teenuste toimepidevust. Suurendatakse omavalitsuse ja kogukondade valmisolekut kriisideks ja kriisijärgsete kahjude leevendamiseks. | Pidev |
| Luuakse ohust teavitamise teavitussüsteem.  | 2022-2023 |
|  |  | Kaardistatakse ja kavandatakse varjumiskohad elanikkonna kaitseks otsese ohu korral. | 2022-2024 |
| **Meede 5 Toimiva koostöö tihendamine teiste kohalike omavalitsustega**  |
| 5.1. | Osalemine omavalitsuste koostööorganisatsioonide töös | Viljandi linn osaleb liikmena Viljandimaa Omavalitsuste Liidu ning Eesti Linnade ja Valdade Liidu töös. | Pidev |
| 5.2. | Koostöö arendamine Viljandimaa kohalike omavalitsustega | Käivitatakse ja arendatakse ühiseid koostöövorme, ameteid ja asutusi Viljandi valla ja maakonna teiste omavalitsustega. | Pidev |
| 5.3. | Kogemuste jagamine  | Jagatakse teistele omavalitsustele linna erinevate valdkondade kogemusi ning õpitakse teiste kogemustest. | Pidev |
| **Meede 6 Väliskoostöö arendamine, välissuhtluse tihendamine ja rahvusvahelistes koostöövõrgustikes osalemine** |
| 6.1. | Rahvusvaheliste koostöösuhete arendamine  | Suheldakse Viljandi linna 10 sõpruslinna esindajatega vastastikustel visiitidel või erinevates muudes koostöövormides. | Pidev |
| Võimalusel algatatakse Viljandi linna sõpruslinnadega koostööprojekte ning soodustatakse kollektiivide osalemist neis. | 2022-2028 |
| Osaletakse rahvusvahelises hansaliikumises ja rahvusvahelistel hansapäevadel.  | Pidev |
| Korraldatakse iga-aastaseid Viljandi Hansapäevi. Sõprus-hansalinnade esindajad kutsutakse neil osalema. | 2022-2028 |
| 6.2. | Viljandi piirkonna tegevus aktiivse liikmena UNESCO Loovlinnade Võrgustikus käsitöö ja rahvakunsti valdkonnas | 2019. aastal sai Viljandi linn UNESCO Loovlinnade Võrgustiku liikmeks käsitöö ja rahvakunsti valdkonnas. Tehakse valdkondlikku koostööd. TÜ Viljandi Kultuuriakadeemia on pärandilinn Viljandi UNESCO Loovlinnade Võrgustiku liikme tegevuste eestvedajaks. | Pidev |
| 6.3. | Kultuuripealinnade võrgustikus ja selle töös osalemine  | Viljandi linn osaleb erinevate projektidega kultuuripealinnade võrgustiku töös. | Pidev |
| 6.4. | Haridus- ja kultuuriasutuste välissuhtluse toetamine | Toetatakse õpilasgruppide vahetusi. | Pidev |
| Toetatakse kultuurikollektiivide välissuhtlust. | Pidev |
| 6.5. | Välisriikide teemaürituste korraldamine  | Viiakse läbi erinevaid üritusi riikide ja piirkondade tutvustamiseks koostöös saatkondade, haridus- ja kultuuriasutuste ning ettevõtjatega. | Pidev |
| 6.6. | Kultuuriresidentuuride toetamine | Toetatakse kultuuriresidentuuride läbiviimist. | Pidev |
| **Meede 7 Maakonnakeskuse rolli täitmine** |
| 7.1. | Maakonnakeskuse kohaliku omavalitsuse rolli täitmine | 1. jaanuarist 2018 täidab Viljandi linn kui maakonnakeskuse omavalitsus maavalitsuse pädevuses olnud perekonnaseisutoimingute teostamise ülesandeid, Riigikogu ja Euroopa Parlamendi valimiste läbiviimisega seotud ülesandeid, asendus- ja järelhooldusteenuse rahastamise ja teenuse lepingute sõlmimise ning alaealiste õigusrikkujatega seotud tegevusi.  | Pidev |
| 7.2. | Osalemine maaakonna omavalitsuste ühisasutuste ja ühenduste töös | Viljandi linn osaleb liikmena MTÜ Viljandimaa Ühistranspordikeskus ja koostööpartnerina SA Viljandimaa Arenduskeskus töös. | Pidev |
| 7.3. | Teenuste arendamine ja osutamine koostöös Viljandimaa kohalike omavalitsustega | Arendatakse ja osutatakse teenuseid ühiselt ja koostöös Viljandi valla ja maakonna teiste omavalitsustega. | 2022-2028 |
| 7.4. | Tegevus piirkonna huvide esindajana  | Mõtestatakse piirkonna eestkõneleja võimalused ja roll. | Pidev |
| *Aktiveeritakse koostööd eesmärgiga Suur-Viljandimaa toimimiseks.* | *Perspektiivne* |
| **Meede 8 Linnaelanike ja vabaühenduste kaasamine ning tunnustamine** |
| 8.1. | Linnaelanike kaasamine ja neilt tagasiside saamine läbi küsitluste korraldamise | Vähemalt üks kord nelja aasta jooksul korraldatakse küsitlus, mille käigus selgitatakse linnaelanike rahulolu erinevate linnaelu valdkondadega ning oodatakse ettepanekuid muudatusteks tegemiseks.  | 2022 |
| 8.2. | Kaasamise hea tava väljatöötamine ja rakendamine | Töötatakse välja kaasamise hea tava. | 2022 |
| Rakendatakse kaasamise hea tava. | 2023-2028 |
| 8.3. | Viljandi Noortevolikogu töö arendamine | Viljandi Noortevolikogu (VNV) on Viljandi noortest koosnev Viljandi Linnavolikogu ajutine komisjon, mille eesmärgiks on noorte huvide esindamine linna tasandil. Viljandi Noortevolikogu töös osalemisega kaasatakse noori linna planeerimisse, otsustuste tegemisse ja erinevatesse tegevustesse. | Pidev |
| 8.4. | Viljandi Seenorite Nõukoja töö arendamine | Viljandi Seeniorite Nõukoda (VSNK) on Viljandi erakondade, seeniorite ja puuetega inimeste organisatsioonide esindajatest ning vabaliikmetest koosnev Viljandi Linnavolikogu ajutine komisjon, mille eesmärgiks on linna seeniorite huvide esindamine linna tasandil. Viljandi Seenorite Nõukoja töös osalemisega kaasatakse seeniore ja nende organisatsioone linna planeerimisse, otsustuste tegemisse ja erinevatesse tegevustesse. | Pidev |
| 8.5. | Kaasava eelarve protsessi jätkamine ja arendamine | Jätkatakse kaasava eelarve protsessi.  | 2022-2028 |
| Täiustatakse kaasava eelarve protsessi põhimõtteid ja regulatsiooni. | 2022-2023 |
| Suurendatakse kaasava eelarve rahaliste vahendite mahtu. | 2023-2025 |
| 8.6. | Linnaosade ja kogukondade kaasamine otsustusprotsessidesse | Linnaelanikke kaasatakse linnakeskkonda ja linnaelu puudutavatesse otsustesse teavituse, avalike arutelude, ideekorjete, koosloomeprotsesside jms kaudu. | 2022-2028 |
| 8.7. | Tunnustamine ja tänuürituste korraldamine | Tunnustatakse vabaühendusi, eraisikuid, ettevõtteid linnale oluliste tegude või saavutuste eest.  | Pidev |
| 8.8. | Konkursside läbiviimine  | Viiakse läbi konkurss “Kaunis Viljandi” Viljandi linnaruumi heakorrataseme tõstmise ja visuaalselt kaunimaks muutmise tunnustamiseks. | Pidev |
| **Meede 9 Vabaühenduste, elanike ja koostööpartnerite kaasamine ja osalemine Viljandi linna arendamises ja teenuste osutamisel** |
| 9.1. | Korteriühistute õue- ja haljasalade korrastamiseks toetuse andmise korra rakendamine | Rakendatakse [Viljandi Linnavolikogu 25.03.2021 määrusega nr 106](https://www.riigiteataja.ee/akt/408022022029) kehtestatud korteriühistute õue- ja haljasalade korrastamiseks toetuse andmise korda. | 2022-2025  |
| 9.2. | Kogukondade ettevõtmiste ja linnaruumi korrastavate arendusprojektide toetamise süsteemi loomine ja rakendamine | Töötatakse välja kogukondade ettevõtmiste ja linnaruumi korrastavate arendusprojektide toetamise süsteem. | 2022-2023 |
| *Rakendatakse kogukondade ettevõtmiste ja linnaruumi korrastavate arendusprojektide toetamise süsteemi.* | *Perspektiivne* |
| 9.3.  | Erinevate ümarlaudade töö ja kokkusaamiste korraldamine | Korraldatakse erinevate valdkondade teemalisi ümarlaudu. Vt. punktid 19.1. ja 30.11. | Pidev |
| 9.4. | Vabaühenduste, elanike, koostööpartnerite tegevuse toetamine | Korrigeeritakse ja ajakohastatakse mittetulundusliku tegevuse toetamise süsteemi ja regulatsioone. | Pidev |
| Viljandi linna eelarvest toetatakse taotluste alusel erinevate valdkondade vabaühenduste mittetulunduslikku tegevust tegevustoetuse ja projektitoetustega.  | 2022-2028 |
| 9.5. | Viljandi linnafoorumi tegevuse toetamine | Kord aastas linna sünnipäeval viiakse läbi Viljandi linnafoorum, mis keskendub ühele olulisele linna arengu teemale ning kuhu kaasatakse erinevad osapooled, eksperdid, kodanikuaktiiv ja huvigrupid.  | 2022-2028 |
|  |  |  |  |
| **Meede 10 Viljandi linna positiivse kuvandi säilitamine ja arendamine** |
| 10.1. | Linna mainekontseptsiooni rakendamine  | Viljandi linna visuaalse identiteediga kujundust kasutatakse linna trükistel, veebikanalites ja mujal.  | Pidev |
| 10.2. | Linna mainekampaaniate väljatöötamine ja läbiviimine  | Jätkatakse uute kampaaniate väljatöötamist, mis on suunatud linna kui lapsesõbraliku linna ning hea elamis- ja töötamiskoha kuvandile.  | 2022-2028 |
| 10.3. | Linnameedia arendamine | Jätkatakse Linnalehe väljaandmist ja arendamist, linnatundi raadios, info edastamist linna sotsiaalmeediakanalite kaudu. | Pidev |
| 10.4. | Linna turundus- ja strateegiaplaani koostamine ja rakendamine | Koostatakse linna turundus- ja strateegiaplaan. | 2023 |
| Rakendatakse linna turundus- ja strateegiaplaani. | 2024-2028 |
| 10.5. | Infomaterjalide koostamine ja levitamine | Linna pakutavate teenuste ja toetuste ning toimingute kohta avaldatakse infot erinevates kanalites ja viisidel, sh linna veebilehel. | Pidev |
| 10.6.  | Viljandis elamise ja elama asumise väärtustamine  | Viljandi linnaga seotud edulugude märkamine, nende levitamine ja kasutamine linna mainekampaaniates.  | Pidev |
| 10.7. | Viljandi mobiilirakenduse (mobiiliäpi) kasutuselevõtt | Võetakse kasutusele Viljandi mobiilirakendus (mobiiliäpp).  | 2022-2028 |
| *10.8.* | *Ühisturundusürituste korraldamine* | *Korraldatakse ühisturundusüritusi piirkonna tutvustamiseks investeerimis-, elamis-, töötamis- ja õppimiskohana.* | *Perspektiivne* |
| *10.9.* | *Kampaaniate läbiviimine Viljandisse elama ja tööle asumiseks*  | *Linna elanike arvu suurendamise eesmärgil ja kvalifitseeritud tööjõu puuduse leevendamiseks viiakse läbi kampaaniaid Viljandisse elama ja tööle asumiseks.*  | *Perspektiivne* |
| **2. SÄÄSTEV JA ROHELINE VILJANDI LINN** |
| **Meede 11 Liigilise mitmekesisuse säilitamine ja suurendamine. Linnakeskkonna arukas planeerimine, rajamine ja hooldamine kliimariskide maandamiseks ning elukeskkonna kvaliteedi tõstmiseks** |
| 11.1. | Haljastu arengukava elluviimine | Viiakse ellu [Haljastu arengukava 2019-2030](https://www.riigiteataja.ee/akt/421032019005) , mis määratleb linna haljastu prioriteedid ja eesmärgid aastani 2030, vajalikud tegevused ja ressursid eesmärkide saavutamiseks ja tegevuskava. | 2022-2030 |
| 11.2. | Lossipargi arendamine | Viiakse ellu [Lossipargi hoolduskavas 2022-2031](https://www.viljandi.ee/lossipargi-hoolduskava-2022-2031) kavandatud tegevusi. | 2022-2031 |
| *Lossipargi rekonstrueerimisprojekti lõpuleviimine.* | *Perspektiivne* |
| *11.3.* | *Lastepargi rekonstrueerimine* | *Realiseeritakse Lastepargi rekonstrueerimisprojekt, mis hõlmab purskkaevu, teekatete, valgustuse ja mänguväljaku rajamist ning pargiinventari paigaldamist.* | *Perspektiivne* |
| *11.4.* | *Oru, Roosi ja Supeluse tn haljastuse rajamine* | *Arendustöödeks on lisaks haljastu arengukavas määratud tegevustele teekatete ja valgustuse rajamine ning pargiinventari paigaldamine.* | *Perspektiivne* |
| 11.5. | Järveotsa ribapargi ja alleede rajamine | Rajatakse ribapark ja alleed Riia mnt T6-st Vaikuse tänavani. | 2024-2027 |
| *Arendustöödeks on lisaks haljastu arengukavas määratud tegevustele kergliiklusteede, valgustuse, väikevormide ja pargiinventari paigaldamine.* | *Perspektiivne* |
| *11.6.* | *Männimäe ribapargi arendamine* | *Koostatakse Männimäe ribapargi projekt Männimäe teekoridori alale.* | *Perspektiivne* |
| *Rajatakse Männimäe ribapark.*  | *Perspektiivne* |
| 11.7. | Kõrghaljastuse hooldamine ja uute puude istutamine | Teostatakse arboristitöid Viljandi linnale kuuluvatel avalikel üldkasutatavatel aladel ja kinnistutel (koolid, lasteaiad jm). Töödeks on puude ja põõsaste hoolduslõikused, puude langetamine, puude istutustööd ning nende töödega seonduvad tegevused. | 2022-2023 |
| Teostatakse puude ja põõsaste uusistutusi. | 2022-2028 |
| *11.8.* | *Kalmistute hoolduskava väljatöötamine ja rakendamine* | *Töötatakse välja kalmistute hoolduskava.*  | *Perspektiivne* |
| *Viiakse ellu hoolduskava kohaseid tegevusi.* | *Perspektiivne* |
| 11.9. | Rohekoridorides paiknevate orgude kaasajastamine | *Teostatakse tegevusi Valuoja oru kaasajastamiseks, sh kõnniteede korrastamine, valgustuse rajamine, pargiinventari paigaldamine.*  | *Perspektiivne* |
| Teostatakse tegevusi Uueveski ja Kösti oru kaasajastamiseks, sh radade korrastamine, basseinide korrastamine. Taastatakse basseinide ja betoonsilla juures asuv ujumiskoht. | 2022; 2026-2028 |
| 11.10. | Viljandi maastikukaitseala kaitsekorralduskava meetmete elluviimine | Kuni uue kaitsekorralduskava jõustumiseni viiakse ellu [Viljandi maastikukaitseala kaitsekorralduskava 2011-2020](https://eelis.ee/GetFile.aspx?fail=-1687953114), mille alusel arendatakse võimalusi rekreatsioonilisteks ja puhkeotstarbelisteks tegevusteks maastikukaitsealal ja teostatakse maastikukaitseala hooldustöid. Uue perioodi kaitsekorralduskava jõustumise järgselt võetakse aluseks kehtiv dokument. | Pidev |
| 11.11. | Veekogude hooldamine | Veekogude avatumaks ja ligipääsetavaks muutmiseks ning nende üldise hea olukorra säilitamiseks jätkatakse veetaimestiku niitmist, põhjasetetest puhastamist ja kaldaalade korrastamist. Veekogude rannaalade korrashoiutööde teostamisel tagatakse eluslooduse jaoks vajalik elukeskkond, sh kevadine pesitsusrahu.  | Pidev |
| Rekonstrueeritakse Ugala tiigi pais. | 2025 |
| Puhastatakse Paala järv ja rekonstrueeritakse regulaatorid. | 2025-2026 |
| 11.12. | Järveluhtade ja niitude hooldamine | Hooldatakse niitusid ja luhtasid.  | Pidev |
| Koostöös ettevõtjatega jätkatakse ja laiendatakse loomade karjatamist niitudel ja järveluhtadel. | Pidev |
| 11.13. | Vabaõhu puhkamisalade kasutusvõimaluste mitmekesistamine | Hooldatakse ja uuendatakse veekogude kallastele rajatud piknikuplatse ja puhkekohti.  | Pidev |
| Uuendatakse Viljandi järveäärse terviseraja inventari. | 2022-2028 |
| 11.14. | Harrastuskalastajatele püügivõimaluste tagamine ja kalavarude suurendamine | Harrastuskalastajate püügivõimaluste parandamiseks uuendatakse ja hooldatakse avalikke paadisildasid, paatide vettelaskmise kohti, juurdesõiduteid, parklaid jm infrastruktuuri. Vt. punkt 16.12. | 2022-2028 |
| Kalastiku paranemise ja tasakaalustamise huvides täiendatakse järvi kalamaimudega. | Pidev |
| 11.15. | Võõrliikide tõrjumine | Rakendatakse meetmeid levivate võõrliikide leviku tõkestamiseks, sh vereva lemmmaltsa niitmine ja lusitaania teeteo kokkukogumine.  | Pidev |
| *11.16.* | *Kogukonnaaedade rajamine* | *Toetatakse kogukonnaaedade teket.* | *Perspektiivne* |
| *11.17.* | *Koerte jalutusväljaku rajamine* | *Rajatakse koerte jalustuväljak(ud).* | *Perspektiivne* |
| **Meede 12 Jäätmetekke vähendamine ja elanikkonna keskkonnateadlikkuse tõstmine** |
| 12.1. | Viljandi linna jäätmekava elluviimine | [Viljandi linna jäätmekava 2021-2026](https://www.riigiteataja.ee/akt/405022021017) on aluseks jäätmehoolduse korrastamiseks ning keskkonnaohutuma ja majanduslikult põhjendatud jäätmekäitluse edendamiseks.  | 2022-2026 |
| *12.2.* | *Viljandi jäätmejaama kaasajastamine* | *Jäätmejaam rekonstrueeritakse vastavalt rekonstrueerimisprojektile, mille kohaselt rajatakse olmehoone, jäätmete sorteerimise hall, jäätmete konteineritesse paigutamise estakaad, liigiti kogutud jäätmete ladustamise varjualused ning jäätmejaama territoorium asfalteeritakse.*  | *Perspektiivne* |
| Asfalteeritakse jäätmejääma teenindusala. | 2023 |
| 12.3. | Korraldatud jäätmeveo teenuste kontsessiooni rakendamine | Tehakse koostööd kontsessionääriga korraldatud jäätmeveo teenuste kontsessiooni teostamisel. | Pidev |
| 12.4. | Jäätmete liigiti kogumise võrgustiku arendamine | Suurendatakse avalikul alal segapakendite konteinerite hulka ning tagatakse heakord konteinerite ümbruses.  | 2022-2028 |
| Korraldatakse suurjäätmete ja ohtlike jäätmete kogumisringe. | Pidev |
| Suurendatakse võimalusi linnaosades tekstiilijäätmete liigiti kogumise rakendamiseks.  | 2022-2028 |
| Luuakse võimalused linna hallatavates asutustes jäätmete liigiti kogumiseks. Allasutuste territooriumitele paigaldatakse jäätmete liigiti kogumise konteinerid. | Pidev |
| Toetatakse korteriühistuid eriliigiliste jäätmemahutite soetamisel ja jäätmemajade rajamisel. | Pidev |
| 12.5. | Ülelinnaline tasuta aia- ja haljastujäätmete vedu  | Kaks korda aastas korraldatakse linna territooriumil olevate elamute (kortermajad, ridaelamud ja eramud), lasteaedade ning üldharidus-ja huvikoolide territooriumitelt haldajate või omanike poolt kogutud aia- ja haljastusjäätmete vedu.  | Pidev |
| 12.6. | Keskkonnateadlikkuse tõstmine elanikkonna hulgas | Korraldatakse infopäevi, kampaaniaid, õppepäevi jms aktiivseid kaasavaid tegevusi elanike hulgas keskkonnateadlikkuse tõstmiseks. Teavitused elanikele edastatakse linna kodulehekülje, sotsiaalmeedia ja ajakirjanduse kaudu. | Pidev |
| 12.7. | Elanike teavitamine korrektse kompostimise tähtsusest | Korraldatakse infopäevi, kampaaniaid jms aktiivseid kaasavaid tegevusi elanike teavitamiseks korrektsest kompostimisest. Teavitused elanikele edastatakse linna kodulehekülje, sotsiaalmeedia ja ajakirjanduse kaudu. | Pidev |
| 12.8. | Keskkonda parandavate tegevuste toetamine | Toetatakse erinevate keskkonda parandavate tegevuste läbiviimist ja neis osalemist, nt „Teeme ära“ talgupäev, maailmakoristuspäev, „Kõnni ja korja“ jt algatused. | Pidev |
| Rakendatakse keskkonnasäästlikke sündmuskorralduse põhimõtteid, et viia avalike sündmuste keskkonnamõjud miinimumini.  | Pidev |
| Suurendatakse jäätmete ringlussevõttu uute toodete valmistamisel. | Pidev |
| Edendatakse toodete taas- ja uuskasutust - toote olelusring, parandustöökojad, kirbuturg, esemete laenutamise ja jagamisteenus.  | Pidev |
| 12.9. | Isedeklareeruvate keskkonnamärgiste kasutamise ja organisatsioonide keskkonnamõju jälgimise programmidega liitumise soodustamine | Soodustatakse isedeklareeruvate keskkonnamärgiste kasutamist toodetel ja teenustel, et teavitada tarbijat keskkonnaaspektide rakendamisest. Näiteks roheline kontor, roheline trükis, roheline energia, siin on turvaline, madal energiakasutus, taaskasutatud materjali kasutamine jne. | Pidev |
| **Meede 13 Kliimamuutuste leevendamine ja mõjuga kohanemine. Saaste vähendamine** |
| 13.1. | Viljandi linna energia- ja kliimakava koostamine | Koostatakse Viljandi linna energia- ja kliimakava. | 2023-2024 |
| *13.2.* | *Rohelise linna strateegia koostamine* | *Koostatakse rohelise linna strateegia.* | *Perspektiivne* |
| 13.3. | Kergliiklusvõimaluste propageerimine | Inimeste liikumisharjumusi kujundatakse kergliiklust propageerivate kampaaniate ja ürituste korraldamisega. | Pidev |
| 13.4. | Keskkonnasäästliku ühistranspordi soodustamine  | Koostöös MTÜ Viljandimaa Ühistranspordikeskusega otsitakse võimalusi keskkonnasäästlikke kütuseid kasutatavate busside ja uute nutikate lahenduste kasutuselevõtuks linnaliikluses. | Pidev |
| 13.5. | Müra ja õhusaaste vähendamine | *Koostatakse strateegiline mürakaart, mis annab üldhinnangu linna mürasituatsioonile ning toob välja pidevast kõrge tasemega keskkonnamürast mõjutatud elanikkonna paiknemise ja hulga.* | *Perspektiivne* |
| Astutakse konkreetsed sammud ja tehakse tegevused linna piirkondades elu häirivate vareste, harakate ja hakkide tegevuse piiramiseks haljastust kahjustamata. | Pidev |
| 13.6. | Abinõud autoliikluse negatiivse mõju vähendamiseks  | Piiratakse autoliiklust ja vähendatakse piirkiirust lasteasutuste, elamurajoonide ja vanalinna piirkonnas. | 2023-2024 |
| 13.7. | Liiklusvahendite rentimisvõimaluste arendamine | Koostöös eraettevõtjate ja kodanikuühendustega otsitakse võimalusi jalgrataste ja sõiduautode laenutusvõimaluste leidmiseks.  | 2022-2028 |
| Jätkatakse koostöös eraettevõttega tõukerataste laenutusvõimaluste pakkumist. | Pidev |
| 13.8. | Elektriautode laadimisvõrgustiku laiendamise motiveerimine | Tehakse koostööd ettevõtjatega elektriautode laadimisvõrgustiku laiendamiseks. | Perspektiivne |
| **Meede 14 Energiatõhususe põhimõtete rakendamine** |
| 14.1. | Linnale kuuluvate hoonete energiatõhusaks muutmine | Hoonete rekonstrueerimisel või uusehitiste puhul järgitakse Hoonete Energiatõhususe direktiivi nõudeid. | Pidev |
| 14.2. | Taastuvenergia laiem rakendamine  | Otsitakse võimalusi hoonetele päikesejaamade paigaldamiseks. | Pidev |
| Tutvustatakse erinevaid taastuvenergia kasutamise võimalusi.  | Pidev |
| *14.3* | *Taastuvenergia kasutuselevõtu soodustamine küttesüsteemide asendamisel* | *Töötatakse välja programmi põhimõtted, mille eesmärgiks on soodustada linnas olemasolevate küttesüsteemide asendamist taastuvenergial töötavate süsteemidega.* | *Perspektiivne* |
| *14.4.* | *Kogukonnaenergeetika võimaluste populariseerimine* | *Soodustatakse kogukondlike energiaühistute loomist.* | *Perspektiivne* |
| **3. HUBANE JA TURVALINE VILJANDI LINN** |
| **Meede 15 Hästitoimiva ning hubase linnaruumi kujundamine ja korrashoid** |
| 15.1. | Viljandi ordulinnuse varemete konserveerimine ja korrastamine | Jätkatakse tegevusi Viljandi ordulinnuse varemete konserveerimise ja maastiku korrastamise kontseptsiooni kohaselt. Esmatähtis on ordulinnuse varemete kui taastumatute ehituslooliste väärtuste säilitamine ja konserveerimine ning linnuseala korrastamine nii ajaloo teadvustamiseks, linnaelanike puhkeotstarbel kasutuseks kui turismi arendamiseks.  | Pidev |
| *15.2.* | *Ordulinnuse külastuskeskuse arendamine* | *Lossi 3 hoonesse rajatakse ordulinnuste külastuskeskus. Külastuskeskuse I korrusele on kavandatud ruumid külastajate teenindamiseks, interaktiivne väljapanek linnuste lugudest, näituseala linnustega seotud esemete eksponeerimiseks ning II korrusele 50-kohaline (nuku)teatri saal. Vt punkt 26.6.* | *Perspektiivne* |
| 15.3. | Viljandi linnakindlustuste restaureerimine, markeerimine ja korrastamine | Jätkatakse tegevusi Viljandi linnakindlustuste konserveerimiseks, restaureerimiseks ja markeerimiseks. Linnamüüri nähtavus tutvustab linna ajalugu ja rikastab linnaruumi. | 2022-2028 |
| 15.4. | Viljandi vanalinna muinsuskaitsealal asuvate väärtuslike hoonete rekonstrueerimise toetamine restaureerimistoetuste abil ja elanike teadlikkuse tõstmine ajaloolise hoonestuse väärtusest | Jätkatakse senist restaureerimistoetuste süsteemi, mis tagab nii mõnegi ajaloolise hoone või linnaruumis nähtava väärtusliku detaili säilimise või restaureerimise. Jätkatakse vanalinna hoonete omanike tunnustamist muinsuskaitseväärtuste säilitamisel, muinsuskaitsealast selgitustööd ning kinnistuomanikele suunatud koolituste korraldamist teadlikkuse tõstmiseks ajaloolise hoonestuse väärtustest ja sobilikest hooldus- ja renoveerimisviisidest. | Pidev  |
| 15.5. | Vabadussõjas langenute mälestuse jäädvustamine | Taastatakse Viljandimaa vabadussõjas langenute mälestussammas esialgsel kujul Vabaduse platsil. | 2022-2023 |
| 15.6. | Purskkaevude, mälestusmärkide, väikevormide ja pinkide uuendamine ning uute lisamine | Töötatakse välja avalikku ruumi kunstiteoste loomise kord.  | 2023-2024 |
| Rakendatakse avalikku ruumi kunstiteoste loomise korda ja selle põhimõtteid. | Pidev |
| Uuendatakse linnaruumis olevaid purskkaeve, mälestusmärke, väikevorme ja pinke ning vajadusel lisatakse sobivatesse kohtadesse uusi.  | Pidev |
| Kaardistatakse pinkide asukohtade vajadus. | 2022-2023 |
| Taastatakse rotund Viljandi järvel | 2023 |
| *Taastatakse Uus tn 9a ja Rubiini platsi purskkaevud.* | *Perspektiivne* |
| 15.7. | Nimeliste pinkide paigaldamise korra põhimõtete rakendamine | Viljandi linna elanikele luuakse nimelise pargipingi paigaldamisega võimalus kaasa rääkida linna ajalooliste isikute, kultuuritegelaste, sportlaste või tublide inimeste tunnustamisel või nende mälestuse jäädvustamisel. | Pidev |
| 15.8. | Dekoratiivhaljastuse korrashoid ja eksponeerimine | Tagatakse püsikute ja põõsaalade korrashoid, vajadusel täiendamine. Kaunistatakse linnaruumi suve- ja püsililledega.  | Pidev |
| 15.9. | Üldkasutatavate ehitiste auditeerimine ligipääsetavuse tagamiseks ja ligipääsetavuse tagamine | Viiakse läbi üldkasutatavate ehitiste: hoonete ja rajatiste auditeerimine eesmärgiga selgitada välja, kas on tagatud liikumis-, nägemis- ja kuulmispuudega inimeste liikumine ehituslike takistusteta avalikes kohtades ja üldkasutatavates hoonetes. | Pidev |
| Ehitatakse linnale kuuluvaid hooneid ja rajatisi ligipääsetavaks. | 2022-2028 |
| 15.10. | Urnimüüri rajamine Viljandi Metsakalmistule | Viljandi Metsakalmistule rajatakse urnimüür tuhaurnide hoidmiseks ja/või tuha puistamiseks. | 2025 |
| *15.11.* | *Arkaadia aia arendamine*  | *Korraldatakse arhitektuurivõistlus Arkaadia aia uuendamise lahenduste väljatöötamiseks.*  | *Perspektiivne* |
| *Otsitakse võimalusi Arkaadia aia rajatiste uuendamiseks ning ala paremaks kasutamiseks kultuuriürituste toimumise ning vaba aja veetmise kohana.* | *Perspektiivne* |
| *15.12.* | *Ajalooliste isikute kalmude eksponeerimine* | *Linna kalmistutele paigaldatakse infostendid ajalooliste isikute kalmude asukohtade kohta.* | *Perspektiivne* |
| *15.13.* | *Säästva renoveerimise infokeskuse tegutsemise toetamine* | *Nõustatakse ja toetatakse säästva renoveerimise infokeskuse tegevust.* | *Perspektiivne* |
| **Meede 16 Kaasaegse taristu väljaarendamine** |
| 16.1. | Tänavate sõidetavuse parandamine ja rekonstrueerimise kava elluviimine | Viiakse ellu tänavate rekonstrueerimise kava. Prioriteediks on suure liikluskoormusega peatänavate uuendamine. | 2022-2028 |
| Igal aastal parandatakse tänavate seisundit pindamise ja remontimisega.  | 2022-2028 |
| Igal aastal uuendatakse tänavate märgistust ning hooldatakse ja uuendatakse liikluskorraldusvahendeid. | 2022-2028 |
| Rekonstrueeritakse Riia maantee, I etapp (Vaksali tn kuni A. Irve tn ja Lennuki tn ristmikuni) | 2025-2027 |
| *Rekonstrueeritakse Riia maantee, II etapp (A. Irve tn ja* *Lennuki tn ristmikust linna piirini).* | *Perspektiivne* |
| *Rekonstrueeritakse Tallinna tänav Endla tänavast linna piirini.* | Projekteerimine 2025 |
| *Ehitamine**perspektiivne* |
| Rekonstrueeritakse Reinu tee Riia maanteest Hariduse tänavani ja Hariduse tänav. | 2022-2025 |
| *Ehitatakse välja Kauge tänava läbimurre Ilmarise kinnistul Leola tänavani ja juurdepääsuteed.* | *Perspektiivne* |
| Rekonstrueeritakse Paala tee, Lääne tänav ja Kagu tänav, sh Valuoja pst, Kagu ja C. R. Jakobsoni tn ristmik. | 2024-2026 |
| *Rekonstrueeritakse C. R. Jakobsoni tänav.* | *Perspektiivne* |
| *Rekonstrueeritakse Supeluse tänav.* | *Perspektiivne* |
| *Rekonstrueeritakse Liiva tänav.*  | *Perspektiivne* |
| *Rekonstrueeritakse Posti tänav.* | *Perspektiivne* |
| 16.2. | Meetmete elluviimine liiklusohtlike ristmike ohutumaks muutmiseks | Teostatakse liiklusohtlike ristmike liikluskorralduse analüüs, sh * Valuoja pst, Kagu ja C. R. Jakobsoni tn;
* Reinu tee ja Riia mnt;
* Tallinna tn ja Musta tee;
* Kesk-Kaare, Lääne tn ja Paala tee;
* Tallinna tn ja Leola tn;
* Tartu tn ja Aasa tn;
* Paala tee ja Valuoja pst.
 | 2022-2025 |
| Viiakse ellu meetmed liiklusohtlike ristmike ohutumaks muutmiseks tulenevalt analüüsi tulemustest. | 2022-2025 |
| Projekteeritakse Valuoja pst, Kagu ja C. R. Jakobsoni tn ristmik (ringristmik). | 2022-2023 |
| 16.3. | Järveotsa arendusalale tänavate ja tehnovõrkude ehitamine | Järveotsa arendusala II etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks.  | 2022-2024 |
| *Järveotsa arendusala III etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks.* | *Perspektiivne* |
| 16.4. | Roo tänava kvartali taristu projekteerimine ja ehitamine | Roo tänava kvartalisse rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja *-* kanalisatsiooniga liitumiseks. | 2022-2024 |
| 16.5. | Kõnniteede rekonstrueerimine  | Rekonstrueeritakse kõnniteid. Prioriteediks on koolide ja lasteaedadeni viivad kõnniteed. Kõnniteede ja ülekäiguradade rekonstrueerimisel tagatakse puudega inimeste erivajadusest tulenevad nõuded. | Pidev |
| *16.6.* | *Nutikate ja turvaliste ülekäiguradade rajamine* | *Liiklusohutuse suurendamiseks otsitakse võimalusi ülekäiguradadel nutikate lahenduste kasutamiseks.*  | *Perspektiivne* |
| 16.7. | Kergliiklusteede, jalg- ja jalgrattateede võrgustiku arendamine ning arendamise strateegia koostamine ja elluviimine | Koostatakse kergliikluse uuring ja analüüs ning kergliikluse valdkonna arendamise strateegia. | 2022 |
| Kergliikluse strateegia kohaselt arendatakse välja kesklinna ja linnaosade (Männimäe, Paalalinna, Uueveski, Peetrimõisa, Kösti) vaheliste katkematute, mugavate ja turvaliste kergliiklusteede, jalg- ja jalgrattateede võrgustik.  | 2022-2028 |
| Ehitatakse Reinu tee (lõigus Männimäe tee 4 – Reinu tee 35) kergliiklustee. | 2023 |
| *Ehitatakse Viljandi kesklinna ja Uueveski linnaosa ühendav jalg- ja jalgrattatee (2022 esitatud taotlus Nurme tn, Lembitu pst. 2023 esitatakse taotlus Uueveski tee, Põltsamaa tee ja Oja tee kergliiklustee ehitamiseks).* | *Perspektiivne* |
| *Ehitatakse Riia maantee kergliiklustee Järveotsa elamurajoonist ringteeni.* | *Perspektiivne* |
| *Ehitatakse Terase ja Tehnika tänava kõnniteed (jalg- ja jalgrattateed).* | *Perspektiivne* |
| *Arendatakse Valuoja oru jalg- ja jalgrattateede võrgustikku, sh Valuoja oru ühendamine Viljandi järve matkarajaga.* | *Perspektiivne* |
| *Ehitatakse C. R. Jakobsoni tänava kergliiklustunnel.* | *Perspektiivne* |
| *Arendatakse Männimäe jalg- ja jalgrattateed piki Männimäe teekoridori ja ribapargi idaserva.* | *Perspektiivne* |
| 16.8. | Jalgratastele parkimis- ja hooldusvõimaluste loomine | Rajatakse mugavaid ja turvalisi jalgratta parkimise võimalusi ning jalgrataste tehnohooldepunkte. | 2022-2028 |
| *16.9.* | *Kesklinna parkla või parkimismaja ehitamine*  | *Kesklinna Kaalu tänava parkla arendamine* | *Perspektiivne* |
| *Otsitakse võimalusi koostöös erasektoriga parkimismaja ehitamiseks.* | *Perspektiivne* |
| 16.10. | Ennetustöö avaliku korra tagamisel | Arendatakse turvakaamerate võrgustikku, mis on oluline linnaelanike ja külaliste igapäevase turvatunde tagamisel. | 2022-2028 |
| Vähendatakse piirkiirust lasteasutuste, elamurajoonide ja vanalinna piirkonnas.  | 2024-2025 |
| *16.11.* | *Tingimuste loomine ohutuks liiklemiseks raudteeülesõidukohtadel ja - ülekäigukohtadel* | *Paigaldatakse tõkkepuu raudtee Paala tee raudteeülesõidukohale ning lahendatakse Kalevi tänava jalakäijate raudteeülekäigukoht.* | *Perspektiivne* |
| 16.12. | Viljandi järve rannaala parkimis- ja juurdepääsuvõimaluste parandamine  | Korrastatakse ja laiendatakse rannaala parkimis- ja juurdepääsuvõimalusi. | 2022-2028 |
| Ehitatakse ranna piirkonna parkla sõudebaasi juurde vt. punkt 11.14. | 2022-2023 |
| Ehitatakse Roo tänava parkla ja tehnovõrgud. | 2022-2024 |
| *Koostöös erasektoriga kaalutakse võimalust rajada järveäärsesse piirkonda matkaautode parkimisala koos teenindustaristuga.* | *Perspektiivne* |
| *16.13.* | *Rannapromenaadi planeerimis- ja ehitustööde jätkamine* | *Planeeritakse ja projekteeritakse rannapromenaad Tartu maanteelt kuni ranna liivaalani ja Vesiflirdi allee pikenduseks.* | *Perspektiivne* |
| *Ehitatakse rannapromenaad Tartu maanteelt kuni ranna liivaalani.* | *Perspektiivne* |
| 16.14. | Tänavavalgustuse rekonstrueerimine ja korrashoid | Jätkatakse olemasolevate tänavavalgustuslampide ja -süsteemide asendamist kaasaegsete energiasäästlike lampidega ning tagatakse süsteemi korrashoid. | Pidev |
| *Viljandi järve äärse matkaraja valgustus* | *Perspektiivne* |
| 16.15. | Jõuluvalgustuse kaasaegsete lahenduste kasutamine ja arendamine | Linnaruumi paigaldatakse jõuluvalgustuse säästlikke ja kauni väljanägemisega lahendusi. | 2022-2028 |
| 16.16. | Ühisveevärgi ja -kanalisatsiooni arendamise kava elluviimine | Vee-ettevõtja aktsiaselts Viljandi Veevärk viib ellu [Viljandi linna ühisveevärgi ja - kanalisatsiooni arendamise kavas 2021- 2031](https://www.riigiteataja.ee/akt/405062020022) planeeritud tegevusi. | 2022-2031 |
| *16.17.* | *Sademevee trasside planeerimine ja rajamine* | *Leitakse lahendusi sademeveetrasside planeerimiseks ja rajamiseks.*  | *Perspektiivne* |
| Koos tänavate rekonstrueerimisega rajatakse uusi sademevee trasse.  | 2022-2028 |
| *Rajatakse sademevee taaskasutamissüsteemi ja edendatakse sademevee kasutust.* | *Perspektiivne* |
| *16.18.* | *Panustamine õhu kvaliteedi parandamisse* | *Soodustatakse uute tehnoloogiate kasutuselevõttu, sh reoveemuda käitlemiseks, ebameeldiva lõhna leviku piiramisse jms.* | *Perspektiivne* |
| **Meede 17 Kinnisvara süsteemne arendamine ja heaperemehelik haldamine** |
| 17.1. | Linna funktsioonide täitmiseks vajalike hoonete ja hoonestatud kinnistute haldamine  | Jätkatakse linna funktsioonide täitmiseks vajalike hoonete haldamist ning linna kinnisvara üle arvestuse pidamist. | Pidev |
| 17.2. | Linnale mittevajaliku kinnisvara võõrandamine | Jätkatakse linnale kuuluvate mittevajalike pindade võõrandamist.  | 2022-2028 |
| 17.3. | Linnale kuuluvate kinnisasjade koormamine ja vajalike arenduste suunanime | Seatakse hoonestusõigusi ettevõtlus- ja elamualadele, sh Järveotsa arendusala. | 2022-2028 |
| 17.4. | Mittevajalike ja kasutusest väljalangenud hoonete ja rajatiste lammutamine | Lammutatakse linnale mittevajalikke ning kasutusest väljalangenud hooneid ja rajatisi.  | Pidev |
| *Lammutatakse Ranna pst 1 veehoidla, Vikerkaare 2 gaasihoidla, Jakobsoni tn 47a.* | *Perspektiivne* |
| **4. ETTEVÕTLIK JA ETTEVÕTLUST TOETAV VILJANDI LINN** |
| **Meede 18 Konkurentsivõimelise ettevõtluskeskkonna edendamine** |
| 18.1. | Ettevõtlusalade arendamine ja laiendamine | Ehitatakse välja tehnilist taristut linna tööstuspiirkondades ettevõtluse arengu ja töökohtade loomise soodustamiseks, sh tänavate rekonstrueerimine, kergliiklusteede ehitamine ning tehnilise taristu väljaehitamine.  | 2022-2028 |
| 18.2. | Ettevõtluse arendamiseks kinnisvara võõrandamine | Jätkatakse linnale kuuluva hoonestamata kinnisvara võõrandamist, sh ettevõtluse arendamise eesmärgil.  | 2022-2028 |
| *18.3.* | *Kaugtöökeskuse käivitamine*  | *Erasektoriga koostöös arendatakse välja ja käivitatakse keskus, kus ettevõtja saab kasutada ruume koos kiire internetiga.**Ühiskontori olemasolu aitab tuua inimesi ka rohkem Viljandisse, kelle jaoks füüsiline töökoht oma kohustuste täitmiseks ei ole oluline.* | *Perspektiivne* |
| 18.4.  | Ettevõtlusinkubaatori käivitamine | Käivitatakse ja toetatakse Kesk-Eesti Ettevõtlusinkubaatori tööd koostöös SA Viljandimaa Arenduskeskuse ja Tehnopoliga ning teiste koostööpartneritega.  | 2022-2028 |
| 18.5.  | Alustavate ettevõtjate toetamine | Toetatakse läbi Kesk-Eesti Ettevõtlusinkubaatori vautserisüsteemi alustavaid ettevõtjaid. | 2022-2028 |
| **Meede 19 Koostöövõimekuse tõstmine ja koostöövõrgustike arendamine** |
| 19.1. | Ettevõtjate ümarlaudade korraldamine | Korraldatakse ümarlaudu ettevõtjatevaheliseks infovahetuseks ning koostöö ja ühiste algatuste koordineerimiseks.  | Pidev |
| 19.2. | Üldhariduskoolide, kutseõppeasutuste, kõrgkoolide ja ettevõtjate koostöö edendamine | Edendatakse koostööd ettevõtjatega nende vajaduste väljaselgitamiseks, ettevõtjate vajadustele vastavate õppekavade väljatöötamise toetamiseks ja nende rakendamiseks ning praktikabaaside leidmiseks. | Pidev |
| Tehakse koostööd TÜ Viljandi Kultuuriakadeemiaga mitmekülgse loovettevõtluse edendamisel. | Pidev |
| 19.3. | Ettevõtlikkusõppe ja ettevõtlusõppe arendamine põhikoolides ja õpilasfirmade loomise soodustamine | Omavalitsus peab vajalikuks põhikoolides ettevõtlikkuse õppe arendamist ning toetab koole selles. Õppesse kaasatakse ettevõtjaid, kes saavad rääkida oma lugu ja anda läbi selle kasulikke õppetunde ja kogemusi õpilastele. Haridusasutused kavandavad tegevuse elluviimiseks vajaliku tegevuskava ning rakendavad vastavalt planeeritule. | Pidev |
| Ettevõtlusõppe läbiviimiseks kaasatakse partnerina Viljandi Noortevolikogu, kes võimaldab projektikonkurssi omaalgatuste läbiviimiseks. | Pidev |
| 19.4. | Viljandi linna ettevõtluskeskkonna tutvustamine ning edulugude jagamine | Korraldatakse ettevõtluskeskkonna ja ettevõtete tutvustamist ning külastusi erinevatele sihtgruppidele.  | Pidev |
| 19.5. | Ettevõtluse edendaja iga-aastane tunnustamine | Viljandi linna tiitel „Ettevõtluse edendaja“ omistatakse füüsilisele või juriidilisele isikule, kes ettevõtte omaniku või tegevjuhina on oma ettevõtte juhtimise ja majandustegevuse kaudu kaasa aidanud Viljandi ettevõtluse arengule. Tiitel omistatakse füüsilisele või juriidilisele isikule, kelle registreeritud elukoht või asukoht on Viljandi linn, või kelle juhitava või kellele kuuluva ettevõtte asukoht ja/või põhitegevuse koht on Viljandi linn. | Pidev |
| 19.6. | Erinevate riikide ja piirkondade tutvustamine | Kutsutakse ellu üritusi või kampaaniaid erinevate riikide ja piirkondade tutvustamiseks. | 2023-2028 |
| 19.7. | Viljandi piirkonna tegevus UNESCO Loovlinnade Võrgustikus | 2019. aastal sai Viljandi linn UNESCO Loovlinnade Võrgustiku liikmeks käsitöö ja rahvakunsti valdkonnas. Tehakse valdkondlikku koostööd.TÜ Viljandi Kultuuriakadeemia on pärandilinn Viljandi UNESCO Loovlinnade võrgustiku liikme tegevuste eestvedajaks.  | Pidev |
| *19.8.* | *Uute linnaruumis läbiviidavate algatuste toetamine*  | *Toetatakse uusi linnaruumis läbiviidavaid algatusi.*  | *Perspektiivne* |
| *19.9.* | *Ettevõtlusega soetud koolituste ja ürituste korraldamine ning korraldamise toetamine*  | *Korraldatakse koolitusi või toetatakse koolituste korraldamist ettevõtjatele laiemaid huvigruppe hõlmavatel teemadel.*  | *Perspektiivne* |
| *Koostöös SA Viljandimaa Arenduskeskusega töötatakse välja piirkonnaomaseid tugiteenuseid ettevõtlusaktiivsuse säilitamiseks ja suurendamiseks.* | *Perspektiivne* |
| 19.10. | Ühistranspordi liinivõrgu optimeerimine ja arendamine | Koostöös MTÜ Viljandimaa Ühistranspordikeskusega rakendatakse liinivõrgu ja liikuvuse analüüsi tulemusi ning viiakse ellu muudatusi liinivõrgus. | 2022-2028 |
|  |  |  |  |
| **5. UNISTAV JA KUTSUV VILJANDI LINN** |
| **Meede 20 Külastuskeskkonna arendamine** |
| 20.1. | Viljandi linna viidasüsteemi ja muu turismitaristu uuendamine  | Igal aastal uuendatakse ja ühtlustatakse linnaruumis olevaid viitasid, linnakaarte ja muud turismitaristut.  | Pidev |
| 20.2. | Veekeskuse rajamisele kaasaaitamine | Aidatakse kaasa ettevõtja poolt Viljandi järve randa veekeskuse ja spaakompleksi rajamisele. Planeeritud kompleksi kuuluvad ujula, vee- ja saunakeskus, 150 toaga hotell, konverentsisaalid ja restoranid. | 2022-2028  |
| 20.3. | Külastusobjektide potentsiaali parem kasutamine | Uuendatakse ja kaasajastatakse külastusobjektide informatsiooni, kasutades selleks ka erinevaid e-lahendusi. | 2022-2028 |
| Tagatakse ligipääsetavus külastusobjektidele ja informatsioonile. | 2022-2028 |
| 20.4.  | Marsruutide koostamine ja märgistamine linnaruumis  | Jätkatakse marsruutide koostamist ja märgistamist linnaruumis ning objektide kohta informatsiooni lisamist.  | Pidev |
| *Kujundatakse linna kultuuripromenaad, mis ühendab Viljandi kesklinna linnaosadega. Vt punkt 31.4.* | *Perspektiivne* |
| 20.5. | Linnaruumis installatsioonide, aktsioonide, eksperimentide korraldamise, objektide paigaldamise toetamine | Toetatakse linnaruumis valgus- ja heliinstallatsioonide, eksperimentide, aktsioonide jms korraldamist. | 2022-2028 |
| Linnaruumi paigaldatakse selliseid objekte, mis eristavad Viljandi linna teistest linnadest ja on meeldejäävad.  | 2022-2028 |
| 20.6 | Ordulinnuse külastuskeskus | Lossi 3 hoonesse rajatakse ordulinnuste külastuskeskus. Külastuskeskuse I korrusele kavandatakse ruumid külastajate teenindamiseks, interaktiivne väljapanek linnuste lugudest, näituseala linnustega seotud esemete eksponeerimiseks ning II korrusele 50-kohaline (nuku)teatri saal. Vt punkt 15.2. | 2024 |
| *20.7.* | *Ordulinnuse varemetes ajastutruude temaatiliste tegevuste tutvustamise tegevuskava väljatöötamine ja rakendamine* | *Töötatakse välja koostöös Viljandi muuseumiga tegevuskava, kuidas suveperioodil ordulinnuse varemetes tutvustada ajastutruid tegevusi.*  | *Perspektiivne* |
| *Rakendatakse koostöös Viljandi muuseumiga välja töötatud tegevuskava.* | *Perspektiivne* |
| *20.8.* | *Seikluspargi rajamine*  | *Rajatakse koostöös erasektori ja Viljandi vallaga seikluspark ordulinnuse varemete kõrvale, Viljandi järve vastaskaldale või muusse sobilikku kohta linnaruumis.* | *Perspektiivne* |
| *20.9.* | *Golfiväljaku rajamine*  | *Selgitatakse koostöös erasektori ja Viljandi vallaga välja sobiv asukoht golfiväljakule ja otsitakse koostööpartner golfiväljaku rajamiseks.* | *Perspektiivne* |
| **Meede 21 Külastuskeskkonna tugisüsteemi arendamine ja koostöö edendamine** |
| 21.1. | Koostöö arendamine Viljandimaa turismiettevõtjate ja - organisatsioonidega | Arendatakse koostööd Viljandimaa turismiettevõtjate ja -organisatsioonidega piirkonna turundamisel ja turismivaldkonna edendamisel. | Pidev |
| 21.2. | Uute turismitoodete ja -teenuste arendamise toetamine | Töötatakse välja turismiteenuste arendustoetuse tingimused. | 2022-2024 |
| Toetatakse arendustoetusega uute turismitoodete ja -teenuste loomist.  | 2025-2028 |
| 21.3. | Linna turundustegevuste rakendamine koostöös ettevõtjate ja kultuurielu korraldajatega | Koostöös ettevõtjate ning kultuuri- ja spordielu korraldajatega töötatakse välja tegevusi linna objektide ja ürituste turundamiseks ning tutvustamiseks. Võetakse kasutusele erinevaid tehnoloogilisi vahendeid: äpid, ekraanid jm. | Pidev |
| 21.4.  | Turismiinfoportaali [*visitviljandi.ee*](http://www.visitviljandi.ee) arendamine | Jätkatakse turismiinfoportaali [*visitviljandi.ee*](http://www.visitviljandi.ee) arendamist. | Pidev |
| 21.5. | Koostöö mittetulundusühingute ja majutusettevõtetega turismipakettide ja teenuste mitmekesistamiseks | Mittetulundusühingute ja majutusettevõtjate koostööna kavandatakse piirkonda külastavatele turistidele erinevate lisateenuste pakkumist, millega mitmekesistada turismipakette või tutvustada piirkonda. Sellisteks teenusteks on jalgrattalaenutus, uisulaenutus, kalapüügivõimaluste ja käelise tegevuse võimaluste pakkumine jt.  | Pidev |
| 21.6. | Viljandi linna meenekonkursside läbiviimine | Viiakse läbi erinevaid meenekonkursse. | 2022-2028 |
| Pärandilinn Viljandi raames korraldatakse ideekonkursse meenete leidmiseks. | 2022-2028 |
| 21.7. | Linna mainekontseptsiooniga trükiste, kaartide, audiovisuaalse materjali valmistamine ja levitamine | Valmistatakse ja levitatakse linna tutvustavaid trükiseid, kaarte ja audiovisuaalset materjali, sh ka erinevates võõrkeeltes. | Pidev |
| 21.8. | Osalemine siseriiklikel ja rahvusvahelistel turismi- ja erialamessidel | Osaletakse Eestis ja lähiriikides toimuvatel turismi- ja erialamessidel. | Pidev |
| 21.9. | Kampaaniate korraldamine  | Korraldatakse linna külastatavuse suurendamise eesmärgil erinevaid kampaaniaid. | Pidev |
| **6. ÕPPIV JA NOORUSLIK VILJANDI LINN** |
| **Meede 22 Jätkusuutliku haridusvõrgu toimimise tagamine ja hariduse kättesaadavuse parandamine. Nüüdisaegse õpikäsitluse elluviimine** |
| 22.1.  | Vajalikul arvul õppekohtade loomine alushariduse, põhihariduse ja gümnaasiumihariduse omandamiseks  | Kõikidele Viljandi linna lasteaiaealistele lastele on alusharidus kättesaadav, täiendavaid kohti vajab sõimeealistele lastele suunatud teenus. Koolikohustuslikule isikule, kelle elukoht asub linna haldusterritooriumil, tagatakse võimalus omandada põhiharidus ja gümnaasiumiharidus.  | Pidev  |
| 22.2.  | Lapsehoiuteenuse osutamise toetamine ja teenuse laiendamine  | Jätkatakse lapsehoiuteenuse osutamise toetamist.  | Pidev  |
| Leitakse lahendus kesklinna, Uueveski ja Peetrimõisa piirkonnas uute lapsehoiukohtade loomisele. | 2023-2024 |
| 22.3.  | Lapsekeskse õppe- ja kasvatustöö rakendamine ja arendamine  | Kooli pidaja poolt tagatakse põhikooli riikliku õppekava täitmiseks vajalike kvalifitseeritud õpetajate olemasolu, turvalisuse, tervisekaitse ja õppekava nõuetele vastava õppekeskkonna olemasolu ning võimalused õpilase arengu toetamiseks. Kaasaegsete õppemetoodikate ja õppekavade arendamisel ja rakendamisel arvestatakse HTM-i prioriteetide ja õppeasutuste initsiatiividega. Rakendatakse ja arendatakse mitmekesiste õppesuundade ja erinevate õppevormide kaudu iga õppija individuaalset ja sotsiaalset arengut toetavat, õpioskusi, loovust ja ettevõtlikkust arendavat õpikäsitust kõigil haridustasemetel ja - liikides.  | Pidev  |
| 22.4 | Süsteemse ettevõtlikkusõppe integreerimine põhikoolide õppekavadesse  | Omavalitsus peab vajalikuks põhikoolides ettevõtlikkusõppe arendamist ning toetab koole selles. Haridusasutused kavandavad vajaliku tegevuskava ning rakendavad seda vastavalt planeeritule.  | Pidev |
| 22.5.  | Andekate õpilaste toetamine | Toetatakse erinevate tegevuste väljatöötamist ja arendamist, mis loovad andekatele õpilastele uusi võimalusi teadmiste omandamiseks.  | 2022-2028 |
| 22.6.  | Kaasava hariduse põhimõtete rakendamine haridusasutustes  | Haridusliku erivajadusega õpilastele luuakse sobivad tingimused hariduse omandamiseks elukohajärgses haridusasutuses või suunatakse nende vajadustele spetsialiseerunud õppeasutustesse. Õpetajatele võimaldatakse koolitusprogramme haridusliku erivajadustega õpilastega toimetulekuks ja kaasamiseks tavaklassis ning haridusasutustes rakendatakse piisaval hulgal tugipersonali, tugiisikuid ja tugiteenuseid.  | Pidev  |
| 22.7.  | Üld- ja huvihariduse lõimimise rakendamine ja arendamine  | Arendatakse üldharidus- ja huvikoolide lõimimist edendades sisulist koostööd õppekavade tasandil. Luuakse võimalus õpilaste koormuse vähendamiseks ja sisulise töö toetamiseks.  | Pidev  |
| 22.8.  | Üld- ja huvihariduskoolide õpilastele eelkutseõppe valikkursuste võimaldamine maakonna kutseõppeasutustes  | Õpilastele võimaldatakse eelkutseõppel osalemist, mis loob uusi võimalusi üld- ja huvihariduse omandamise kõrval eluks vajalike teadmiste omandamisel.  | Pidev  |
| 22.9.  | Erinevates ennetusprogrammides osalemine  | Soodustatakse koolide, lasteaedade ja huvikoolide osalemist erinevates ennetusprogrammides. Osaletakse tervist edendavate töökohtade, lasteaedade ja koolide võrgustikus. Võimaldatakse omaosalus programmides osalemiseks. | Pidev  |
| Toetatakse erinevate ennetusprogrammide algatusi. | 2022-2028 |
| 22.10.  | Säästva arengu põhimõtete toetamine haridusasutustes  | Soodustatakse keskkonnahariduse edendamist, parandamise ja isetegemise töökodade ja huvitegevuse töötubade loomist ja läbiviimist ning osalemist rohelise kooli programmis.  | Pidev  |
| 22.11. | Tervisekäitumise alase info edastamine lastele, õpilastele ja lapsevanematele | Edastatakse informatsiooni tervisliku toitumise, sõltuvusainete tarbimise ennetamise ja tervist toetava turvalise käitumise kohta. Suurendatakse teadlikkust kehalise aktiivsuse ja toitumisharjumuste olulisusest. | Pidev |
| **Meede 23 Kaasaegse, turvalise ning õppija arengut toetava füüsilise õpikeskkonna arendamine** |
| 23.1.  | Kvaliteetse õpi- ja töökeskkonna tagamine linna munitsipaalharidusasutustes  | Tagatakse vajalik inventar ja õppevahendid õppe- ja kasvatustöö läbiviimiseks. Antakse võimalused asutustele uute metoodikate rakendamiseks, inventari ja õppevahendite täiendamiseks ning soetamiseks vastavalt muutuvatele nõudmistele ja õppekavadest tulenevatele vajadustele.  | Pidev  |
| Tagatakse järjepidev õpperuumide ning õppekeskkondade arendamine.  | 2022-2028 |
| 23.2.  | Viljandi Lasteaia Karlsson uue liginullenergia hoone ehitamine  | Projekteeritakse ja ehitatakse Viljandi Lasteaia Karlsson uus liginullenergia hoone. | 2022-2023  |
| 23.3.  | Haridusasutuste õppehoonete siseruumide ehitustööd  | Viljandi Lasteaed Männimäe õppehoone siseruumides tehakse remonttöid ja leitakse funktsioon kasutuseta ruumidele.  | 2022-2028 |
| Viljandi Kesklinna Lasteaia Midrimaa ja Mesimumm õppehoonete siseruumides tehakse remonttöid. | 2023-2028 |
| Kesk-Kaare 19 õppehoone siseruumides tehakse remonttöid. | 2023-2028 |
| *23.4.* | *Uue lasteaiahoone ehitamine* | *Projekteeritakse ja ehitatakse uus lasteaiahoone (Uueveski, Peetrimõisa, kesklinna piirkonnas).* | *Perspektiivne* |
| 23.5.  | Haridusasutuste territooriumide turvalisuse tõstmine  | Regulaarselt teostatakse haridusasutuste territooriumidel ja piirnevatel aladel turvalisuse tagamise ja liikluskorralduse uuringuid ja analüüse. | Pidev |
| Tuginedes analüüsidele rekonstrueeritakse haridusasutuste territooriumil olevaid ja sinna viivaid kõnniteid. | 2022-2028 |
| Lahendatakse haridusasutuste ümbruse liikluskorraldus ning rajatakse täiendavaid parkimiskohti. | 2022-2028 |
| Otsitakse võimalusi haridusasutuste ümbruste liikluskoormuse vähendamiseks. | Pidev  |
| *Turvalisuse tagamiseks paigaldatakse vajadusel haridusasutuste territooriumidele kaameraid ja sissepääsusüsteeme ning piiratakse territooriumid aiaga.*  | *Perspektiivne* |
| 23.6.  | Lasteaedade mänguväljakute seire, hooldus ja uuendamine  | Vastavalt Viljandi linna lasteaedade mänguväljakute arengukavale teostatakse mänguväljakute seiret ja hooldust ning vajadusel uuendatakse või lisatakse uusi atraktsioone.  | Pidev   |
| Paigaldatakse uusi atraktsioone lasteaedade mänguväljakutele. | 2022-2028 |
| 23.7.  | Tehnoloogia-, loodus- ja täppisteadusainete õpetamise tingimuste parandamine  | Otsitakse võimalusi tehnoloogia-, loodus- ja täppisteadusainete õpetamise keskuse või muu õppetöö läbiviimise vormi leidmiseks.  | 2022-2028  |
| Projekteeritakse ja ehitatakse keskkonnahariduse ja tehnoloogiamaja. | 2024-2025 |
| 23.8.  | Avatud õpikeskkondade arendamine põhikoolide territooriumitele  | Arendatakse avatud õpikeskkondi põhikoolide territooriumidele õuesõppe ja muude õppevormide rakendamiseks.  | Pidev  |
| 23.9.  | Viljandi Huvikooli õppekeskkonna kaasajastamine | Uuendatakse õppehoone katus ja vahetatakse aknad. | 2022 |
| Viljandi Huvikooli ruumides tehakse remonttöid. | 2023-2028 |
| *Analüüsitakse ning selgitatakse välja Viljandi Huvikooli vajadused õpikeskkonna osas.* | *Perspektiivne* |
| *Koostatakse Viljandi Huvikooli hoone rekonstrueerimisprojekt ja viiakse läbi rekonstrueerimistööd.*  | *Perspektiivne* |
| *23.10.*  | *Viljandi Kunstikooli õppekeskkonna kaasajastamine* | *Kaalutakse Viljandi Kunstikoolile sobivaima lahenduse leidmist nii era- või linnale kuuluval pinnal.* | *Perspektiivne*  |
| 23.11. | Viljandi Avatud Noortetoa (VANT) ruumide ja taristu kaasajastamine | Kaasajastatakse Viljandi Avatud Noortetoa (VANT) ruume ja taristut. | 2022-2028 |
| Leitakse Viljandi Avatud Noortetoale (VANT) ja siseskatepargile uued ruumid. | 2025 |
| **Meede 24 Haridus- ja noorsootöötajate väärtustamine ja motiveerimine** |
| 24.1.  | Haridustöötajate süsteemne enesetäiendamine ja koolitamine  | Töötajate võimaldatakse enesetäiendamine nii individuaalsetes kui ühistes koolitusprogrammides.  | Pidev  |
| Suurendatakse koolituste hulka erivajaduste (sh andekus) märkamiseks ja erivajadustega õpilastega töötamiseks. | 2022-2028 |
| 24.2.  | Haridustöötajatele motiveeriva ja konkurentsivõimelise palgataseme tagamine  | Koolieelsete lasteasutuste kvalifikatsioonile vastavate õpetajate töötasud lähendatakse üldhariduskoolide õpetajatega samaväärsele tasemele.  | Pidev |
| Huvikoolide õpetajate ja üldhariduse huvitegevuse õpetajate palgatasemed lähendatakse sarnaste ametikohtade palkadega riigisektoris ning ühtlustatakse linnavalitsuse institutsioonide vahel.  | Pidev |
| *24.3.*  | *Ettevõtlikkuse õppe õpetajate või koordinaatorite koolitamine*  | *Omavalitsus peab vajalikuks põhikoolides ettevõtlikkuse õppe arendamist ning toetab koole selles. Haridusasutused kavandavad vajaliku tegevuskava ning rakendavad vastavalt planeeritule.*  | *Perspektiivne*  |
| 24.4.  | Aunimetustega aasta õpetaja, aasta noor õpetaja, aasta haridusasutuse juht ja teenekas õpetaja tunnustamine  | Aunimetustega tunnustatakse vastavalt statuudile lasteaiaõpetajaid, üldhariduskooli õpetajaid, huvikooliõpetajaid ja -treenereid, noorsootöötajaid, tugiteenuste osutajaid ja haridusasutuste juhte. | Pidev  |
| *24.5.*  | *Õpetaja rolli väärtustamine ning värbamise süsteemi arendamine*  | *Võimaldatakse laialdasemalt sotsiaalseid garantiisid õpetajatele väärtustamaks õpetaja rolli ühiskonnas.*  | *Perspektiivne*  |
| *Värbamise süsteemiga luuakse õpetajatele erinevaid soodustusi: lapsele koht lasteaias, eluasemekulude katmine kindla perioodi jooksul, mentor, stipendium noorele õpetajale, koormuse diferentseerimine jms.* | *Perspektiivne* |
|  |  |  |  |
| **Meede 25 Õpilasi, õpetajaid ja lapsevanemaid toetava tugisüsteemi arendamine**  |
| 25.1.  | Vajaduspõhiste sobitusrühmade loomine lasteaedades  | Lasteaedades luuakse vajaduspõhiselt sobitusrühmi erivajadustega lastele.  | 2022-2028 |
| 25.2.  | Nõustamisteenuse pakkumine  | Tugispetsialistide, haridusasutuste ja sotsiaaltöötajate koostööna luuakse tingimused kvaliteetsema ja õigeaegse abi saamiseks. Varane märkamine, sh lasteaedades on eelduseks, et abivajajale õiget abi ja tuge pakkuda.  | Pidev  |
| 25.3.  | Viljandi Päevakeskuse juurde loodud laste ja perede tugikeskuse teenuste arendamine ning rolli täpsustamine  | Jätkatakse Viljandi Päevakeskuse juurde loodud laste ja perede tugikeskuse poolt osutatavate haridusvaldkonna tugiteenuste arendamist.  | Pidev  |
| *Analüüsitakse tugikeskuse võimalikku kujunemist iseseisvaks tugiteenuste keskuseks väljaspool Viljandi Päevakeskuse struktuuri.*  | *Perspektiivne*  |
| 25.4.  | Lasteaedade haridustehnoloogi ja HEV- koordinaatori ametikohtade loomine  | Luuakse lasteaedade haridustehnoloogi ametikoht (ametikohad).  | 2022  |
| *Luuakse lasteaedade HEV koordinaatori ametikoht (ametikohad).*  | *Perspektiivne*  |
| **Meede 26 Mitmekülgsete võimaluste pakkumine huvihariduse ja huvitegevusega tegelemiseks**  |
| 26.1.  | Viljandi linna huvikoolides pakutav huviharidus on konkurentsivõimeline  | Viljandi linna huvikoolides pakutakse konkurentsivõimelist ja kõrgetasemelist huvihariduse teenust ning elukestva õppe võimalusi. Tagatakse huvihariduse kättesaadavus kõigile huvilistele. | Pidev  |
| 26.2.  | Mitmekülgse huvitegevuse ja huvihariduse võrgustiku arendamine koostöös erasektori ja maakonna omavalitsustega  | Arendamisel lähtutakse ressursside säästlikust kasutamisest ning tuginetakse keskkonnahariduse üldistele põhimõtetele. Arendamise protsessi kaasatakse erasektor ja maakonna omavalitsused ning kasutatakse ära erinevate programmide rahastamisvõimalused. | Pidev  |
| 26.3.  | Järjepideva uuringu läbiviimine huvihariduse ja -tegevuse analüüsimiseks ja optimeerimiseks  | Jätkatakse uuringute läbiviimist huvihariduse ja - tegevuse vajaduste ja rahulolu analüüsimiseks ning optimeerimiseks.  | Pidev  |
| 26.4.  | Haridusliku erivajadusega õpilastele huvihariduse ja - tegevuste võimaluste loomine  | Luuakse võimalusi haridusliku erivajadusega õpilaste kaasamiseks huviharidusse ja huvitegevusse.  | Pidev  |
| Panustatakse õpetajate täiendavasse ettevalmistusse ning spetsiaalsete õppemeetodite, -kavade ja -vahendite rakendamisse ja kasutamisse. | Pidev |
| 26.5.  | Huvikoolide loomefestivalide korraldamine  | Korraldatakse huvikoolide koostööüritusena loomefestivale.  | Pidev |
| 26.6.  | Laste- ja noortekollektiivide osalemine laulu- ja tantsupeo protsessis  | Koolide ja huvikoolide kollektiivid osalevad Viljandimaa laulu- ja tantsupidudel ning üleriigilistel laulu- ja tantsupidudel. | Pidev  |
| **Meede 27 Kompetentsikeskuste loomine, säilimine ja arendamine** |
| 27.1.  | Maakondliku hariduse tugiteenuste ja HEV kompetentsikeskuse arendamine  | Luuakse maakondlik hariduse tugiteenuste ja HEV kompetentsikeskus, mis võimaldab pakkuda ja arendada toetavaid teenuseid õpilaste vajadustest lähtuvalt. Üheks osaks kompetentsikeskuse struktuuris on Viljandi Kaare Kool. | 2023-2024 |
| 27.3.  | Tartu Ülikooli Viljandi kultuuriakadeemia kompetentsi kaasamine koostööprojektide koordineerimisel ning koolituste ja ürituste korraldamisel  | Tartu Ülikooli Viljandi kultuuriakadeemia on ainulaadne kultuurivaldkonna kompetentsikeskus, mille tegevuse jätkumine Viljandis on regionaalpoliitiliselt olulise tähtsusega.  | Pidev  |
| **Meede 28 Haridusvaldkonna koostöö tihendamine** |
| 28.1.  | Koostöö naaberomavalitsuste ja teiste haridusvaldkonnas teenuse osutajatega  | Koostööd tehakse üld- ja huvihariduse võrgu, aineürituste ja rahastuse planeerimises ning Viljandi maakonna arengustrateegia tegevuskavas 2035+ kokku lepitud tegevuste elluviimisel, sh Viljandimaa aabitsa väljatöötamises osalemine, Viljandimaa kultuuriloo ja rahvakultuuri õppeprogrammi väljatöötamine ning üldhariduskoolide õppekavadesse lõimimine.  | Pidev  |
| 28.2.  | Koostöös erinevate organisatsioonidega IKT-, ettevõtlikkuse, ettevõtlusalaste ja muude valdkondlike aineürituste korraldamine | Toetatakse õpilasfirmade loomist, erinevate aineürituste korraldamist ja koostööprojektide elluviimist.  | Pidev  |
| 28.3.  | Tehnoloogiaõppe õpetamise viiside mitmekesistamine koostöös ettevõtjatega ja teiste koostööpartneritega  | Viiakse läbi tehnoloogiaõpetuse tunde koostööpartnerite juures. Erinevate tehnoloogiate õpetamine spetsialistide kaasabil suunab rohkem inimesi tehnoloogilisi erialasid õppima.  | Pidev  |
| 28.4.  | Elukestva õppe võimaluste arendamine kombineeritud õppevormidega  | Tehakse koostööd kutseõppeasutuste ja teiste võimalike koostööpartneritega erinevate õppevormide rakendamiseks.  | Pidev  |
| 28.5.  | Õppivatele noortele suvise töötamise võimaluste loomine  | Korraldatakse koostöös ettevõtetega õpilastele suvist töömalevat.  | Pidev   |
| 28.6.  | Koolide, õpilaste ja noortevolikogu sündmuste läbiviimisele kaasaaitamine  | Toetatakse või aidatakse kaasa koolide, õpilaste, noortevolikogu uute algatuste ja koostööprojektide ellukutsumisele. | Pidev |
| 28.7.  | Õpilaste transpordi vajaduste väljaselgitamine ja õppimist toetava liinivõrgu rakendamine  | Koostöös MTÜ Viljandimaa Ühistranspordikeskuse ja naaberomavalitsustega otsitakse võimalusi õpilastele sobivaima õppimist toetava liinivõrgu rakendamiseks. | Pidev  |
| **Meede 29 Mitmekülgseid võimalusi loova süsteemse ja innovaatilise noorsootöö edendamine** |
| 29.1. | Noorsootöö tegevuse arendamine, koostöövõrgustike tugevdamine ning noorte arendamine ja kaasamine | Jätkatakse avatud noorsootöö põhimõtete rakendamist Sakala Keskuse allüksuse Viljandi Avatud Noortetoa (VANT) kaudu.  | Pidev |
| Osaletakse noorsootööalastes riiklikes programmides, tõhustatakse noorteinfo jõudmist noorteni. | Pidev |
| Noorte arendamiseks korraldatakse koolitusi, viiakse läbi erinevaid projekte ja programme. | Pidev |
| Jätkatakse noorte kaasamist sõprus- ja hansalinnade projektidesse. | Pidev |
| Kaasatakse noori vabatahtlikku töösse ja toetatakse noorte omaalgatuslikku tegevust. | Pidev |
| 29.2. | Mobiilse noorsootöö arendamine ja süsteemne rakendamine  | Linnaruumis viiakse läbi erinevaid projekte noorte kaasamiseks ja neile tegevuse pakkumiseks. | Pidev |
| 29.3. | Noorte teavitamise ja nõustamise süsteemi arendamine | Jätkatakse eesmärgipärast tegevust noorteni jõudmisel ning noorte abistamisel ja toetamisel.  | Pidev |
| Jätkatakse Noorte Tugila programmi ja teisi programmilisi tegevusi. | Pidev |
| 29.4. | Koolivaheaja tegevusprogrammide järjepidevuse tagamine | Korraldatakse laagreid ja viiakse läbi erinevaid projekte koostöös nii munitsipaal- kui erahuvikoolidega ning teiste koostööpartneritega. | Pidev |
| 29.5. | Noorte omaalgatuslike projektide toetamine | Viljandi Noortevolikogu poolt viiakse läbi projektikonkursse noorte omaalgatuslike projektide toetamiseks. | Pidev |
| 29.6. | Noorte järjepidev ja süsteemne tunnustamine | Jätkatakse Viljandi linna aastapreemiate hulgas aasta noore ja noore sportlase preemia väljaandmist ning erinevatel tasanditel silma paistnud noorte tunnustamist. | Pidev |
| **7. KULTUURILISELT MITMEKESINE JA SPORTLIK VILJANDI LINN** |
| **Meede 30 Mitmekesise ja aastaringselt toimiva kultuurielu edendamine** |
| 30.1. | Kultuuriasutuste toimimine kogukonna-, info- ja õpikeskusena | Jätkatakse linnaraamatukogu arendamist ning lisaks põhitegevusele eriilmeliste programmide ja ürituste läbiviimist, näituste korraldamist, elanike abistamist e-teenuste kasutamisel ning elukestva õppe võimaluste vahendamist. | 2022-2028 |
| Arendatakse Sakala Keskuse teenuseid ja tegevusi ning aidatakse kaasa kogukonnale suunatud tegevuste ja teenuste pakkumisele.  | 2022-2028 |
| Taasmõtestatakse Sakala Keskuse roll. | 2022-2023 |
| Toetatakse autsaiderkunstiga tegeleva Kondase Keskuse suuremat rahvusvahelist võrgustumist ja arengut piirkonna kunstikeskusena. | Pidev |
| Arendatakse Viljandi Nukuteatri tegevust. | Pidev |
| 30.2. | Kultuuriorganisatsioonide ja -kollektiivide aastaringse tegevuse tagamise ja arendamise toetamine | Viljandi linna eelarvest toetatakse taotluste alusel mittetulunduslikku tegevust tegevus- ja projektitoetustega. | 2022-2028 |
| Viljandi linna eelarvest antakse taotluste alusel välja loomestipendiume Viljandis elavatele või tegutsevatele autoritele või esitajatele, kes tegutsevad kujutava või rakenduskunsti, lavakujunduse, audivisuaalse kunsti, lavakunsti, kirjanduse, muusika või arhitektuuri alal, et väärtustada ja toetada nende tegevust Viljandi kultuurielus. | 2022-2028 |
| 30.3. | Järjepidevalt toimuvate maineürituste toetamine | Toetatakse Viljandi linna jaoks olulisteks maineüritusteks kujunenud ürituste toimumist. Olulisteks maineüritusteks on Viljandi pärimusmuusika festival, Viljandi hansapäevad, Viljandi vanamuusika festival, Viljandi kitarrifestival, rahvusvaheline nukuteatrite festival Teater Kohvris, Notafe festival.  | 2022-2028 |
| 30.4. | Viljandi linnale oluliste tähtpäevade tähistamine | Viljandi linn korraldab igal aastal elanikele tasuta järgmiste oluliste tähtpäevade tähistamist: Eesti Vabariigi aastapäev, emadepäev, lastekaitsepäev, maakaitsepäev, võidupüha, jaanipäev, taasiseseisvumispäev, Viljandi linna sünnipäev, isadepäev, 1. advendiküünla süütamine.  | Pidev |
| 30.5. | Uute sündmuste korraldamise soodustamine  | Aidatakse kaasa uute sündmuste ellukutsumisele ja läbiviimisele.  | Pidev |
| 30.6. | Kultuurikalendri arendamine  | Arendatakse veebipõhist kultuurikalendrit kasutajasõbralikumaks. <https://visitviljandi.ee/et/kultuurikava> | Pidev |
| 30.7. | Osalemine laulu- ja tantsupidude traditsiooni hoidmisel ja protsessis | Soodustatakse Viljandi linnas tegutsevate laste ja täiskasvanute rahvakultuuri- ja kultuurikollektiivide osalemist maakondlikel ning vabariiklikel laulu- ja tantsupidudel.  | Pidev |
| 30.8. | Koostöö huvi- ja üldhariduskoolidega õpilaste ja noorte kaasamisel linna kultuuriürituste läbiviimisele | Õpilasi ja kollektiive kaasatakse linna kultuuriürituste läbiviimisele.  | Pidev |
| Toetatakse noorte poolt linnaruumis läbiviidavaid omaalgatuslikke projekte. | Pidev |
| 30.9. | Tartu Ülikooli Viljandi Kultuuriakadeemia kaasamine kultuurivaldkonna tegevustesse | Tartu Ülikooli Viljandi Kultuuriakadeemia on ainulaadne kultuurivaldkonna kompetentsikeskus, mille tegevuse jätkumine Viljandis on regionaalpoliitika seisukohalt oluline. Kultuuriakadeemia kompetentsi kaasatakse koostööprojektide koordineerimisel ning koolituste ja ürituste korraldamisel.  | Pidev |
| *Toetatakse Tartu Ülikooli Viljandi Kultuuriakadeemia tänapäevase peahoone rajamist* | *Perspektiivne* |
| 30.10. | Osalemine Tartu linna 2024. aasta Euroopa kultuuripealinna programmi elluviimisel | Osaletakse Viljandi linna kultuuripotentsiaaliga Tartu linna 2024. aasta Euroopa kultuuripealinna programmi elluviimisel ja tegevuste rahastamisel sõlmitud koostööleppe raames. | 2022-2025 |
| Osaletakse Tartu linna 2024. aasta Euroopa kultuuripealinna põhiprogrammis Kondase Keskuse projektiga Varjatud maailmade avardumine. | 2022-2025 |
| 30.11. | Kultuurialaste koostööümarlaudade korraldamine | Korraldatakse koostööümarlaudu, mis omavad olulist rolli kultuurialase infovahetuse, koostöö ja ühiste algatuste ning sündmuste elluviimisel. Ümarlaudadesse kaasatakse avaliku, era- ja kolmanda sektori esindajaid. | Pidev |
| *30.12.* | *Loomeresidentuuride toetamine* | *Toetatakse loomeresidentuuride toimumist linnas.* | *Perspektiivne* |
| 30.13. | Koguduste rolli väärtustamine  | Väärtustatakse kogudusi kogukonna heaks töö tegijatena ja kultuurisündmuste vahendajatena ning muinsuskaitselise väärtusega kirikuhoonete hoidjatena. | Pidev |
| 30.14. | UNESCO Loovlinnade Võrgustiku aktiivse liikmena Viljandi piirkonna programmi loomine ja elluviimine ning koostöövõrgustiku laiendamine | Tehakse koostööd kohaliku ja rahvusvahelise koostöö edendamisel, piirkonna programmi loomisel ja [päranditurimi](https://www.etag.ee/eesti-paranditurismi-trump-on-mitmekesisus/?fbclid=IwAR1z9ixjMT_Q7Y_oh35FHB4uHHbviIDzzRVp0XHbSf_ciWzoGzGfTe52c3A) edendamisel koostöös Tartu Ülikooli Viljandi Kultuuriakadeemia, turismiettevõtete ja kultuuriorganisatsioonide ja erakultuuurikorraldajatega. Kasutatakse UNESCO loovlinna tiitlit ja võrgustiku potentsiaali piirkonna kultuuriturismi suurendamiseks. | Pidev |
| 30.15. | Rahvakultuuri ja selle tegijate väärtustamine, tegevuse tõhustamine | Toetatakse ja väärtustatakse rahvakultuurikollektiivide tegevust eesmärgiga suurendada rahvakultuuriga tegelevate inimeste arvu.  | Pidev |
| 30.16. | Koostöö erakultuuritegijatega | Kaasatakse erakultuurikorraldajaid linna sündmuste korraldamisse ja toetatakse erakultuurikorraldajate tegevust tegevus- ja projektitoetuste kaudu. | Pidev |
| **Meede 31 Tänapäevaseid võimalusi pakkuvate kultuuriobjektide arendamine** |
| 31.1. | Sakala Keskuse hallatava taristu parendamine | Parendatakse Sakala Keskuse hallatavat taristut. Töödeks on: Sakala Keskuse saali akustika parandamine, tehniliste vahendite ja välilavade kaasajastamine, Viljandi Avatud Noortetoa (VANT) ruumide ja taristu kaasajastamine, Viljandi Vana Veetorni ja Kondase Keskuse ruumide ja taristu kaasajastamine. | Pidev |
| 31.2.  | Eriilmeliste kultuuri- ja avalike sündmuste korraldamiseks erinevate kohtade kasutusse võtmine | Läbi erinevate kohtade kasutusele võtmise suurendatakse linnaruumi atraktiivust kultuurisündmuste läbiviimiste paigana, sh erineva profiiliga näitusepaigana. | Pidev |
| 31.3. | Linnaraamatukogu tehnilise baasi ja sisustuse kaasajastamine  | Linnaraamatukogu hoonele ehitatakse välja ventilatsioonisüsteem, uuendatakse valgustussüsteemi ja tehakse sisetöid. | 2023-2028 |
| *31.4.* | *Kultuuripromenaadi kujundamine ja arendamine Viljandi linna avalikus ruumis*  | *Realiseeritakse kultuuripromenaadi idee ning kujundatakse ja arendatakse kultuuripromenaad Viljandi linna avalikus ruumis, koostatava Viljandi linna kultuuripromenaadi kontseptsiooni alusel.*  | *Perspektiivne* |
| **Meede 32 Jätkusuutliku ja mitmekesise spordielu toetamine ja arendamine** |
| 32.1. | Linnale kuuluvad spordirajatised on erinevate spordialade ja liikumisharrastusega tegelejate aktiivses kasutuses aasta ringi | Liikumisharrastusega tegelejatele ja spordihuvilistele tagatakse võimalused kehalise vormi saavutamiseks, sportliku eluviisi harrastamiseks, sportlikuks eneseteostuseks ning vaatemängulise spordielamuse saamiseks. | Pidev |
| Tagatakse koolide staadionide ja spordiväljakute aastaringne avalik kasutus. | Pidev |
| 32.2. | Spordirajatiste ja taristu kasutamise analüüs ja tõhustamine | Analüüsitakse spordirajatiste ja -taristu kasutamise efektiivsust ja leitakse võimalusi kasutuse tõhustamiseks. | Pidev |
| 32.3. | Spordiorganisatsioonide, klubide ja harrastajate aastaringse tegevuse tagamise ja arendamise toetamine | Viljandi linna eelarvest toetatakse taotluste alusel mittetulunduslikku tegevust tegevus- ja projektitoetustega. | 2022-2028 |
| Viljandi linna spordistipendiumi saavad linna eelarvest taotleda Viljandis elavad ja tegutsevad isikud, kes esindavad Viljandit või Viljandi spordiklubi, eesmärgiga väärtustada ja toetada nende tegevust spordi arendamisel ja populariseerimisel nii Viljandis kui kogu maailmas. | 2022-2028 |
| 32.4. | Heade ja mitmekülgsete sportimisvõimaluste loomine lastele ja noortele | Viljandi linna spordialaseks prioriteediks on noortesport, mida edendatakse Viljandi Spordikooli, erahuvikoolide ja klubide poolt. | Pidev |
| 32.5. | Erinevatele sihtgruppidele spordiürituste ja liikumisharrastust soodustavate tegevuste ning programmide läbiviimise toetamine  | Viljandi linna jaoks olulised ja osalejaterohked spordisündmused on: suurjooks ümber Viljandi järve, Mulgi rattamaraton, Mulgi uisumaraton, laste Paala järve jooks, linnajooks, hansapäevade spordivõistlused.Rahvasporti ja liikumisharrastust soodustavad jalgratta- ja suusamatkad, järvejooksude ning kepikõnni sari, perespordipäevad, tervisekuu üritused, kampaaniaüritused terviseradadel, rahvusvaheline lumepäev ja paljud teised üritused. | Pidev |
| Maakondlike, vabariiklike ja rahvusvaheliste spordiürituste läbiviimist korraldatakse koostöös spordiklubide ja alaliitudega ning nende korraldamist toetatakse taotluste alusel projektitoetustega. | 2022-2028 |
| 32.6. | Meistriliiga tasemel esindusvõistkondade toetamine | Esindusvõistkondi toetatakse sõltuvalt sellest, milline või millised võistkonnad võistlevad meistriliiga tasemel. | 2022-2028 |
| Töötatakse välja meistriliiga tasemel esindusvõistkondade toetamise tingimused. | 2023 |
| 32.7. | Koostöö eraspordibaaside haldajatega  | Tehakse võimalusel koostööd eraspordibaaside haldajatega tegevuste läbiviimisel (jäähall, tennisehall ja -väljakud jm). | Pidev |
| 32.8. | Ujumise algõpetuse võimaldamine kõigile lastele ja õpilastele | Ujumise algõpetust võimaldatakse Viljandi Jakobsoni Kooli ja Viljandi Lasteaia Männimäe ujulates. | Pidev |
| Veekeskuse valmimisel ostetakse ujulateenust eraettevõtja poolt rajatavast veekeskusest, kus lepingu kohaselt tagatakse siseujula ujumisradade kasutamise kättesaadavus ujumise algõppe ja treeningute läbiviimiseks.  | 2026-2028 |
| **Meede 33 Aktiivses kasutuses olevate spordirajatiste kaasajastamine** |
| 33.1. | Koolide sporditaristu uuendamine | Rekonstrueeritakse Viljandi Jakobsoni Kooli staadion koos rajatavate avatud spordi- ja mänguväljakutega. | 2024-2025 |
| Tagatakse koolide staadionide ja spordiväljakute järjepidev seire, uuendamine ja arendamine. | 2023-2028 |
| *33.2.* | *Viljandi Spordihoone rekonstrueerimine*  | *Koostatakse hoone vana osa rekonstrueerimisprojekt.* | *Perspektiivne* |
| *Hoone rekonstrueeritakse osade kaupa, esimeses järjekorras vana osa.* | *Perspektiivne* |
| *33.3.* | *Välijõulinnakute rajamine*  | *Rajatakse välijõulinnakuid linna erinevatesse piirkondadesse, sh Paala järve äärde.* | *Perspektiivne* |
| 33.4. | Huntaugu piirkonna arendamine aasta ringi kasutamiseks tervisespordi- ja vaba aja alana  | Viljandi järveäärse terviseraja Huntaugu piirkonda rajatakse kunstlume tootmiseks vajalik veetorustik. Vt punkt 33.8.  | 2022-2023 |
| *Huntaugu vabaajapargi detailplaneeringu elluviimisega lahendatakse alal parkimine, jalakäijate ohutu liiklemine ja tänavavalgustus.* | *Perspektiivne* |
| *33.5.* | *Rannajalgpalliväljaku rajamine*  | *Jätkatakse rannajalgpalliväljaku rajamist ja arendamist.*  | *Perspektiivne* |
| *33.6.* | *Aerutamisbaasi rekonstrueerimine*  | *Rekonstrueeritakse aerutamisbaas.* | *Perspektiivne* |
| *33.7.* | Viljandi Jakobsoni Kooli ujula rekonstrueerimine koos lihtsamat tüüpi saunakompleksi ehitamisega | Ujula hoitakse kasutamiseks nõutavas seisukorras kuni eraettevõtja poolt Viljandi linna rajatava veekeskuse valmimiseni. | *2022-2026* |
| *Viljandi Jakobsoni Kooli ujula rekonstrueerimistööde kavandamine ja teostamine sõltub erasektori poolt Viljandi linna kavandatava veekeskuse projekti elluviimisest.*  | *Perspektiivne* |
| *Erasektori poolt Viljandi linna kavandatava Veekeskuse käivitamisel leitakse ujula ruumidele otstarve.* | *Perspektiivne* |
| 33.8. | Viljandi järveäärse tervisesporditaristu korrashoid ja kaasajastamine | Viljandi järveäärsel tervisesporditaristule rajatakse sportimis- ja liikumisvõimaluste parandamiseks kunstlume tootmiseks vajalik veetorustik ning olemasolevad terviseraja valgustuse lambid asendatakse energiasäästlike LED- valgustitega. | 2022-2023 |
| *Jätkatakse järveäärse tervisesporditaristu kaasajastamist.* | *Perspektiivne* |
| 33.9. | Viljandi Spordikeskuse Paalalinna viilhalli rekonstrueerimine  | Hoone muudetakse energiatõhusaks ja parendatakse sportimistingimusi. | 2025 |
| *33.10.* | *Viljandi järveäärse polüfunktsionaalse spordiväljaku arendamine*  | *Arendatakse Viljandi järveäärset polüfunktsionaalset spordiväljakut, kus asuvad jalgpalli muruväljak ja heiteväljak.* | *Perspektiivne* |
| *Rajatakse heiteväljak Viljandi järveäärse polüfunktsionaalse spordiväljaku osana.* | Perspektiivne |
| 33.11. | Koostöö eraspordibaaside haldajatega | Tehakse koostööd eraspordibaaside haldajatega eesmärgiga mitmekesistada sportimisvõimalusi.  | Pidev |
| 33.12. | Linnastaadioni uuendamine ja olmehoone energiatõhusamaks muutmine | Uuendatakse linnastaadioni tartaankate ja staadioni märgistus.  | 2022 |
| Linnastaadioni olmehoone muudetakse energiatõhusamaks (elektriküte asendatakse kaugküttega). | 2022 |
| 33.13. | Mängu- ja ekstreemspordiväljakute korrastamine, turvalisuse tagamine, uuendamine ja uute väljakute rajamine | Ehitatakse Männimäe skatepark/ekstreemspordiväljak koos liikluslinnaku ja muude atraktsioonidega. | 2023 |
| Kord aastas teostatakse mängu- ja ekstreemspordiväljakute tehnilise korrasoleku ülevaatus ning selle põhjal otsustatakse atraktsioonide korrastamise või uuendamise vajadus. | Pidev |
| Võimalusel rajatakse uusi mängu- ja ekstreemspordiväljakuid. | 2022-2028 |
| *33.14.* | *Viie viljandlase malenurga rajamine*  | *Paigaldatakse viis avalikuks kasutamiseks mõeldud malelauda.* | *Perspektiivne* |
| *33.15.* | *Jäähalli arendamise toetamine* | *Toetatakse Viljandi jääspordi- ja vaba aja keskuse loomist.* | *Perspektiivne* |
| *33.16.* | *Tennisekeskuse arendamise toetamine* | *Toetatakse Viljandi tennisehalli hoone laiendamist koos linna kasutusse antava lauatennise saali väljaehitamisega.* | *Perspektiivne* |
| **Meede 34 Kultuuri- ja spordivaldkonna töötajate väärtustamine** |
| 34.1. | Kultuuri- ja sporditöötaja ameti väärtustamine | Spetsialistide palgatasemed lähendatakse sarnaste ametikohtade palkadega riigisektoris ning ühtlustatakse linnavalitsuse institutsioonide vahel.  | Pidev |
| 34.2. | Valdkondlik koolitamine ja nõustamine | Soodustatakse töötajate enesetäiendamist nii individuaalsetes kui ühistes koolitusprogrammides. | Pidev |
| **8. HOOLIV JA SOTSIAALSELT TURVALINE VILJANDI LINN** |
| **Meede 35 Sotsiaalprobleemide ennetamine ja sotsiaalhoolekande süsteemi arendamine** |
| 35.1. | Sotsiaalvaldkonna spetsialistide erialase võimekuse tõstmine, koostöö ja meeskonnatöö arendamine  | Töötajatele võimaldatakse läbipõlemise ennetamiseks või läbipõlemisega tegelemiseks individuaalsete kui ka grupisupervisioonide korraldamine ja enesetäiendamine nii individuaalsetes kui ühistes koolitusprogrammides. | Pidev |
| 35.2. | Sotsiaalvaldkonna töötaja rolli väärtustamine ja järelkasvu motiveerimine | Kajastatakse edulugusid ja positiivseid sündmusi. Tunnustatakse sotsiaalvaldkonna töötajate tööd, tagatakse kaasaegsed ja töö iseloomust lähtuvad töötingimused ja töövahendid (mobiilsed). Töötasu viiakse vastavusse tööülesannete keerukuse ja vastutusega ning kutsealaste nõuetega. | Pidev |
| 35.3. | Lastele ja peredele suunatud ennetustegevuste arendamine  | Arendatakse lastele ja peredele suunatud ennetustegevusi, sh Viljandi Päevakeskuse laste ja perede tugikeskuse ja Viljandi Perepesa teenuseid. | Pidev |
| Ennetustegevusi arendatakse eesmärgiga jõuda peredele suunatud teenuste ja toe pakkumisega teenusevajajateni võimalikult varajases staadiumis. | Pidev |
| Analüüsitakse Viljandi Päevakeskuse laste ja perede tugikeskuse toimimist iseseisva asutusena, sh lastele ja peredele teenuste tagamist tugikeskuse kaudu. | 2022-2023 |
| Maakondliku HEV kompetentsikeskuse loomisel tagatakse lastele ja peredele teenused kompetentsikeskuse kaudu. | 2023-2028 |
| 35.4. | Sotsiaalvaldkonnas tegutsevate kodanikuühenduste toetamine | Viljandi linna eelarvest toetatakse taotluste alusel mittetulunduslikku tegevust tegevus- ja projektitoetustega. | Pidev |
| 35.5. | Sotsiaalteenuste osutamine abivajajatele koostöös kodanikuühendustega | Koostöös kodanikuühendustega leitakse võimalusi teenuste osutamiseks abivajajatele.  | Pidev |
| 35.6. | 65+ elanikkonna ja tööealiste puuetega inimeste võimetekohane kaasamine ühiskondlikku ellu | Süstematiseeritakse ja parandatakse eakatele info edastamist. Kaasatakse ja toetatakse 65+ inimeste ja tööealiste puuetega inimeste organisatsioone, neile huvitegevuse pakkumist ja ürituste korraldamist.  | Pidev |
| 35.7. | Erinevates ennetusprogrammides osalemine | Soodustatakse koolide, lasteaedade, perede, puuetega inimeste osalemist erinevates ennetusprogrammides. Suurenenud on vajadus perevägivalla ennetamise kampaaniate ja teavitustegevuste ning noorte riskikäitumist vähendavate ja teiste ennetavate tegevuste järele.  | Pidev |
| 35.8. | Vaimse tervise valdkonna võrgustikutöö tegevus | Soodustatakse osalemist erinevate vaimse tervise tugivõrgustike ja programmide töös. | Pidev |
| 35.9. | Ennetustegevustele suunatud ja juhtumipõhiste koostöövõrgustike tegevus  | Tehakse koostööd erinevate valdkondade asutuste vahel, moodustades koostöö- või juhtumivõrgustikke. Töövormideks on ühisarutelud aktuaalsetel teemadel, koostööseminarid ja infopäevad.  | Pidev |
| **Meede 36 Sotsiaaltoetuste ja teenuste kättesaadavuse parendamine ning nende pidev arendamine** |
| 36.1. | Erinevatele sihtgruppidele vajalike sotsiaalteenuste ja toetuste ning muu vajaliku abi tagamine | Omavalitsuse poolt tagatakse sotsiaalteenused ja -toetused ning muu vajalik abi.  | Pidev |
| 36.2. | Linnaelanikele suunatud teenuste arendamine ja teenuste valiku laiendamine | Täiustatakse pakutavaid sotsiaalteenuseid ja luuakse uusi teenuseid (mh projektides nimetatud eesmärgil osalemine, nende elluviimine) erinevatele sihtgruppidele. Tagatakse laste ja perede vajadustele vastavad nõustamisteenused, omastehooldajatele pakutakse tugiteenuseid (nt ajutine asendushooldaja). Tagatakse hoolekandekeskuses dementsete klientide vajadustele vastava üldhooldusteenuse osutamiseks vajalike ruumide ja personali olemasolu. Eakatele ja puuetega inimestele osutatakse täiendavaid teenuseid (heaolu koordinaatorid, valve koduhooldustöötaja, dementsete päevahoid jne) vastavalt sihtgrupi vajadustele eesmärgiga võimalikult kaua oma kodus elada ja toime tulla. | Pidev |
| 36.3. | Linnaelanikele suunatud toetuste valiku laiendamine | Vastavalt sihtgrupi vajadustele ja linna võimalustele laiendatakse sotsiaaltoetuste süsteemi. | Pidev |
| 36.4. | Sotsiaalteenuse saajate hulgas regulaarsete rahulolu-uuringute läbiviimine | Teenuste kvaliteedi tagamiseks viiakse teenuste saajate hulgas läbi regulaarseid rahulolu-uuringuid, kaasates sõltumatuid küsitlejaid/uurijaid. Uuringu tulemuste ja klientide jooksvalt antud tagasiside põhjal parandatakse pakutavate teenuste tingimusi ja kvaliteeti. | Pidev |
| 36.5. | Koostöö haridusasutustega | Tehakse koostööd sotsiaal- ja haridusvaldkonna (sh huviharidus) integreeritud (lõimitud) teenuste pakkumisel. | Pidev |
| **Meede 37 Sotsiaalteenuste taristu parendamine** |
| *37.1.* | *Leola 12a rekonstrueerimine ja sisustamine* | *Rekonstrueeritakse Leola 12a hoone eesmärgiga pakkuda sotsiaalteenuse raames vajalikke eluruume sotsiaal-majanduslikult vähekindlustatud sihtgrupile. Investeeringuga parandatakse hoone energiatõhususe näitajaid ning vähendatakse ülalpidamiskulusid.*  | *Perspektiivne* |
| 37.2. | Sotsiaalelamispindade parendamine  | Parendatakse linnale kuuluvaid sotsiaalelamispindasid. | Pidev |
| Linna sotsiaalpindade võimaluste analüüs ja võimalik laiendamine. | Pidev |
| *37.3.* | *Teenusmajade rajamine* | *Suurenenud vajaduse tõttu hooldusteenuse järele planeeritakse teenusmajade rajamist, et tagada enne üldhooldusteenusele suundumist toetatud elamise teenus (koduteenus, juhendamine, järelevalve jne) tuge vajavatele isikutele või sobivad tingimused dementsussündroomiga inimestele teenuse pakkumiseks (nt päevahoid, üldhooldusteenus).* | *Perspektiivne* |
| *Rajatakse teenusmaju koostöös eraettevõtjatega.* | *Perspektiivne* |
| *37.4.* | Sotsiaalameti tööks vajalike töötingimuste parandamine  | Ehitatakse välja klienditeenindusala. | 2022 |
| *Sotsiaalametile tagatakse mobiilsed töövahendid (autod, kaasaskantavad printerid jne) töö efektiivsemaks korraldamiseks ja klientide paremaks ning kiiremaks teenindamiseks.* | *Perspektiivne* |
| *Sotsiaalametile tagatakse nõustamisteenuse osutamiseks vajalikud tingimused ja kaasaegsed sotsiaalameti tööspetsiifikale ja töötajate vajadustele vastavad tööruumid.* | *Perspektiivne* |
| *37.5.* | *Sotsiaalkeskuse/päevakeskuse/tegevuskeskuse arendamine* | *Analüüsitakse eakate ja erivajadustega inimeste sotsiaalkeskuse, päevakeskuse või tegevuskeskuse toimimist ja vajadusi, samuti arendamise võimalusi ning rakendatakse need.* | *Perspektiivne* |
| 37.6. | Hoolekandekeskuse taristu parendamine | Ostetakse klienti transportimise sõiduk. | 2022 |
| Rekonstrueeritakse keskuse hoone lift. | 2023 |
| **Meede 38 Tervisedendus. Tervislike eluviiside ja tervise väärtustamine ning terviseteadlikkuse tõstmine** |
| 38.1. | Viljandimaa tervise- ja heaoluprofiili tegevuskavas kavandatud tegevuste elluviimises osalemine | Viiakse ellu [Viljandimaa tervise- ja heaoluprofiili tegevuskavas aastateks 2019-2022](https://www.riigiteataja.ee/aktilisa/4231/2202/0044/ViljandiLVK_m40_lisa2.pdf) kavandatud tegevused, mis loovad eeldusi inimeste tervise ja heaolu paranemisele.  | Pidev |
| 38.2. | Tervisekäitumise alase info edastamine erinevatele sihtrühmadele  | Edastatakse informatsiooni tervisliku toitumise, sõltuvusainete tarbimise ennetamise ja tervist toetava turvalise käitumise alaste koolituste ja kampaaniate kohta. Suurendatakse teadlikkust kehalise aktiivsuse ja toitumisharjumuste olulisusest. | Pidev |
| **Meede 39 Tervishoiu valdkonna arengu toetamine** |
| 39.1. | Koostöö arendamine SA-ga Viljandi Haigla  | Viljandi Linnavalitsuse ja SA Viljandi Haigla koostöö on suunatud eelkõige haigla teenuste kvaliteedi ja hoonestuse arendamisele tagamaks linna elanikele vajalike tervishoiuteenuste ajakohasus ja kättesaadavus. Tehakse koostööd uue haigla ja tervisekeskuse Tervikumi hoone rajamisel Viljandi kesklinnas. | Pidev |
| 39.2. | Koostöö tervishoiuteenuse osutajatega | Jätkatakse koostööd tervishoiuteenuse osutajatega. Ravikindlustuseta elanikele osutab käsunduslepinguga tervishoiuteenuseid Viljandi linnaarst.  | Pidev |
| Osaletakse partnerina tervishoiuvaldkonna koostööprojektides, mille eesmärgiks on eelkõige töötada välja inimese vajadustest lähtuv tervishoiu- ja sotsiaalteenuste integreeritud mudelid (ennetus ja koostöö) ja neid rakendada. Elanikele osutatakse integreeritud teenuseid. | Pidev |

# Lisa 1. Rahvaküsitluse kokkuvõte

Ajavahemikul 8. märtsist kuni 31. maini 2022 oli küsitluste keskkonnas ankeet.ee avatud Viljandi linna elanike rahuloluküsitlus arengukava koostamiseks. Arvamust oli võimalik avaldada, vastates elektrooniliselt küsitluse keskkonnas või vastates paberkandjal.

Küsitluses anti viljandlastele võimalus hinnata linnas seni tehtut ning kaasa rääkida, kuidas muuta linna paremaks. Vastamiseks oli 6 küsimust ning küsitlus oli anonüümne.

Elanike rahulolu hinnati kahe küsimuse osas 5-palli süsteemis, kus kõrgeim hinnang „suurepärane“ andis 5 palli ning madalaim „väga halb“ 1 palli. Keskmise hinde arvutamisel kasutati aritmeetilist keskmist – liideti kokku hinded ning jagati küsimusele vastanute arvuga, vastanute arvu hulgas ei arvestatud vastuseid „puudub kokkupuude“. Avatud küsimusi oli 4.

Küsitlusele vastas 225 inimest, kellest mehi oli 74 (32,89 %) ja naisi 151 (67,11 %). Vanusegruppide kaupa oli vastajaid järgmiselt: 18 ja nooremad 1 (0,44 %), 19-24- aastased 9 (4 %), 25-34- aastased 37 (16,44 %), 35-44- aastased 40 (17,78 %), 45-54- aastased 42 (18,67 %), 55-64- aastased 41 (18,22 %), 65-79- aastased 44 (19,56 %) ja 80- aastased ja vanemad 11 (4,89 %). Vastajatest 187 märkis enda elukohaks Viljandi linna.

### 1. Rahulolu Viljandi linna kui elukohaga, töökohaga, reisi sihtkohaga ja vaba aja veetmise kohaga

### 2. Rahulolu Viljandi linnaelu valdkondadele 2022. aastal võrdluses 2019. aastaga. Joonisel on kajastatud arvulised näitajad 2022. aasta küsitluse kohta.

# Lisa 2. Rahvakohtumiste kokkuvõte

23.-25.05.2022 toimusid Paalalinnas, kesklinnas ja Männimäel rahvakohtumised, kus viljandlased said kaasa rääkida ja mõelda, millised on olulised lahendamist vajavad probleemid Viljandi linnas ning milliseid tegevusi on vaja lähiaastatel ellu viia, et Viljandi linna muuta kodusemaks ja paremaks elamise ja töötamise kohaks.

Rahvakohtumised ja neil arutusel olnud teemad:

Viljandi Paalalinna Koolis 23.05.2022

* Linna, eriti kesklinna üldilme on kenaks muutunud.
* Istepingid avalikus ruumis. Vajadus kaardistada ja selle tulemusel uute pinkide lisamine avalikku ruumi.
* Prügikaste on ebapiisavalt, vaja juurde.
* Linnas on vähe purskkaeve, taastada nt Rubiini platsil olev.
* Remontimata hooned ja korrastamata hoovid. Olla nõudlikum nendega, kes linna üldilmet rikuvad.
* Biojäätmete konteinerite üle hea meel.
* Biojäätmete kogumine, prügimajanduse alased nõuded vajavad linlastele täiendavat selgitamist.
* Tänavate seisukord, nende rekonstrueerimine. Kagu tänav, Lääne tänav, Paala tee, sh Valuoja pst - C. R. Jakobsoni tn – Kagu tn ristmik, Riia mnt, Tallinna tn, Kauge tn läbimurre.
* Piirkiirus ja künnised tänavatel. Hulk ebaselgeid ja eksitavaid liiklusmärke.
* Parkimine, parkimise korraldamine, parkimisnõuete eiramine, parkimiskorralduse nõuete täitmise kontrolli tõhustamine.
* Valuoja oru teeksid kasutajasõbralikuks jäätisekohvik, istumiskohad jms.
* Kuidas linna atraktiivsemaks muuta?
* Lossimäed muuta külastajale atraktiivsemaks.
* Kõnniteede olukord. Paala tee ja Valuoja puiestee ristmiku piirkonnas puudub kõnnitee.
* Info varjendite asukohtade kohta.
* Korteriühistute õue- ja haljasalade korrastamise toetus.
* Kas ja kuidas vähendada kesklinna piirkonna liikluskoormust.
* Liikluskomisjon võiks kaasata autokoolide juhte liiklusmärkide paiknemise täpsustamiseks ja teiste liiklust puudutavate teemade arutamiseks.
* Taidlejate ja isetegevuses osalejate toetamine.

Viljandi Kesklinna Koolis 24.05.2022

* Linna turundus ja maine. Võiks selgelt olla lahti mõtestatud, millises suunas linn edasi liigub ja mis linn me ikkagi oleme..
* Turismiinfopunkt on suletud. Kuidas turist saab edaspidi infot. Mis kujul peaks turist saama linnast infot.
* Linnas võiks olla mõni teistest piirkondadest eristuv atraktsioon. Näiteks metroojaam koos vaguni, kaubanduspindade, klubi vms. Üle järve kulgev köisraudtee ja Närska mäe vaateratas, et saada elamus ilusatest vaadetest.
* Järve ranna ja ala terviklik lahendus. Rannahoone ja aastaringsed teenused seal. Korralik Viljandi paadimees, ajakohane rannainventar ja randa sobiv haljastus.
* Suverestoran üle järve, välikohvik Huntaugu mäe otsas.
* Munitsipaalelamispinna vajadus. Munitsipaalelamispinna rajamiseks riiklikult pakutavate lahenduste kasutamine.
* Piirkiirus ja künnised tänavatel. Kaaluda samaliigiliste ristmike rakendamist. Uue tänava piirkiirus.
* Terviklik kergliiklusteede lahendus, ülelinnaline kergliiklusteede võrgustik. Jalgrattarent või -ringlus. Kõrged äärekivid.
* Tallinna tänavast lääne poole jääva ala arhitektuurne lahendus.
* Uue üldplaneeringu koostamine.
* Diskussiooni algatamine vanalinna tühjade alade hoonestamise osas. Linnaruumi tihendamine ja kvaliteedi tõstmine.
* Seiklusradade vajadus suurem. Sarnaseid Viljandi Huvikooli hoovil olevaga peab linna juurde ehitama.
* Viidad, viidamajandus vajab täpsustamist.
* Rohkem tuua välja vihjeid sõpruslinnadele, liiklusmärkidega tähistada Valmiera suund.
* Linnaruumi rohkem betoonist kasse.
* Mänguväljakute liivakastide liiva seisukord ja nende suurem hooldusvajadus.

Männimäel, Viljandi Jakobsoni Koolis 25.05.2022

* Skatepark ja ekstreemsport. Olemasolev Männimäe skatepark on amortiseerunud. Uus ehitatav skatepark on väiksem kui olemasolev väljak. Kuna ekstreemspordi harrastajaid on linnas palju, kaaluda, et kogu olemasolevat ala ei ehitataks kohe täis või ehitada uusi skateparke mujale linna vältimaks Männimäe väljaku ülerahvastust.
* Männimäe tänavate olukord. Nt Riia mnt 36 ees elamukvartalisse kulgev sissesõidutee vajab renoveerimist.
* Parkimiskohtade ebapiisavus ja parkimise probleem kogu Männimäel.
* Piirkiiruse teema.
* Kergliiklusteede terviklikkus ja lahendused.
* Võimalused autode kasutamise vähendamiseks.
* Linnalindude probleem. Vähe võimalusi nendega midagi ette võtta.
* Pinkide vähesus. Kaardistada pinkide vajadused, selle tulemusel lisada neid.
* Vabaduse plats kui võimalus. Kuidas platsi täita erinevat laadi ja liiki sündmuste ja tegevustega.
* Pärast üürilepingu lõppemist Noortekeskuse ja siseskatepargi kolimine uuele pinnale.